cyanic-selkie/wikianc huggingface dataset:
ᱜᱳᱱᱰᱤ ᱯᱟᱹᱨᱥᱤ
ᱜᱩᱱ
ᱜᱳᱱᱰᱤ ᱯᱟᱹᱨᱥᱤ ᱨᱮ ᱵᱟᱨᱭᱟ ᱡᱟᱹᱛ ᱡᱟᱱᱟᱝ ᱨᱮᱭᱟᱜ ᱪᱚᱞᱤᱛ ᱢᱮᱱᱟᱜᱼᱟ, ᱥᱟᱫᱷᱟᱨᱚᱱ ᱧᱩᱱᱩᱢ ᱟᱹᱲᱟᱹ ᱠᱚᱫᱚ ᱦᱮᱨᱮᱞ ᱡᱟᱱᱟᱝ ᱥᱮ ᱵᱮ-ᱦᱮᱨᱮᱞ ᱡᱟᱱᱟᱝ ᱟᱹᱲᱟᱹ ᱠᱚ ᱛᱟᱦᱮᱱᱟ ᱾ ᱜᱳᱱᱰᱤ ᱯᱟᱹᱨᱥᱤ ᱯᱟᱹᱦᱤᱞ ᱠᱟᱭᱛᱮ ᱡᱚᱴᱮᱫ ᱠᱮᱪᱮᱫ ᱟᱲᱟᱝ ᱠᱟᱱᱟ, (ᱜ, ᱡ, ᱰ, ᱵ,) ᱢᱟᱦᱟ ᱯᱨᱟᱱ ᱵᱮᱱᱡᱚᱱ (ᱜᱷ, ᱡᱷ, ᱴᱷ, ᱫᱷ, ᱵᱷ) ᱦᱚᱨᱟ ᱛᱟᱞᱟ ᱛᱮ ᱥᱨᱮᱫᱟᱭ ᱫᱽᱨᱟᱵᱤᱲ ᱯᱟᱹᱨᱥᱤ ᱠᱷᱚᱱ ᱵᱮᱜᱟᱨ ᱠᱟᱛᱮ ᱯᱷᱩᱨᱜᱟᱹᱞ ᱨᱩᱯᱮ ᱧᱟᱢ ᱠᱮᱫᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱢᱩᱬ ᱛᱷᱚᱠ ᱛᱷᱚᱠ:ᱯᱟᱹᱨᱥᱤ ᱛᱷᱚᱠ:ᱥᱤᱧᱚᱛᱤᱭᱟᱹ ᱯᱟᱹᱨᱥᱤ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ:ᱰᱨᱟᱵᱷᱤᱰᱤᱭᱟᱱ ᱯᱟᱹᱨᱥᱤ ᱛᱷᱚᱠ:ᱪᱷᱚᱛᱤᱥᱜᱚᱲ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱯᱟᱹᱨᱥᱤ
ᱵᱮᱡᱤᱝ
ᱵᱮᱡᱤᱝ ᱫᱚ ᱪᱤᱱ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱶᱟ ᱫᱚ ᱫᱷᱟᱹᱨᱛᱤ ᱨᱮᱭᱟᱜ ᱫᱚᱥᱟᱨ ᱵᱤᱥᱛᱤ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱ ᱵᱟᱡᱟᱨ ᱠᱟᱱᱟ ᱾ ᱱᱚᱶᱟ ᱵᱟᱡᱟᱨ ᱫᱚ ᱪᱤᱱ ᱨᱮᱭᱟᱜ ᱮᱛᱚᱢ ᱱᱟᱠᱷᱟ ᱨᱮ ᱢᱮᱱᱟᱜ-ᱟ ᱾ ᱵᱮᱡᱤᱝ ᱨᱮᱫᱚ ᱥᱮᱫᱟᱭ ᱥᱟᱶᱛᱮ ᱱᱟᱦᱟᱜᱟᱜ ᱡᱷᱚᱞᱚᱠ hᱚᱸ ᱧᱮᱞᱤᱜ-ᱟ ᱾ ᱥᱮᱪᱮᱫ, ᱨᱟᱡᱽᱱᱤᱛᱤ, ᱠᱟᱹᱶᱰᱤ ᱟᱹᱨᱤ, ᱟᱹᱨᱤ ᱪᱟᱞᱤ ᱮᱢᱟᱱ ᱠᱚᱨᱮ ᱱᱚᱶᱟ ᱵᱟᱡᱟᱨ ᱫᱚ ᱟᱹᱰᱤ ᱞᱟᱦᱟ ᱟᱠᱟᱱᱟ ᱾ ᱥᱟᱝᱜᱷᱟᱭᱤ ᱛᱟᱭᱚᱢ ᱱᱚᱶᱟ ᱫᱚ ᱫᱚᱥᱟᱨ ᱵᱟᱡᱟᱨ ᱠᱟᱱᱟ ᱡᱟᱦᱟᱸ ᱨᱮ ᱵᱟᱹᱲᱛᱤ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ ᱟᱨ ᱥᱮᱪᱮᱫ, ᱨᱮᱡᱽᱱᱤᱛᱤ ᱮᱢᱟᱱ ᱨᱮ ᱞᱟᱦᱟ ᱟᱠᱟᱱᱟ ᱾ ᱒᱐᱑᱐ ᱥᱟᱞ ᱠᱷᱚᱱ ᱵᱮᱡᱤᱝ ᱤᱱᱴᱮᱨᱱᱮᱥᱱᱟᱞ ᱮᱭᱟᱨ ᱯᱚᱨᱴ ᱫᱚ ᱫᱷᱟᱹᱨᱛᱤ ᱨᱮᱭᱟᱜ ᱟᱹᱰᱤ ᱵᱮᱥᱛᱚᱶᱟᱱᱟᱜ ᱮᱭᱟᱨᱯᱚᱨᱴ ᱨᱮ ᱞᱮᱠᱷᱟᱜ ᱠᱟᱱᱟ ᱾
ᱡᱟᱱᱟᱢ ᱨᱮᱭᱟᱜ ᱠᱟᱛᱷᱟ
᱓᱐᱐᱐ ᱥᱟᱞ ᱢᱟᱬᱟᱝ ᱨᱮᱫᱚ ᱵᱮᱡᱤᱝ ᱨᱮᱭᱟᱜ ᱟᱹᱰᱤ ᱜᱟᱱ ᱧᱩᱛᱩᱢ ᱛᱟᱦᱮᱸ ᱠᱟᱱᱟ ᱾ ᱵᱮᱡᱤᱝ ᱨᱮᱭᱟᱜ ᱢᱮᱱᱮᱛ ᱫᱚ ᱮᱛᱚᱢ ᱨᱮ ᱢᱮᱱᱟᱜ ᱨᱟᱡᱽᱜᱟᱲ ᱾ ᱵᱟᱰᱟᱭ ᱧᱟᱢ ᱟᱠᱟᱱᱟ ᱡᱮ ᱵᱮᱡᱤ ᱝᱨᱮᱭᱟᱜ ᱢᱟᱨᱮ ᱵᱟᱡᱟᱨ ᱠᱚᱫᱚ ᱰᱨᱟᱜᱚᱱ ᱵᱚᱱ ᱦᱤᱞ ᱥᱩᱨ ᱨᱮ ᱢᱮᱱᱟᱜ ᱯᱷᱚᱝᱥᱟᱱ ᱡᱤᱞᱟ ᱨᱮᱭᱟᱜ Zhoukoudian ᱟᱹᱛᱩ ᱨᱮ ᱧᱟᱢ ᱞᱮᱱᱟ ᱾ ᱚᱱᱰᱮ ᱫᱚ ᱯᱮᱠᱤᱝ ᱢᱮᱱ  ᱠᱚ ᱛᱟᱦᱮᱸᱱ ᱠᱟᱱ ᱛᱟᱦᱮᱱᱫ ᱾ ᱡᱟᱦᱟᱸ    ᱯᱟᱧᱡᱟᱨ ᱱᱚᱶᱟ ᱜᱚᱝᱜᱷᱚᱨ ᱨᱮ ᱧᱮᱞᱚᱜ ᱠᱟᱱᱟ ᱚᱱᱟ ᱫᱚ ᱒᱓᱐ ᱦᱟᱡᱟᱨ ᱠᱷᱚᱱ ᱒᱕᱐ ᱦᱟᱡᱟᱨ ᱥᱮᱨᱢᱟ ᱢᱟᱬᱟᱝ ᱨᱮᱭᱟᱜ ᱠᱟᱱᱟ ᱾ Paleolithic homo sapience       ᱦᱚᱸ ᱒᱗ ᱦᱟᱡᱟᱨ ᱥᱮᱨᱢᱟ ᱢᱟᱬᱟᱝ ᱨᱮ ᱱᱚᱰᱮ ᱠᱚ ᱛᱟᱦᱮᱸᱮᱱ ᱠᱟᱱ ᱛᱟᱦᱮᱸᱫ ᱾ ᱵᱮᱡᱤᱝ ᱨᱮᱭᱟᱜ ᱯᱩᱭᱞᱩ ᱫᱷᱤᱨᱤ ᱵᱟᱡᱟᱨ ᱦᱩᱭᱩᱜ ᱠᱟᱱᱟ ᱡᱤ ᱾
ᱥᱮᱱᱦᱟ ᱥᱚᱨᱮᱱ
ᱥᱮᱱᱦᱟ ᱥᱚᱨᱮᱱ ᱫᱚ ᱥᱤᱧᱚᱛ ᱫᱚᱲ ᱨᱤᱱᱤᱡ ᱡᱩᱣᱟᱹᱱ ᱦᱟᱢᱟᱞ ᱛᱩᱞ ᱠᱷᱮᱞᱚᱱᱰᱤᱭᱟᱹ ᱠᱟᱱᱟᱭ ᱾ ᱥᱤᱧᱚᱛ ᱫᱤᱥᱚᱢ ᱳᱫᱤᱥᱟ ᱯᱚᱱᱚᱛ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱵᱮᱛᱱᱚᱴᱤ ᱵᱞᱚᱠ ᱥᱤᱠᱷᱚᱨᱜᱷᱟᱴᱤ ᱨᱤᱱᱤᱡ ᱠᱩᱲᱤ ᱜᱤᱫᱨᱟᱹ ᱠᱟᱱᱟᱭ ᱥᱱᱮᱦᱟ ᱥᱚᱨᱮᱱ ᱾ᱟᱡᱟᱜ ᱡᱟᱱᱟᱢ ᱒ ᱢᱮ ᱒᱐᱐᱑ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱿ᱟᱡ ᱵᱟᱵᱟ ᱦᱟᱜ ᱧᱩᱛᱩᱢ ᱵᱚᱰᱚ ᱥᱚᱨᱮᱱ ᱟᱨ ᱟᱡ ᱟᱭᱚ ᱦᱟᱜ ᱧᱩᱛᱩᱢ ᱪᱷᱤᱛᱟ ᱥᱚᱨᱮᱱ ᱿ ᱟᱡ ᱵᱟᱵᱟ ᱵᱚᱰᱚ ᱫᱚ ᱥᱱᱮᱦᱟ ᱟᱹᱰᱤ ᱜᱤᱫᱨᱟᱹ ᱨᱮᱜᱮ ᱜᱚᱡ ᱵᱟᱹᱜᱤ ᱦᱟᱫ ᱠᱚ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱟᱡ ᱠᱟᱠᱟ ᱟᱠᱚᱣᱟᱜ ᱟᱹᱥᱩᱞ ᱞᱟᱹᱜᱤᱫ ᱵᱷᱟᱹᱨᱤᱭᱟᱭ ᱜᱚᱜ ᱞᱮᱫᱼᱟ ᱿
ᱫᱮᱵᱚᱞᱤᱱᱟ ᱦᱮᱢᱵᱽᱨᱚᱢ
ᱫᱮᱵᱚᱞᱤᱱᱟ ᱦᱮᱢᱵᱽᱨᱚᱢ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱱ ᱢᱤᱫ ᱨᱟᱡᱽᱟᱹᱨᱤᱭᱟᱹ ᱟᱨ ᱥᱤᱧᱚᱛᱤᱭᱟᱹ ᱠᱚᱢᱤᱭᱩᱱᱥ ᱯᱟᱨᱴᱤ (ᱢᱟᱨᱠᱥᱤᱥᱴ) ᱨᱮᱱ ᱢᱤᱫ ᱨᱟᱹᱥᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱒᱐᱐᱖-᱑᱑ ᱥᱮᱨᱢᱟ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱ ᱟᱹᱫᱤᱵᱟᱹᱥᱤ ᱵᱟᱵᱚᱛ ᱢᱚᱱᱛᱨᱤ ᱮ ᱛᱟᱦᱮᱸ ᱠᱟᱱᱟ ᱾
ᱟᱯᱱᱟᱨᱟᱜ ᱡᱤᱭᱚᱱ ᱟᱨ ᱥᱮᱪᱮᱫ
ᱫᱮᱵᱚᱞᱤᱱᱟ ᱦᱮᱢᱵᱽᱨᱚᱢ ᱫᱚ ᱥᱩᱠᱞᱟᱞ ᱦᱮᱢᱵᱽᱨᱚᱢ ᱥᱟᱶ ᱮ ᱵᱟᱯᱞᱟ ᱟᱠᱟᱱᱟ ᱾ ᱦᱮᱢᱵᱽᱨᱚᱢ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱ ᱠᱟᱱᱟᱭ ᱾ ᱩᱱᱤ ᱫᱚ ᱑᱙᱘᱘ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱵᱟᱫᱫᱤ ᱪᱮᱛᱟᱱ ᱛᱟᱞᱢᱟ ᱵᱤᱨᱫᱟᱹᱜᱟᱲ ᱠᱷᱚᱱ ᱟᱡᱟᱜ ᱑᱐ ᱛᱷᱚᱠ ᱨᱮᱭᱟᱜ ᱯᱟᱲᱦᱟᱣ ᱮ ᱯᱩᱨᱟᱹᱣ ᱞᱮᱫᱟ ᱾
ᱨᱟᱡᱽᱟᱹᱨᱤ ᱡᱤᱭᱚᱱ
ᱫᱮᱵᱚᱞᱤᱱᱟ ᱦᱮᱢᱵᱽᱨᱚᱢ ᱫᱚ ᱨᱟᱹᱱᱤᱵᱟᱸᱫᱷ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱨᱮᱱ ᱯᱮ ᱫᱷᱟᱣᱤᱡ ᱮᱢ.ᱮᱞ‌.ᱮ ᱠᱟᱱᱟᱭ ᱾ ᱱᱚᱣᱟ ᱫᱚ ᱞᱮᱠᱷᱟᱥᱤᱫ ᱦᱚᱲ ᱠᱚ ᱞᱟᱹᱜᱤᱫ ᱨᱟᱠᱷᱟᱫᱚᱦᱚ ᱛᱟᱞᱢᱟ ᱠᱟᱱᱟ ᱾ ᱩᱱᱤ ᱫᱚ ᱱᱚᱸᱰᱮ ᱠᱷᱚᱱ ᱑᱙᱙᱖, ᱒᱐᱐᱖ ᱟᱨ ᱒᱐᱑᱑ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮᱭ ᱵᱟᱪᱷᱟᱣ ᱞᱮᱱᱟ ᱾   ᱨᱟᱹᱱᱤᱵᱟᱸᱫᱷ ᱨᱮ ᱟᱡᱟᱜ ᱯᱩᱭᱞᱩ ᱵᱟᱪᱷᱱᱟᱣ ᱨᱮ ᱟᱡ ᱵᱤᱨᱩᱫᱽ ᱨᱮ ᱠᱚᱝᱜᱽᱨᱮᱥ ᱯᱟᱨᱴᱤ ᱨᱮᱱ ᱚᱱᱤᱞ ᱦᱟᱸᱥᱫᱟᱜ ᱮ ᱛᱤᱸᱜᱩ ᱞᱮᱱᱟ, ᱚᱱᱟ ᱵᱟᱪᱷᱱᱟᱣ ᱨᱮ ᱩᱱᱤ ᱓᱒,᱔᱐᱙ ᱜᱚᱴᱟᱱ ᱵᱷᱳᱴ ᱨᱮᱭᱟᱜ ᱯᱷᱟᱨᱟᱠ ᱛᱮᱭ ᱡᱤᱛᱟᱹᱣ ᱞᱮᱱᱟ ᱾ ᱒᱐᱐᱖ ᱨᱮ ᱩᱱᱤ ᱡᱮ.ᱠᱮ.ᱯᱤ(ᱮᱱ) ᱨᱮᱱ ᱟᱫᱤᱛᱭᱟ ᱠᱤᱥᱠᱩ ᱑᱐,᱘᱙᱐ ᱵᱷᱳᱴ ᱛᱮᱭ ᱦᱤᱨᱟᱹᱣ ᱞᱮᱫᱮᱭᱟ ᱾ ᱒᱐᱑᱔ ᱨᱮᱭᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱩᱱᱤ ᱵᱷᱟᱨᱚᱛ ᱡᱟᱠᱟᱛ ᱛᱨᱤᱱᱚᱢᱩᱞ ᱠᱚᱝᱜᱽᱨᱮᱥ ᱨᱮᱱ ᱯᱷᱟᱞᱜᱩᱱᱤ ᱦᱟᱸᱥᱫᱟᱜ ᱖,᱘᱕᱙ ᱵᱷᱳᱴ ᱛᱮᱭ ᱦᱤᱨᱟᱹᱣ ᱞᱮᱫᱮᱭᱟ ᱾
ᱥᱟᱹᱠᱷᱟᱹᱭᱟᱹᱛ
ᱛᱷᱚᱠ: ᱥᱟᱱᱛᱟᱲ ᱛᱷᱚᱠ: ᱥᱟᱱᱛᱟᱲ ᱛᱤᱨᱞᱟᱹ ᱛᱷᱚᱠ: ᱨᱟᱡᱽᱟᱹᱨᱤ ᱨᱮ ᱥᱟᱱᱛᱟᱲ ᱛᱷᱚᱠ: ᱨᱟᱡᱽᱟᱹᱨᱤ ᱨᱮ ᱥᱟᱱᱛᱟᱲ ᱛᱤᱨᱞᱟᱹ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱨᱟᱡᱽᱟᱹᱨᱤ ᱨᱮ ᱥᱟᱱᱛᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱨᱟᱡᱽᱟᱹᱨᱤ ᱨᱮ ᱛᱤᱨᱞᱟᱹ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱨᱟᱡᱽᱟᱹᱨᱤ ᱨᱮ ᱥᱟᱱᱛᱟᱲ ᱛᱤᱨᱞᱟᱹ
ᱪᱩᱴᱤᱭᱟᱨᱳ, ᱦᱟᱡᱟᱨᱤᱵᱟᱜᱽ (ᱡᱷᱟᱨᱠᱷᱚᱸᱰ)
ᱪᱩᱴᱤᱭᱟᱨᱳ (Chutiaro) ᱫᱚ ᱢᱤᱫ ᱢᱟᱨᱟᱝ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ (block), ᱦᱟᱡᱟᱨᱤᱵᱟᱜᱽ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱔᱑᱓ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱒᱒᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱐᱗᱑ ᱜᱚᱴᱟᱝ ᱠᱚᱲᱟ ᱟᱨ ᱑᱑᱕᱘ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱒᱒᱒᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱓᱗᱙ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱗.᱐᱐ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱑᱐᱗᱑ ᱜᱚᱴᱟᱝ ᱠᱚᱲᱟ ᱟᱨ ᱑᱑᱕᱘ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱘᱑, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱐᱐᱕, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱘ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱖᱑.᱕᱑ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱓.᱔᱗ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱕᱐.᱖᱒ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱪᱩᱴᱤᱭᱟᱨᱳ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱟᱨ ᱥᱚᱨᱠᱟᱨᱤ ᱭᱩᱱᱤᱵᱷᱟᱨᱥᱤᱴᱤ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜᱼᱟ ᱾ ᱟᱨ ᱥᱟᱱᱟᱢ ᱠᱷᱚᱱ ᱪᱮᱛᱟᱱ ᱵᱤᱱᱳᱵᱟ ᱵᱷᱟᱣᱮ ᱭᱩᱱᱤᱵᱷᱟᱨᱥᱤᱴᱤ ᱠᱚᱞᱮᱡᱽ ᱢᱮᱱᱟᱜ-ᱟ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱑᱐ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱑᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱦᱟᱡᱟᱨᱤᱵᱟᱜᱽ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱵᱟᱭᱱᱚᱢᱤᱭᱟᱞ ᱧᱩᱛᱩᱢ
ᱱᱚᱟ ᱫᱚ ᱡᱤᱣ ᱵᱤᱜᱭᱟᱱ ᱨᱮᱭᱟᱜ ᱢᱤᱴᱟᱝ ᱥᱟᱠᱷᱟ ᱠᱟᱱᱟ ᱡᱟᱦᱟᱭ ᱵᱚᱛᱟᱣᱟᱭ, ᱡᱤᱣ-ᱡᱟᱱᱛᱩ ᱠᱚ ᱮᱢᱟᱱ ᱚᱠᱟᱞᱠᱟᱛᱮ ᱧᱩᱛᱩᱢ ᱠᱚᱟᱠᱚ ᱾ ᱚᱱᱟ ᱧᱩᱛᱩᱢ ᱥᱟᱠᱷᱟ ᱦᱤᱥᱟᱵ ᱛᱮ ᱫᱚ, ᱧᱩᱛᱩᱢ ᱨᱮᱭᱟᱜ ᱵᱟᱨᱮᱭᱟ ᱦᱟᱴᱤᱧ ᱛᱟᱦᱮᱸᱱᱟ, ᱚᱨ ᱚᱱᱟ ᱫᱚ ᱞᱮᱴᱤᱱ ᱯᱟ.ᱨᱥᱤ ᱛᱮ ᱠᱚ ᱧᱩᱛᱩᱢ ᱠᱚᱣᱟ ᱾ ᱠᱟᱨᱞ ᱞᱤᱱᱤᱭᱚᱥ ᱫᱚ ᱟ.ᱰᱤ ᱢᱟᱨᱟᱝ ᱦᱚᱰ ᱮ ᱛᱟᱦᱮᱸ ᱠᱟᱱᱟᱭ ᱚᱠᱚᱭ ᱫᱚ ᱱᱩᱛᱩᱢᱟᱜ ᱥᱟᱠᱷᱟ ᱮ ᱚᱰᱚᱠ ᱞᱮᱟᱭ ᱾
ᱪᱟᱭᱱᱤᱥ ᱰᱨᱟᱜᱚᱱ
'ᱪᱟᱭᱱᱤᱥ ᱰᱨᱟᱜᱚᱱ, (ᱦᱚᱲ ᱛᱮ ᱫᱮᱨᱮᱧᱟᱱ ᱵᱤᱧ) ᱥᱮ ᱥᱟᱢᱟᱝ ᱮᱥᱤᱭᱟᱱ ᱰᱨᱟᱜᱚᱱ ᱢᱮᱱᱛᱮ ᱦᱚ' ᱠᱚ ᱧᱩᱢᱮ ᱜᱮᱭᱟ, ᱡᱟᱦᱟ ᱫᱚ ᱪᱤᱱᱤ ᱜᱟᱢ - ᱠᱟᱹᱦᱱᱤ ᱨᱮᱱ ᱢᱟᱨᱟᱝ ᱥᱤᱨᱡᱚᱱ ᱠᱟᱱᱮ, ᱚᱱᱟ ᱥᱟᱶ ᱥᱟᱶᱛᱮ ᱪᱤᱱᱤ ᱫᱷᱚᱨᱚᱢ ᱯᱟᱛᱤᱭᱟᱹᱣ, ᱪᱤᱱᱤ ᱥᱟᱶᱦᱮᱫ, ᱥᱟᱢᱟᱝ ᱮᱥᱤᱭᱟ ᱨᱮᱭᱟᱜ ᱞᱟᱭ ᱞᱟᱠᱪᱟᱨ ᱨᱮ ᱟᱹᱰᱤ ᱢᱟᱱ ᱢᱟᱱᱚᱛ ᱥᱟᱞᱟᱜ ᱮ ᱧᱩᱢ ᱥᱮᱞᱮᱫᱚᱜᱼᱟ᱾ ᱥᱟᱢᱟᱝ ᱮᱥᱤᱭᱟᱱ ᱰᱨᱟᱜᱚᱱ ᱨᱮᱫᱚ ᱟᱭᱢᱟ ᱡᱤᱭᱟᱹᱞᱤ ᱢᱮᱱᱥᱜ ᱠᱚᱣᱟ ᱡᱮᱞᱮᱠᱟ - ᱦᱚᱨᱚ ᱟᱨ ᱦᱟᱹᱠᱩ ᱨᱮᱛᱟᱜ ᱢᱩᱴᱷᱟᱹᱱ, ᱢᱮᱱ ᱠᱷᱟᱱ ᱵᱟᱹᱲᱛᱤ ᱫᱚ ᱯᱚᱱ ᱡᱟᱝᱜᱟᱣᱟᱱ ᱰᱨᱟᱜᱚᱱ ᱜᱮ ᱠᱚ ᱵᱮᱱᱟᱣᱮᱭᱟ᱾ ᱥᱮᱨᱣᱟ ᱞᱮᱠᱟ ᱛᱮ ᱩᱱᱤ ᱫᱚ ᱥᱟᱱᱟᱢ ᱫᱟᱲᱮᱭᱟᱱ ᱟᱨ ᱵᱷᱟᱜᱮ ᱪᱤᱱᱦᱟᱹ ᱨᱮᱱ ᱨᱩᱯ ᱠᱟᱱᱟᱭ, ᱟᱥᱚᱠᱟᱭ ᱛᱮ ᱫᱟᱜ, ᱡᱟᱹᱯᱩᱵ, ᱞᱚᱞᱚ, ᱥᱤᱛᱩᱝ, ᱴᱟᱭᱯᱷᱩᱱ, ᱰᱩᱵᱟᱹ ᱫᱟᱜ ᱮᱢᱟᱱᱮ ᱥᱟᱢᱵᱽᱲᱟᱣ ᱫᱟᱲᱮᱭᱟᱜᱼᱟ᱾ ᱰᱨᱟᱜᱚᱱ ᱨᱮᱭᱟᱜ ᱢᱩᱴᱷᱟᱹᱱ ᱫᱚ ᱟᱨᱦᱚ' ᱫᱟᱲᱮ, ᱠᱮᱱᱮᱴᱮᱡ ᱟᱨ ᱵᱷᱟᱜᱮ ᱟᱥ ᱨᱮᱭᱟᱜ ᱪᱤᱱᱦᱟᱹ ᱢᱮᱱ ᱛᱮ ᱥᱟᱢᱟᱝ ᱮᱥᱤᱭᱟ ᱨᱮᱱ ᱞᱟᱭ ᱞᱟᱠᱪᱟᱨ ᱛᱮ ᱠᱤᱥᱟᱺᱬ ᱟᱱ ᱜᱟᱛᱟᱠ ᱨᱮᱱ ᱦᱚᱲ ᱠᱚ ᱢᱚᱱᱮᱭᱟ᱾ ᱪᱟᱭᱱᱟ ᱨᱮᱱ ᱨᱟᱡᱽ ᱨᱟᱨᱟᱡᱽ ᱠᱚ ᱚᱠᱛᱮ ᱨᱮ ᱱᱚᱣᱟ ᱰᱨᱟᱜᱚᱱ ᱢᱩᱴᱷᱟᱹᱱ ᱫᱚ ᱪᱟᱭᱱᱟ ᱨᱟᱡᱚᱥᱴᱷᱤ ᱨᱮᱭᱟᱜ ᱫᱟᱲᱮ ᱟᱨ ᱠᱮᱱᱮᱴᱮᱡ ᱨᱮᱭᱟᱜ ᱢᱩᱴᱷᱟᱹᱱ ᱢᱮᱱ ᱛᱮ ᱥᱚᱫᱚᱨᱚᱜ ᱠᱟᱱ ᱛᱟᱦᱮ ᱠᱟᱱᱟ᱾
ᱢᱩᱴᱷᱟᱹ ᱨᱮᱭᱟᱜ ᱜᱚᱱᱚᱝ
ᱱᱟᱜᱟᱢ ᱠᱷᱚᱱ ᱵᱟᱰᱟᱭᱚᱜ ᱠᱟᱱᱟ, ᱥᱟᱢᱟᱝ ᱮᱥᱤᱭᱟ ᱨᱮᱱ ᱰᱨᱟᱜᱚᱱ ᱪᱤᱱ ᱥᱟᱢᱨᱟᱴ ᱥᱟᱶ ᱥᱟᱹᱜᱟᱹᱭ ᱢᱮᱱᱟᱜ ᱛᱟᱛᱟ ᱟᱨ ᱨᱟᱡᱟᱜ ᱫᱟᱲᱮ ᱢᱮᱱ ᱛᱮ ᱥᱚᱫᱚᱨᱚᱜ ᱠᱟᱱᱟ᱾ ᱦᱟᱱ ᱨᱟᱡᱽᱵᱚᱝᱥᱚ ᱨᱮᱱ ᱵᱟᱵᱟᱱᱫᱷᱟᱣᱤᱡ ᱞᱤᱭᱩ ᱵᱮᱝ ᱮ ᱫᱟᱹᱵᱤ ᱮᱫᱟ ᱡᱮ ᱟᱡ ᱮᱝᱜᱟᱛ ᱟᱜ ᱠᱩᱠᱢᱩᱱᱛᱟᱭᱚᱢ ᱢᱤᱫᱴᱮᱱ ᱰᱨᱟᱜᱚᱱ ᱟᱜ ᱢᱩᱴᱷᱟᱹᱱ ᱫᱚ ᱟᱹᱨᱤᱵᱟᱹᱫᱷᱤ ᱞᱮᱱᱟ᱾ ᱛᱟᱝᱜᱽ ᱨᱟᱡᱽ ᱵᱚᱝᱥᱚ ᱚᱠᱛᱮ ᱨᱮ, ᱥᱟᱢᱨᱟᱴ ᱫᱚ ᱰᱨᱟᱜᱚᱱ ᱠᱤᱪᱨᱤᱡ ᱦᱚᱨᱚᱜ ᱠᱟᱛᱮ ᱨᱟᱡᱚᱥᱴᱷᱤ ᱨᱮᱭᱟᱜ ᱢᱩᱴᱷᱟᱹᱱ ᱫᱚᱦᱚ ᱞᱮᱫᱟ ᱟᱨ ᱪᱮᱛᱟᱱ ᱟᱹᱭᱫᱟᱹᱨᱤ ᱠᱚ ᱠᱤᱪᱨᱤᱪ ᱦᱚᱨᱚᱜ ᱠᱟᱛᱮ ᱥᱚᱫᱚᱨ ᱨᱮᱛᱟᱜ ᱮ ᱦᱩᱠᱩᱢ ᱟᱫ ᱠᱚ ᱛᱟᱦᱨ ᱮᱱᱟ| ᱭᱩᱣᱟᱱ ᱵᱚᱝᱥᱚ ᱚᱠᱛᱚ ᱨᱮ, ᱵᱟᱨᱭᱟ ᱫᱮᱨᱮᱧ ᱟᱨ ᱯᱚᱱ ᱠᱟᱹᱴᱩᱵ ᱟᱱ ᱰᱨᱟᱜᱚᱱ ᱫᱚ ᱮᱠᱮᱱ ᱥᱮᱨᱢᱟ ᱨᱮᱱ ᱦᱚᱯᱚᱱ ᱢᱮᱱ ᱛᱮ ᱧᱩᱢᱚᱜᱚᱜ ᱟᱨ ᱥᱟᱢᱨᱟᱴ ᱦᱚᱛᱮ ᱛᱮ ᱵᱮᱵᱚᱦᱟᱨ ᱞᱟᱹᱜᱤᱫ ᱥᱟᱡᱟᱣ ᱞᱮᱱᱟ, ᱚᱱᱟ ᱵᱮᱜᱚᱨ ᱯᱚᱱ ᱡᱟᱝᱜᱟᱣᱟᱱ ᱠᱟᱹᱨᱱᱟᱹᱝᱜᱤᱧ ᱵᱤᱧ ᱨᱟᱡᱽ ᱠᱩᱢᱟᱨ ᱟᱨ ᱢᱟᱦᱟᱨᱟᱱᱤ ᱞᱟᱹᱜᱤᱫ ᱵᱮᱵᱚᱦᱟᱨᱚᱜ ᱠᱟᱱ ᱛᱟᱦᱮᱱᱟ᱾ ᱱᱚᱝᱠᱟ ᱜᱮ ᱢᱤᱝ ᱟᱨ ᱠᱤᱝᱜᱽ ᱨᱟᱡᱽ ᱵᱚᱝᱥᱚ ᱚᱠᱛᱮ ᱨᱮ, ᱢᱚᱲᱮ ᱡᱟᱝᱜᱟᱣᱟᱱ ᱰᱨᱟᱜᱚᱱ ᱮᱠᱮᱱ ᱥᱟᱢᱨᱟᱴ ᱦᱚᱦᱮ ᱛᱮ ᱵᱮᱵᱚᱦᱟᱨᱚᱜ ᱞᱟᱹᱜᱤᱫ ᱥᱟᱡᱟᱣ ᱞᱮᱱᱟ᱾ ᱠᱤᱝᱜᱽ ᱨᱟᱡᱽ ᱵᱚᱝᱥᱚ ᱚᱠᱛᱮ ᱨᱮᱜᱮ ᱰᱨᱟᱜᱚᱱ ᱜᱮ ᱯᱟᱦᱤᱞ ᱫᱷᱟᱣ ᱪᱤᱱ ᱨᱮᱱ ᱨᱟᱡᱚᱥᱴᱷᱤ ᱨᱮᱭᱟᱜ ᱪᱤᱨ ᱢᱮᱱ ᱛᱮ ᱩᱪᱷᱟᱹᱱ ᱥᱚᱫᱚᱨ ᱞᱮᱱᱟ᱾
ᱯᱟᱠᱬᱟ ᱵᱩᱨᱩ
ᱯᱟᱠᱬᱟ ᱵᱩᱨᱩ-:ᱢᱚᱭᱩᱨ ᱵᱷᱚᱸᱡᱽ ᱡᱤᱞᱞᱟ. ᱵᱟᱵᱚᱱ ᱜᱷᱟ.ᱴᱤ ᱥᱚᱵᱰᱤ ᱵᱷᱤᱚᱱ ᱡᱟᱢᱫᱟ ᱵᱞᱚᱠ ᱨᱮᱱᱟᱜ ᱠᱚᱭᱚᱝ ᱟ.ᱛᱩ ᱥᱩᱨ ᱨᱮ ᱯᱟᱠᱬᱟ ᱵᱩᱨᱩ ᱫᱚ ᱢᱮᱱᱟᱜ-ᱟ|ᱡᱟᱢᱫᱟ ᱯᱤᱲ ᱨᱮ ᱢᱮᱱᱟᱜ ᱟ.ᱛᱩ ᱕᱒ ᱢᱚᱣᱡᱟ ᱨᱤᱱ ᱦᱚᱲ ᱟᱱᱛᱮ ᱥᱮᱨᱢᱟ ᱨᱮ ᱵᱷᱟᱫᱚᱨ ᱵᱚᱸᱜᱟ ᱮᱠᱟᱫᱚᱥᱤ ᱨᱮ ᱡᱟᱱᱛᱟᱲ ᱵᱚᱸᱜᱟ ᱵᱩᱨᱩ ᱧᱩᱛᱩᱢ ᱛᱮ ᱵᱟᱵᱟ ᱱᱨᱩᱥᱤᱧ ᱱᱟᱛᱷ ᱠᱚ ᱵᱚᱸᱜᱟ ᱟᱭᱟ|ᱪᱟ.ᱥᱤ ᱦᱚᱯᱚᱱ ᱠᱚ ᱟᱠᱚᱣᱟᱜ ᱪᱟᱥ ᱵᱟᱥ ᱱᱟᱯᱟᱭ ᱛᱮ ᱦᱩᱭᱩᱜ ᱢᱟ ᱥᱟᱶᱛᱮ ᱜᱟ.ᱭ ᱠᱟᱰᱟ ᱢᱤᱦᱩᱸ ᱢᱮᱨᱚᱢ ᱠᱚ ᱟᱞᱚᱠᱚ ᱨᱚᱜ ᱟᱡᱟᱨ ᱟᱞᱚ ᱧᱟᱢ ᱠᱚᱢᱟ ᱫᱤ.ᱥᱟ ᱠᱟᱛᱮ ᱵᱟᱵᱟ ᱱᱨᱩᱥᱤᱝ ᱱᱟᱛᱷ ᱠᱚ ᱯᱟᱨᱮᱡ ᱩᱢᱟ.ᱲ ᱮᱭᱟ|ᱚᱱᱟ ᱥᱟᱶᱛᱮ ᱥᱟᱱᱟᱢ ᱞᱮᱠᱟᱱ ᱫᱩᱠ ᱢᱩᱦᱤᱢ ᱠᱷᱚᱱ ᱫᱩᱜ ᱫᱚᱦᱚᱜ ᱞᱟ.ᱜᱤᱫ ᱠᱚ ᱢᱟ.ᱱᱥᱤᱠᱟ|ᱠᱟ.ᱢᱤ ᱥᱟ.ᱛ ᱞᱮᱱ ᱠᱷᱟᱱ ᱢᱟ.ᱱᱥᱤᱠ ᱦᱚᱸᱠᱚ ᱮᱢᱟ|ᱚᱱᱟ ᱯᱟᱠᱬᱟ ᱵᱩᱨᱩ ᱞᱟᱛᱟᱨ ᱯᱩᱲᱭᱟ. ᱜᱚᱰᱟ ᱨᱮ ᱯᱮ ᱢᱟᱦᱟᱸ ᱢᱮᱲᱟ ᱦᱚᱸ ᱦᱩᱭᱩᱜ-ᱟ|ᱚᱱᱟ ᱞᱟ.ᱜᱤᱫ ᱵᱷᱚᱸᱡ ᱨᱟᱡᱟ ᱘ ᱮᱠᱚᱨ ᱡᱟᱜᱟ ᱦᱚᱸᱭ ᱫᱟᱱ ᱟᱠᱟᱫ-ᱟ|ᱯᱟᱠᱬᱟ ᱵᱩᱨᱩ ᱨᱮ ᱵᱟᱵᱟ ᱱᱨᱩᱥᱤᱧ ᱛᱷᱟᱯᱚᱱ ᱨᱮᱱᱟᱜ ᱦᱚᱸ ᱦᱚᱲ ᱠᱚ ᱢᱮᱱᱟ ᱟᱨ ᱫᱤᱦᱨᱤ ᱠᱚᱣᱟᱜ ᱠᱟᱛᱷᱟ ᱞᱮᱠᱟᱛᱮ ᱟᱸᱡᱚᱢᱚᱜ-ᱟ,ᱢᱤᱫ ᱫᱷᱟᱣ ᱵᱷᱚᱸᱡ ᱨᱟᱡᱟ ᱥᱨᱤ ᱨᱟᱢ ᱪᱚᱸᱫᱽᱨᱚ ᱵᱷᱚᱸᱡᱽ(᱑᱘᱙᱒-᱑᱙᱑᱒)ᱡᱟᱢᱫᱟ ᱫᱟᱲᱟᱱ ᱮ ᱦᱮᱡ ᱞᱮᱱ ᱡᱷᱚᱜ ᱨᱩᱣᱟ.ᱲ ᱵᱮᱲᱟᱨᱮ ᱠᱚᱭᱚᱝ ᱨᱮ ᱴᱟᱴᱠᱟ ᱜᱮ ᱦᱚᱭ ᱵᱟᱺᱨᱰᱩ ᱫᱟᱜ ᱮ ᱩᱱᱟ.ᱣ ᱞᱮᱜ-ᱟ ᱟᱨ ᱢᱟᱨᱟᱝ ᱚᱠᱚᱡ ᱫᱟᱨᱮ ᱵᱷᱩᱸᱫᱟ.ᱲ ᱮᱱᱛᱮ ᱦᱚᱨ ᱮᱥᱮᱫ ᱞᱮᱱᱟ|ᱚᱱᱟ ᱫᱩᱠ ᱢᱩᱦᱤᱢ ᱠᱷᱚᱱ ᱫᱩᱜᱚᱜ ᱞᱟ.ᱜᱤᱫ ᱨᱟᱡᱟ ᱫᱚ ᱥᱩᱨ ᱨᱤᱱ ᱵᱚᱸᱜᱟ ᱵᱩᱨᱩ ᱠᱚᱭ ᱱᱮᱦᱚᱨ ᱞᱮᱫ ᱠᱚᱣᱟ|ᱟᱨ ᱮ ᱢᱟ.ᱱᱥᱤᱠ ᱫᱚᱦᱚ ᱟᱫ ᱠᱚᱣᱟ ᱱᱟᱯᱟᱭ ᱛᱮ ᱵᱟᱲᱮ ᱚᱲᱟᱜ ᱤᱧ ᱥᱮᱴᱮᱨᱚᱜ ᱢᱟ|ᱟᱫᱚ ᱨᱟᱡᱟ ᱱᱟᱯᱟᱭ ᱛᱮᱜᱮ ᱟᱡᱟᱜ ᱚᱲᱟᱜ ᱵᱟ.ᱨᱯᱟᱫᱟ ᱛᱮ ᱥᱮᱴᱮᱨ ᱞᱮᱱᱟ|ᱩᱱᱠᱷᱚᱱ ᱜᱮ ᱨᱟᱡᱟ ᱫᱚ ᱵᱚᱸᱜᱟ ᱵᱩᱨᱩ ᱪᱮᱛᱟᱱ ᱜᱟ.ᱦᱤᱨ ᱯᱟ.ᱛᱭᱟ.ᱣ ᱦᱮᱡ ᱞᱮᱱᱟ|ᱚᱱᱟ ᱛᱟᱭᱚᱢ ᱚᱸᱰᱮ ᱦᱮᱡ ᱠᱟᱛᱮ ᱜᱚᱰ ᱡᱚᱦᱟᱨ ᱞᱮᱱᱟᱭᱟᱨ ᱵᱟᱵᱟ ᱱᱨᱩᱥᱤᱝ ᱢᱩᱨᱛᱤ ᱛᱷᱟᱯᱚᱱ ᱞᱮᱜ-ᱟᱭ|ᱚᱱᱟ ᱛᱟᱭᱢᱚ ᱠᱷᱮᱱ ᱫᱚ ᱯᱟᱠᱬᱟ ᱵᱩᱨᱤ ᱨᱮᱫᱚ ᱕᱒ ᱢᱚᱣᱡᱟ ᱡᱟᱢᱫᱟ ᱯᱤᱲ ᱦᱚᱲ ᱠᱚ ᱵᱚᱸᱜᱟ ᱵᱩᱨᱩ ᱟ.ᱜᱩᱭᱮᱫ-ᱟ|
ᱪᱟᱭᱱᱤᱥ ᱰᱨᱟᱜᱚᱱ
ᱨᱟᱡᱚᱥᱴᱷᱤ ᱢᱩᱴᱷᱟᱹᱱ
ᱰᱨᱟᱜᱚᱱ ᱟᱭᱢᱟ ᱨᱟᱡᱽ ᱵᱚᱝᱥᱚ ᱞᱟᱹᱜᱤᱫ ᱪᱤᱱᱤ ᱥᱟᱢᱨᱟᱴ ᱨᱮᱱ ᱢᱩᱴᱷᱟᱹᱱ ᱢᱮᱱ ᱛᱮ ᱛᱟᱦᱮ ᱠᱟᱱᱟ᱾ ᱠᱤᱝᱜᱽ ᱨᱟᱡᱽ ᱵᱚᱝᱥᱚ ᱚᱠᱛᱮ ᱨᱮ ᱟᱡᱩᱨᱮ ᱰᱨᱟᱜᱚᱱ ᱫᱚ ᱯᱟᱹᱦᱤᱞ ᱫᱷᱟᱣ ᱨᱟᱥᱴᱨᱤᱭᱚ ᱫᱷᱚᱣᱡᱽ ᱢᱮᱱ ᱛᱮ ᱩᱫᱩᱜ ᱥᱚᱫᱚᱨ ᱞᱮᱱᱟ᱾ ᱱᱚᱣᱟ ᱨᱮᱛᱟᱜ ᱜᱮᱞ ᱵᱟᱨ ᱢᱩᱴᱷᱟᱹᱱ ᱨᱟᱥᱴᱨᱤᱭᱚ ᱢᱩᱴᱷᱟᱹᱱ ᱢᱮᱱᱛᱮ ᱥᱚᱫᱚᱨ ᱞᱮᱱᱟ, ᱱᱚᱣᱟ ᱢᱩᱴᱷᱟᱹᱱ 1913 ᱠᱷᱚᱱ 1928 ᱦᱟᱹᱵᱤᱡ ᱪᱤᱱ ᱫᱤᱥᱣᱟᱹ ᱨᱟᱡᱽ ᱨᱮ ᱞᱮᱱᱟ᱾ ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱦᱟᱴᱤᱭᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱦᱟᱴᱤᱭᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱴᱚᱴᱷᱟ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ
ᱵᱷᱟᱨᱚᱛ ᱨᱤᱱ ᱯᱷᱤᱞᱤᱢ ᱟᱠᱴᱨᱮᱥ ᱠᱚᱣᱟᱜ ᱞᱤᱥᱴᱤ
ᱱᱚᱣᱟ ᱫᱚ ᱤᱱᱰᱤᱭᱟᱱ ᱯᱷᱤᱞᱤᱢ ᱨᱮᱱ ᱟᱠᱴᱨᱮᱥ ᱠᱚᱣᱟᱜ ᱞᱤᱥᱴᱤ ᱠᱟᱱᱟ ᱾
ᱥᱚᱛᱜᱟᱶᱟ ᱵᱚᱱᱚᱛ
ᱥᱚᱛᱜᱟᱶᱟ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱠᱚᱰᱟᱨᱢᱟ ᱦᱚᱱᱚᱛ ᱨᱮᱱᱟᱜ ᱠᱚᱰᱟᱨᱢᱟ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱢᱤᱫ ᱧᱮᱱᱮᱞ
ᱠᱚᱰᱟᱨᱢᱟ ᱦᱚᱱᱚᱛ ᱫᱚ ᱪᱷᱚᱴᱟᱱᱟᱜᱽᱯᱩᱨ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱩᱥᱩᱞ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱓᱙᱗ ᱢᱤᱴᱚᱨ ᱪᱮᱛᱟᱱ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱥᱚᱛᱜᱟᱶᱟ 24.7445°N, 85.7765°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒᱕᱒ ᱢᱤᱴᱚᱨ (᱘᱒᱗ ᱯᱷᱤᱴ) ᱢᱮᱱᱟᱜᱼᱟ ᱾
ᱥᱚᱛᱜᱟᱶᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓᱐᱓.᱘᱖ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱥᱚᱛᱜᱟᱶᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱥᱚᱛᱜᱟᱶᱟ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱛᱜᱟᱶᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱗᱔,᱕᱒᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱓᱘,᱑᱘᱓ (᱕᱑%) ᱠᱚᱲᱟ ᱟᱨ ᱓᱖,᱓᱓᱗ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚᱫᱚ ᱑᱓,᱙᱐᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑᱖,᱗᱘᱗ (᱒᱒.᱕᱓%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱕᱖᱓ (᱐.᱕᱑%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱛᱜᱟᱶᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱓᱕,᱐᱐᱖ ᱜᱚᱴᱟᱝ (᱕᱗.᱗᱖%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱒,᱐᱗᱖ (᱗᱐.᱐᱕%) ᱠᱚᱲᱟ ᱟᱨ ᱑᱒,᱙᱓᱐ (᱔᱓.᱘᱕%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱗.᱑᱐% ᱛᱟᱦᱮᱸ ᱠᱟᱱᱟ ᱾
ᱥᱮᱪᱮᱫ
ᱥᱚᱛᱜᱟᱶᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱯᱨᱟᱭᱢᱟᱨᱤ ᱨᱮ ᱑᱔ ᱜᱚᱴᱟᱝ ᱟᱹᱛᱩ ᱨᱮ ᱯᱨᱤ-ᱯᱨᱟᱭᱢᱟᱨᱤ ᱤᱥᱠᱩᱞ, ᱘᱒ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ, ᱔᱒ ᱜᱚᱴᱟᱝ ᱟᱹᱛᱩ ᱨᱮ ᱛᱟᱱᱟᱞᱟ ᱟᱥᱲᱟ, ᱖ ᱜᱚᱴᱟᱝ ᱟᱹᱛᱩ ᱨᱮ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱵᱟᱨᱭᱟ ᱟᱹᱛᱩ ᱨᱮ ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱑᱗ ᱜᱚᱴᱟᱝ ᱟᱹᱛᱩ ᱨᱮᱫᱚ ᱥᱮᱪᱮᱫ ᱨᱮᱱᱟᱜ ᱥᱩᱵᱤᱫᱷᱟ ᱜᱮ ᱵᱟᱹᱱᱩᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱚᱰᱟᱨᱢᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱯᱟᱱᱱᱟ ᱦᱚᱱᱚᱛ
ᱯᱟᱱᱱᱟ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱵᱷᱤᱛᱟᱨ ᱥᱚᱜᱚᱨ ᱰᱤᱵᱤᱡᱚᱱ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱯᱟᱱᱱᱟ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱱᱟᱜᱟᱢ
ᱯᱟᱱᱱᱟ ᱦᱚᱱᱚᱛ ᱑᱙᱕᱐ᱨᱮ, ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱞᱚᱜᱚᱱ ᱛᱟᱭᱚᱢ, ᱵᱨᱤᱴᱤᱥ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱜᱟᱱ ᱢᱟᱲᱟᱝ ᱨᱤᱭᱟᱥᱟᱛ ᱨᱮᱱᱟᱜ ᱴᱚᱴᱷᱟ ᱠᱷᱚᱱ, ᱯᱟᱱᱱᱟ, ᱡᱟᱥᱚ ᱯᱚᱱᱚᱛ, ᱟᱹᱰᱤ ᱥᱟᱸᱜᱮ ᱟᱡᱟᱭᱜᱟᱲ, ᱟᱨ ᱯᱟᱞᱫᱮᱣ ᱨᱮᱱᱟᱜ ᱢᱤᱫ ᱴᱷᱟᱶ ᱥᱟᱶᱛᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱯᱟᱱᱱᱟ ᱦᱚᱱᱚᱛ ᱵᱤᱸᱫᱷᱭᱟ ᱯᱨᱚᱫᱮᱥ ᱨᱮᱱᱟᱜ ᱱᱟᱣᱟ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ, ᱟᱫᱚ ᱑ ᱱᱚᱵᱮᱢᱵᱚᱨ ᱑᱙᱕᱖ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱢᱮᱥᱟ ᱭᱮᱱᱟ ᱾
ᱚᱛᱱᱚᱜ
ᱯᱟᱱᱱᱟ ᱦᱚᱱᱚᱛ ᱒᱓° ᱔᱕' ᱟᱨ ᱒᱕° ᱑᱐' ᱠᱚᱧᱮ ᱚᱥᱟᱨ ᱟᱨ ᱗᱙° ᱔᱕' ᱟᱨ ᱘᱐° ᱔᱐' ᱥᱟᱢᱟᱝ ᱫᱤᱥᱟᱹ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱟᱣᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱨ ᱗,᱑᱓᱕ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾
ᱠᱮᱱ ᱜᱟᱰᱟ ᱦᱚᱱᱚᱛ ᱞᱮᱠᱟᱛᱮ ᱞᱤᱸᱡᱤᱱᱟ ᱾ ᱯᱟᱸᱰᱟᱣ ᱡᱷᱟᱨᱱᱟ ᱟᱨ ᱜᱟᱛᱷᱟ ᱡᱷᱟᱨᱱᱟ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱯᱟᱱᱱᱟ ᱡᱟᱹᱛᱤᱭᱟᱹᱨᱤ ᱩᱫᱭᱚᱱ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱢᱩᱬ ᱧᱮᱧᱮᱞ ᱴᱷᱟᱶ ᱢᱮᱱᱟᱜᱼᱟ ᱾
ᱠᱟᱹᱣᱰᱤ ᱟᱹᱨᱤ
ᱥᱤᱧᱚᱛ ᱥᱚᱨᱠᱟᱨ ᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱒᱕᱐ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (most backward districts) ᱞᱮᱠᱟᱛᱮ ᱥᱮᱞᱮᱫ ᱟᱠᱟᱫᱼᱟᱭ ᱾ ᱱᱚᱶᱟ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱒᱔ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱯᱟᱹᱪᱷᱞᱟᱹ ᱮᱞᱟᱠᱟ ᱜᱨᱟᱱᱴ (Backward Regions Grant Fund) ᱯᱷᱚᱸᱰ ᱮ ᱧᱟᱢ ᱮᱫᱟ ᱾ ᱱᱟᱣᱟ ᱟᱭ ᱨᱮᱱᱟᱜ ᱮᱯᱮᱢ ᱨᱮ ᱯᱚᱱᱚᱛ ᱨᱮᱱᱟᱜ ᱢᱚᱬᱮ ᱟᱹᱰᱤ ᱨᱮᱸᱜᱮᱡ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱾ ᱱᱚᱣᱟ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱦᱚᱲ ᱰᱮᱵᱞᱚᱯ ᱤᱱᱰᱮᱠᱥ (HDI) ᱨᱮ ᱔᱕ ᱦᱚᱱᱚᱛ ᱠᱷᱚᱱ ᱫᱚ ᱔᱑ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾
ᱯᱟᱱᱱᱟ ᱦᱚᱱᱚᱛ ᱨᱮᱱᱟᱜ ᱥᱩᱨ ᱥᱩᱯᱩᱨ ᱟᱹᱛᱩ ᱯᱚᱧᱪᱟᱭᱚᱛ
ᱱᱟᱣᱟ ᱤᱱᱴᱟᱨᱢᱮᱰᱤᱭᱟᱴ ᱥᱟᱵᱼᱰᱤᱵᱤᱡᱚᱱ ᱫᱚ ᱵᱚᱱᱚᱛ ᱦᱚᱸ ᱠᱚ ᱢᱮᱛᱟᱜ ᱟ, ᱤᱱᱴᱟᱨᱢᱮᱰᱤᱭᱟᱴ ᱯᱚᱧᱪᱟᱭᱚᱛ, ᱛᱟᱦᱥᱤᱞ ᱟᱨᱵᱟᱝ ᱛᱟᱦᱥᱤᱞ ᱾ ᱯᱟᱱᱱᱟ ᱦᱚᱱᱚᱛ ᱨᱮᱱᱟᱜ ᱵᱷᱤᱛᱤᱨ, ᱞᱟᱛᱟᱨ ᱨᱮ ᱚᱞ ᱟᱠᱟᱱᱟ ᱟᱨᱮ ᱥᱟᱵᱼᱰᱤᱵᱤᱡᱚᱱ ᱢᱮᱱᱟᱜᱼᱟ :
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱟᱱᱱᱟ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱑᱐,᱑᱖,᱕᱒᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱫᱷᱟᱨᱟ ᱫᱷᱟᱨᱤ ᱥᱟᱭᱯᱨᱟᱥ ᱫᱤᱥᱚᱢ ᱥᱚᱢᱟᱱ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱢᱚᱸᱴᱟᱱᱟ ᱾ ᱱᱚᱣᱟ ᱱᱤᱭᱟᱹ ᱥᱤᱧᱚᱛ ᱨᱮ ᱔᱔᱒ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ) ᱨᱮᱱᱟᱜ ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱑᱔᱒ ᱛᱟᱦᱮᱸᱱᱟᱠᱚ ᱜᱚᱴᱟ ᱠᱤᱞᱚᱢᱤᱴᱚᱨ (᱓᱗᱐ ᱜᱟᱺᱴ ᱢᱟᱭᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱟᱣᱟ ᱨᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱑᱘.᱖᱒% ᱛᱟᱦᱮᱸ ᱠᱟᱱᱟ ᱾ ᱯᱟᱱᱱᱟ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱐᱗ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱖᱖.᱐᱘% ᱢᱮᱱᱟᱜᱼᱟ ᱾
ᱯᱟᱹᱨᱥᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱙.᱑᱒% ᱦᱚᱲ ᱮᱞ ᱫᱚ ᱦᱤᱱᱫᱤ ᱟᱨ ᱐.᱗᱒% ᱵᱟᱸᱜᱟᱞᱤ ᱫᱚ ᱤᱧᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱞᱟᱹᱭᱟ ᱾
ᱯᱟᱱᱱᱟ ᱨᱮᱱᱟᱜ ᱯᱟᱹᱨᱥᱤ ᱨᱮ ᱵᱩᱸᱫᱮᱞᱤ ᱢᱮᱱᱟᱜᱼᱟ, ᱚᱠᱚᱭ ᱦᱤᱱᱫᱤ ᱥᱟᱶᱛᱮ ᱗᱒-᱙᱑% ᱥᱚᱢᱟᱱ ᱢᱮᱱᱟᱜᱼᱟ (ᱡᱟᱨᱢᱟᱱ ᱟᱨ ᱤᱝᱜᱽᱨᱟᱹᱡᱽ ᱞᱟᱹᱜᱤᱫ ᱛᱮ ᱖᱐% ᱨᱮᱱᱟᱜ ᱵᱟᱨᱟᱵᱟᱨᱤ ᱨᱮ) ᱟᱨ ᱵᱟᱜᱮᱞᱠᱷᱚᱸᱰ ᱨᱮ ᱗᱘,᱐᱐,᱐᱐᱐ ᱦᱚᱲ ᱤᱫᱤ ᱛᱮ ᱨᱚᱲ ᱟᱠᱚ; ᱟᱨ ᱵᱷᱟᱨᱤᱭᱟ, ᱫᱨᱟᱵᱤᱲ ᱯᱟᱹᱨᱥᱤ ᱢᱮᱱᱟᱜᱼᱟ ᱟᱫᱚ ᱵᱷᱟᱨᱤᱭᱟ ᱟᱹᱫᱤᱵᱟᱹᱥᱤ ᱠᱚᱢ ᱠᱷᱚᱱ ᱠᱚᱢ ᱒᱐᱐,᱐᱐᱐ ᱢᱮᱢᱵᱟᱨ ᱤᱫᱤ ᱛᱮ ᱨᱚᱲ ᱟᱠᱚ ᱟᱨ ᱫᱮᱣᱱᱟᱜᱨᱤ ᱪᱤᱠᱤ ᱛᱮ ᱚᱞ ᱞᱟᱠᱚ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ  ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱠᱤᱱᱭᱟᱨᱣᱟᱱᱰᱟ ᱯᱟᱹᱨᱥᱤ
ᱠᱤᱱᱭᱟᱨᱣᱟᱱᱰᱟ ᱫᱚ ᱨᱩᱣᱟᱱᱰᱟ ᱫᱤᱥᱚᱢ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱢᱤᱫ ᱨᱩᱣᱟᱱᱰᱟᱼᱨᱩᱱᱰᱤ ᱪᱟᱸᱜᱟ ᱯᱟᱹᱨᱥᱤ ᱠᱟᱱᱟ ᱾ ᱑ ᱠᱳᱴᱤ ᱜᱟᱱ ᱦᱚᱲ ᱨᱩᱣᱟᱱᱰᱟ, ᱥᱟᱢᱟᱝ ᱜᱚᱱᱚᱛᱟᱱᱛᱨᱤᱠ ᱠᱚᱝᱜᱳ ᱯᱨᱚᱡᱟᱛᱚᱱᱛᱨᱚ ᱟᱨ ᱩᱜᱟᱱᱰᱟ ᱫᱤᱥᱚᱢ ᱨᱮᱭᱟᱜ ᱮᱛᱚᱢ ᱴᱚᱴᱷᱟ ᱠᱚᱨᱮ ᱠᱚ ᱨᱚᱲᱼᱟ, ᱡᱟᱦᱟᱸ ᱨᱮ ᱱᱚᱣᱟ ᱫᱚ ᱨᱩᱯᱷᱩᱢᱵᱤᱨᱟ ᱧᱩᱛᱩᱢ ᱛᱮ ᱵᱟᱲᱟᱭᱚᱜᱼᱟ ᱾ ᱟᱯᱱᱟᱨ ᱢᱩᱫᱽ ᱨᱮ ᱟᱹᱰᱤ ᱥᱩᱨᱼᱥᱩᱯᱩᱨ ᱥᱟᱹᱜᱟᱹᱭ ᱢᱮᱱᱟᱜ ᱠᱤᱨᱩᱱᱰᱤ ᱪᱟᱸᱜᱟ ᱯᱟᱹᱨᱥᱤ ᱫᱚ ᱵᱩᱨᱩᱱᱰᱤ ᱫᱤᱥᱚᱢ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾
ᱠᱤᱱᱭᱟᱨᱣᱟᱱᱰᱟ ᱫᱚ ᱨᱩᱣᱟᱱᱰᱟ ᱨᱮᱱᱟᱜ ᱯᱩᱱᱭᱟᱹ ᱥᱚᱨᱠᱟᱨᱤ ᱯᱟᱹᱨᱥᱤ ᱢᱩᱫᱽ ᱨᱮ ᱢᱤᱫ ᱯᱟᱹᱨᱥᱤ ᱠᱟᱱᱟ (ᱤᱝᱞᱤᱥ, ᱯᱷᱨᱮᱸᱪ ᱟᱨ ᱥᱳᱭᱟᱦᱤᱞᱤ ᱯᱟᱹᱨᱥᱤ ᱠᱚ ᱥᱟᱶ) ᱟᱨ ᱫᱤᱥᱚᱢ ᱨᱮᱱ ᱥᱟᱱᱟᱢ ᱜᱟᱱ ᱦᱚᱲ ᱜᱮ ᱱᱚᱣᱟ ᱯᱟᱹᱨᱥᱤ ᱛᱮᱠᱚ ᱨᱚᱲ ᱫᱟᱲᱮᱭᱟᱜᱼᱟ ᱾
ᱜᱮᱥᱴᱨᱩᱞᱮᱥᱟᱱ
ᱵᱟᱭᱳᱞᱳᱡᱤ ᱨᱮᱱᱟᱜ ᱞᱟᱹᱭ ᱞᱮᱠᱟᱛᱮ, ᱜᱮᱥᱴᱨᱩᱞᱮᱥᱚᱱ ᱫᱚ ᱤᱢᱵᱽᱨᱟᱭᱳᱱᱤᱠ ᱵᱟᱹᱲᱛᱤ ᱠᱚ ᱨᱮᱱᱟᱜ ᱠᱟᱱᱟ, ᱚᱱᱟ ᱚᱠᱛᱮ ᱵᱽᱞᱟᱴᱩᱞᱟ (ᱢᱤᱫ ᱮᱠᱟᱞ-ᱞᱟᱭᱟᱨᱰ ᱥᱮᱞ ᱨᱮᱱᱟᱜ ᱨᱮᱱᱟᱜ ᱥᱯᱷᱮᱭᱟᱨ ᱠᱟᱱᱟ) ᱜᱮᱥᱴᱨᱩᱞᱮᱥᱚᱱ ᱵᱟᱱᱟᱣ ᱟᱠᱟᱱ ᱞᱮᱠᱟᱛᱮ ᱢᱟᱞᱴᱤ ᱞᱟᱭᱟᱨ ᱨᱮ ᱵᱟᱰᱟᱭᱚᱜ ᱠᱟᱱᱟ ᱾ ᱜᱮᱥᱴᱨᱩᱞᱮᱥᱚᱱ ᱠᱷᱚᱱ ᱢᱟᱲᱟᱝ, ᱤᱢᱵᱽᱨᱟᱭᱳ ᱫᱚ ᱥᱮᱞ ᱠᱚ ᱨᱮᱱᱟᱜ ᱤᱯᱤᱛᱷᱮᱞᱤᱭᱟᱞ ᱠᱟᱱᱟ; ᱜᱮᱥᱴᱨᱩᱞᱮᱥᱟᱱ ᱨᱮᱱᱟᱜ ᱢᱩᱪᱟᱹᱫ ᱟᱱ ᱞᱮᱠᱟᱛᱮ, ᱤᱢᱵᱽᱨᱟᱭᱳ ᱫᱚ ᱥᱮᱞ ᱞᱟᱭᱤᱱᱮᱡᱽ ᱨᱮ ᱰᱤᱯᱷᱨᱮᱱᱥᱤᱭᱮᱥᱟᱱ ᱴᱩ ᱥᱴᱮᱵᱽᱞᱤᱥ ᱢᱮᱱᱟᱜᱼᱟ, ᱦᱚᱲᱢᱚ ᱨᱮᱱᱟᱜ ᱵᱮᱥᱤᱠ (Basic) ᱮᱠᱥᱮᱥ ᱥᱮᱴ (e.g. dorsal-ventral, anterior-posterior), ᱟᱨ ᱤᱱᱴᱚᱨᱱᱟᱞᱟᱭᱤᱡᱽᱰ ᱢᱤᱫ ᱥᱮ ᱥᱟᱸᱜᱮ ᱥᱮᱞ ᱯᱨᱚᱥᱯᱮᱠᱴᱤᱵᱷ ᱜᱩᱴ ᱟᱭᱢᱟ ᱞᱮᱠᱟ ᱢᱮᱥᱟ ᱢᱮᱱᱟᱜᱼᱟ ᱾
ᱦᱟᱹᱴᱤᱧ ᱢᱚᱰᱮᱞ ᱦᱚᱨᱟ
ᱜᱮᱥᱴᱨᱩᱞᱮᱥᱟᱱ ᱵᱟᱹᱲᱛᱤ ᱫᱚ ᱡᱟᱱᱣᱟ ᱮᱢᱟᱱ ᱨᱮ ᱢᱮᱱᱟᱜ ᱟᱠᱟᱫᱼᱟ ᱢᱮᱱᱠᱷᱟᱱ ᱩᱱᱠᱩ ᱨᱮᱫᱚ ᱟᱱᱰᱟᱨᱞᱟᱭᱱᱤᱝ ᱥᱤᱢᱤᱞᱟᱨᱤᱴᱤᱡᱽ ᱢᱮᱱᱟᱜᱼᱟ ᱾ ᱜᱮᱥᱴᱨᱩᱞᱮᱥᱟᱱ ᱫᱚ ᱟᱹᱰᱤ ᱜᱟᱱ ᱡᱟᱱᱣᱟ ᱨᱮᱱᱟᱜ ᱯᱟᱲᱦᱟᱣ ᱧᱟᱢ ᱫᱟᱲᱮᱭᱟᱜᱼᱟ, ᱢᱮᱱᱠᱷᱟᱱ ᱠᱤᱪᱷᱩ ᱢᱚᱰᱮᱞᱥ ᱫᱚ ᱮᱴᱟᱜ ᱠᱷᱚᱱ ᱦᱚᱸ ᱡᱮᱞᱮᱝ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱠᱷᱚᱱ ᱦᱚᱸ ᱵᱟᱹᱲᱛᱤ, ᱱᱚᱶᱟ ᱫᱚ ᱡᱟᱱᱣᱟ ᱠᱚ ᱵᱤᱠᱟᱥ ᱨᱮᱱᱟᱜ ᱟᱞᱜᱟ ᱦᱚᱨᱟ ᱢᱮᱱᱟᱜᱼᱟ ᱚᱱᱟ ᱫᱚ ᱰᱮᱣᱞᱚᱯᱢᱮᱱᱴ ᱟᱭᱳ ᱠᱷᱚᱱ ᱵᱟᱦᱨᱮ ᱢᱮᱱᱟᱜᱼᱟ ᱾ ᱡᱟᱱᱣᱟ ᱠᱚ ᱨᱮᱱᱟᱜ ᱡᱟᱦᱟᱸ ᱫᱚ ᱜᱮᱥᱴᱨᱩᱞᱮᱥᱟᱱ ᱜᱽᱨᱮᱴᱮᱥᱴ ᱵᱟᱹᱲᱛᱤ ᱥᱮᱞᱮᱫ ᱢᱮᱱᱟᱜᱼᱟ:
ᱩᱡᱽᱡᱮᱱ ᱠᱷᱚᱸᱰ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱠᱷᱚᱸᱰ ᱠᱤ ᱛᱷᱚᱠ:ᱩᱡᱽᱡᱮᱱ ᱥᱚᱨᱠᱟᱨ
ᱡᱷᱩᱱᱡᱷᱩᱱᱩ
ᱡᱷᱩᱱᱡᱷᱩᱱᱩ ᱫᱚ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮ ᱡᱷᱩᱱᱡᱷᱩᱱᱩ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱡᱷᱩᱱᱡᱷᱩᱱᱩ ᱫᱚ ᱥᱤᱧᱚᱛ ᱨᱮᱱᱟᱜ ᱢᱩᱬ ᱞᱩᱜᱽᱲᱤ ᱵᱮᱱᱟᱣ ᱟᱨ ᱛᱟᱢᱵᱟ ᱯᱟᱥᱱᱟᱣ ᱟᱜ ᱦᱚᱱᱚᱛ ᱠᱟᱱᱟ ᱾
ᱱᱚᱣᱟ ᱥᱚᱦᱚᱨ ᱨᱟᱡᱚᱥᱛᱷᱟᱱ, ᱥᱤᱧᱚᱛ ᱨᱮᱱᱟᱜ ᱠᱚᱧᱮ ᱯᱚᱱᱚᱛ ᱟᱨ ᱡᱷᱩᱱᱡᱷᱩᱱᱩ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱡᱚᱭᱯᱩᱨ ᱠᱷᱚᱱ ᱑᱘᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ, ᱵᱤᱠᱟᱱᱮᱨ ᱠᱷᱚᱱ ᱒᱒᱐ ᱠᱤᱞᱚᱢᱤᱴᱚᱨ ᱟᱨ ᱫᱤᱞᱞᱤ ᱠᱷᱚᱱ ᱒᱔᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱟᱡᱟᱜ ᱢᱟᱨᱟᱝ ᱢᱚᱦᱚᱞ ᱨᱮ ᱵᱷᱤᱴ ᱪᱤᱛᱟᱹᱨ ᱞᱟᱹᱜᱤᱫ ᱛᱮ ᱯᱷᱮᱢᱚᱥ ᱟᱠᱟᱱᱟ ᱾ ᱵᱤᱸᱰ ᱯᱮᱞᱮᱥ ᱧᱩᱛᱩᱢ ᱠᱷᱚᱱ ᱧᱩᱛᱩᱢᱟᱱ ᱠᱷᱮᱛᱲᱤ ᱢᱚᱦᱚᱞ ᱫᱚ ᱡᱚᱭᱯᱩᱨ ᱨᱤᱱᱤᱡ ᱢᱚᱦᱟᱨᱟᱡᱟ ᱥᱟᱣᱟᱭ ᱯᱨᱚᱛᱟᱯ ᱥᱤᱝ ᱫᱚ ᱤᱱᱥᱯᱤᱨᱮ (Inspire) ᱠᱮᱫᱼᱟ ᱱᱚᱣᱟ ᱭᱩᱱᱤᱠ (Unique) ᱛᱮᱭᱟᱨ ᱠᱷᱚᱱ ᱚᱱᱠᱟ ᱵᱚᱛᱚᱨ ᱜᱚᱫ ᱞᱮᱱᱟ ᱛᱟᱦᱮᱸᱫ ᱡᱮ ᱚᱱᱤᱫᱚ ᱡᱚᱭᱯᱩᱨ ᱨᱮ ᱟᱹᱰᱤ ᱢᱚᱡᱽ ᱟᱨ ᱱᱟᱜᱟᱢᱤᱭᱟᱹ ᱦᱟᱣᱟ ᱢᱚᱦᱚᱞ ᱛᱮᱭᱟᱨ ᱠᱮᱫᱼᱟ ᱾ ᱡᱷᱩᱱᱡᱷᱩᱱᱩ ᱨᱮ ᱨᱟᱱᱤ ᱥᱟᱛᱤ ᱢᱚᱱᱫᱤᱨ ᱦᱚᱸ ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱡᱷᱩᱱᱡᱷᱩᱱᱩ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱑᱑᱘,᱔᱗᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱠᱚᱲᱟ ᱖᱑,᱕᱔᱘ ᱟᱨ ᱛᱤᱨᱞᱟᱹ ᱕᱖,᱙᱒᱕ ᱜᱟᱱ ᱢᱮᱱᱟᱜ ᱠᱚᱣᱟ ᱾ ᱖᱒:᱕᱗ ᱨᱮᱱᱟᱜ ᱠᱚᱲᱟᱼᱠᱷᱚᱱᱼᱛᱤᱨᱞᱟᱹ ᱡᱟᱱᱟᱝ ᱡᱟᱹᱱᱤ ᱥᱟᱶ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱤᱧᱚᱛ ᱨᱮᱱᱟᱜ ᱠᱷᱚᱵᱚᱨ ᱞᱮᱠᱟᱛᱮ, ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱜᱤᱫᱽᱨᱟᱹ ᱟᱜ ᱮᱞ ᱑᱖,᱗᱑᱐ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱘,᱙᱕᱓ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ, ᱟᱫᱚ ᱗,᱗᱕᱗ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱷᱩᱱᱡᱷᱩᱱᱩ ᱥᱚᱦᱚᱨ ᱨᱤᱱ ᱜᱩᱴ ᱦᱚᱲ ᱮᱞ ᱑᱔.᱑᱐% ᱜᱤᱫᱽᱨᱟᱹ ᱢᱮᱱᱟᱜ ᱠᱚᱣᱟ ᱾ ᱡᱷᱩᱱᱡᱷᱩᱱᱩ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱓.᱕᱘% ᱢᱮᱱᱟᱜᱼᱟ ᱾ ᱥᱟᱠᱤᱞ ᱥᱮᱪᱮᱫ ᱗᱔,᱘᱘᱐ ᱜᱟᱱ ᱢᱮᱱᱟᱜ ᱠᱚᱣᱟ ᱟᱫᱚ ᱠᱚᱲᱟ ᱔᱓,᱙᱔᱒ ᱟᱨ ᱛᱤᱨᱞᱟᱹ ᱓᱐,᱙᱓᱘ ᱜᱟᱱ ᱢᱮᱱᱟᱜ ᱠᱚᱣᱟ ᱾ ᱡᱷᱩᱱᱡᱷᱩᱱᱩ ᱥᱚᱦᱚᱨ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑᱐᱐᱐ ᱠᱚᱲᱟ ᱟᱜ ᱨᱮ ᱙᱒᱕ ᱢᱮᱱᱟᱜᱼᱟ ᱾ ᱠᱩᱲᱤ ᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑᱐᱐᱐ ᱠᱚᱲᱟ ᱟᱜ ᱨᱮ ᱘᱖᱖ ᱢᱮᱱᱟᱜᱼᱟ ᱾
ᱡᱷᱩᱱᱡᱷᱩᱱᱩ ᱨᱮ ᱥᱟᱭ ᱥᱮᱨᱢᱟ ᱠᱷᱚᱱ ᱢᱤᱫ ᱴᱷᱮᱱ ᱛᱟᱦᱮᱱ ᱠᱚ ᱦᱤᱱᱫᱩ ᱟᱨ ᱢᱩᱥᱟᱞᱢᱟᱱ ᱛᱟᱞᱟ ᱨᱮ ᱫᱤᱥᱩᱣᱟᱹ ᱥᱟᱱᱫᱽᱨᱟᱵᱽ ᱨᱮᱱᱟᱜ ᱱᱟᱜᱟᱢ ᱢᱮᱱᱟᱜᱼᱟ ᱾
ᱢᱚᱭᱢᱚᱱᱥᱤᱝᱦᱚ ᱠᱷᱚᱸᱰ
ᱢᱚᱭᱢᱚᱱᱥᱤᱝᱦᱚ ᱠᱷᱚᱸᱰ ᱫᱚ ᱵᱟᱝᱞᱟᱫᱮᱥ ᱨᱮᱭᱟᱜ ᱤᱨᱟᱹᱞ(᱘) ᱟᱱᱟᱜ ᱠᱷᱚᱸᱰ ᱠᱟᱱᱟ᱾ ᱡᱟᱢᱟᱞᱞᱩᱨ, ᱥᱮᱨᱯᱩᱨ, ᱢᱚᱭᱢᱚᱱᱥᱤᱝᱦᱚ ᱟᱨ ᱱᱮᱛᱨᱚᱠᱚᱱᱟ ᱠᱮᱞᱟ ᱠᱚ ᱢᱤᱫᱥᱟᱶ ᱠᱟᱭᱮᱜ ᱢᱚᱭᱢᱚᱱᱥᱤᱝᱦᱚ ᱠᱷᱚᱸᱰ ᱵᱮᱱᱟᱣ ᱦᱩᱭᱟᱠᱟᱱᱟ᱾ ᱑᱘᱒᱙ ᱥᱮᱨᱢᱟᱨᱮ ᱰᱷᱟᱠᱟ ᱠᱷᱚᱸᱰ ᱦᱩᱭ ᱟᱠᱟᱱ ᱚᱠᱛᱚ ᱠᱷᱚᱱ ᱒᱐᱑᱕ ᱥᱮᱨᱢᱟ ᱨᱮᱭᱟᱜ ᱑᱒ ᱡᱟᱱᱩᱣᱟᱨᱤ ᱫᱤᱥᱟᱹᱢ ᱥᱚᱨᱠᱟᱨ (ᱯᱨᱚᱫᱷᱟᱱ ᱢᱚᱱᱛᱤᱨᱤ) ᱥᱮᱠᱷ ᱦᱟᱥᱤᱱᱟ ᱢᱚᱱᱛᱨᱤ ᱥᱚᱵᱷᱟ ᱨᱮᱭᱟᱜ ᱢᱤᱫ ᱵᱚᱭᱴᱷᱚᱠ ᱨᱮ ᱰᱷᱟᱠᱟ ᱠᱷᱚᱸᱰ ᱦᱟᱹᱴᱤᱧ ᱠᱟᱛᱮᱫ ᱱᱟᱶᱟ ᱠᱷᱚᱸᱰ ᱢᱚᱭᱢᱚᱱᱥᱤᱝᱦᱚ ᱠᱷᱚᱸᱰ ᱛᱮᱭᱟᱨ ᱞᱟᱹᱜᱤᱫᱼᱮ ᱞᱟᱹᱭ ᱞᱮᱫᱼᱟ᱾ ᱮᱦᱚᱵ ᱨᱮ ᱰᱷᱟᱠᱟ ᱠᱷᱚᱸᱰ ᱨᱮᱭᱟᱜ ᱩᱛᱟᱹᱨ ᱱᱟᱠᱷᱟ ᱨᱮᱭᱟᱜ ᱤᱨᱟᱹᱞ(᱘) ᱜᱚᱴᱟᱝ ᱦᱚᱱᱚᱛ ᱠᱚ ᱥᱮᱞᱮᱫ ᱞᱮᱫᱟ ᱚᱱᱟᱛᱟᱭᱚᱢ ᱛᱩᱨᱩᱭ(᱖) ᱜᱚᱴᱟᱝ ᱦᱚᱱᱚᱛ ᱠᱚ ᱥᱟᱶ ᱢᱚᱭᱢᱚᱱᱥᱤᱝᱦᱚ ᱠᱷᱚᱸᱰ ᱛᱮᱭᱟᱨ ᱠᱚ ᱰᱷᱟᱹᱵᱤᱛ ᱞᱮᱫᱼᱟ᱾ ᱚᱱᱟ ᱚᱠᱛᱚ ᱨᱮ ᱴᱟᱶᱜᱟᱭᱮᱞ ᱟᱨ ᱠᱤᱥᱚᱨᱜᱚᱸᱡᱽ ᱨᱮᱱ ᱦᱚᱲ ᱠᱚ ᱢᱚᱭᱢᱚᱱᱥᱤᱝᱦᱚ ᱠᱷᱚᱸᱰ ᱵᱟᱠᱳ ᱦᱟᱛᱟᱣᱟ ᱠᱷᱟᱹᱛᱤᱨ ᱚᱱᱟ ᱵᱤᱨᱚᱫᱽ ᱞᱮᱱᱟ ᱟᱨ ᱰᱷᱟᱠᱟ ᱠᱷᱚᱸᱰ ᱨᱮᱜᱮ ᱛᱟᱦᱮᱱ ᱠᱚ ᱢᱮᱱᱞᱮᱫᱼᱟ᱾ ᱚᱱᱟᱛᱮ ᱒᱐᱑᱕ ᱥᱮᱨᱢᱟ ᱑᱔ ᱥᱮᱯᱴᱮᱢᱵᱚᱨ ᱯᱩᱱ(᱔) ᱜᱚᱴᱟᱝ ᱦᱚᱱᱚᱛ ᱱᱟᱣᱟ ᱛᱮ ᱢᱚᱭᱢᱚᱱᱥᱤᱝᱦᱚ ᱠᱷᱚᱸᱰ ᱠᱚ ᱵᱮᱱᱟᱣ ᱠᱮᱫᱼᱟ᱾ ᱱᱤᱭᱟᱹ ᱠᱷᱚᱸᱰ ᱨᱮᱭᱟᱜ ᱢᱟᱨᱟᱝ ᱫᱚ ᱑᱐,᱔᱘᱕ ᱵᱚᱨᱜᱚ ᱠᱤᱞᱚᱢᱤᱴᱟᱨ ᱟᱨ ᱑,᱑᱓,᱗᱐,᱐᱐᱐ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ᱾
ᱡᱷᱩᱱᱡᱷᱩᱱᱩ
ᱥᱚᱲᱚᱠ
ᱡᱷᱩᱱᱡᱷᱩᱱᱩ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱡᱚᱛᱚ ᱢᱩᱬ ᱥᱚᱦᱚᱨ ᱠᱷᱚᱱ ᱥᱚᱲᱚᱠ ᱤᱫᱤ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱟᱨᱡᱮᱼᱮᱥᱮᱪ ᱘ ᱡᱷᱩᱱᱡᱷᱩᱱᱩ ᱫᱚ ᱡᱚᱭᱯᱩᱨ, ᱥᱤᱠᱟᱨ ᱟᱨ ᱞᱩᱦᱟᱨᱩ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱟᱨᱡᱮᱼᱮᱥᱮᱪ ᱔᱑ ᱯᱷᱟᱛᱮᱦᱯᱩᱨ ᱫᱚ ᱡᱷᱩᱱᱡᱷᱩᱱᱩ ᱞᱮᱠᱟᱛᱮ ᱨᱟᱡᱽᱜᱚᱲ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱢᱚᱭᱢᱚᱱᱥᱤᱝᱦᱚ ᱠᱷᱚᱸᱰ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱡᱷᱩᱱᱡᱷᱩᱱᱩ
ᱩᱰᱟᱹᱱ
ᱡᱷᱩᱱᱡᱷᱩᱱᱩ ᱥᱚᱦᱚᱨ ᱨᱮᱱᱟᱜ ᱥᱩᱨ ᱩᱰᱟᱹᱱ ᱰᱟᱹᱦᱤ ᱡᱚᱭᱯᱩᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾ ᱱᱚᱣᱟ ᱥᱟᱶᱛᱮ, ᱦᱩᱰᱤᱧ ᱩᱰᱟᱹᱱ ᱜᱟᱹᱰᱤ ᱞᱟᱹᱜᱤᱫ ᱡᱷᱩᱱᱡᱷᱩᱱᱩ ᱨᱮ ᱢᱤᱫᱴᱟᱝ ᱦᱩᱰᱤᱧ ᱩᱰᱟᱹᱱ ᱯᱟᱴᱴᱤ ᱦᱚᱸ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱩᱱᱡᱷᱩᱱᱩ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:Shekhawati ᱛᱷᱚᱠ:Thar Desert
ᱵᱤᱨᱥᱟ ᱢᱩᱱᱰᱟ ᱮᱛᱷᱞᱮᱴᱤᱠᱥ ᱥᱴᱮᱰᱤᱭᱟᱢ
ᱵᱤᱨᱥᱟ ᱢᱩᱱᱰᱟ ᱮᱛᱷᱞᱮᱴᱤᱠᱥ ᱥᱴᱮᱰᱤᱭᱟᱢ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱨᱟᱸᱪᱤ ᱨᱮ ᱢᱮᱱᱟᱜ ᱢᱤᱫ ᱥᱴᱮᱰᱤᱭᱟᱢ ᱠᱟᱱᱟ᱾ ᱱᱚᱣᱟ ᱫᱚ ᱜᱟᱶᱛᱟ ᱯᱷᱩᱴᱵᱚᱞ ᱢᱮᱪ ᱟᱨ ᱮᱛᱷᱞᱤᱴᱠᱥ ᱠᱷᱮᱞᱚᱸᱰ ᱞᱟᱹᱜᱤᱫ ᱵᱮᱵᱷᱟᱨᱚᱜᱼᱟ᱾ ᱱᱚᱸᱰᱮ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱷᱮᱞᱚᱸᱰ ᱒᱐᱑᱑ ᱨᱮᱭᱟᱜ ᱩᱰᱟᱹᱣ ᱥᱟᱹᱜᱩᱱ ᱟᱨ ᱢᱩᱪᱟᱹᱫ ᱠᱟᱹᱢᱤᱦᱚᱨᱟ ᱦᱩᱭ ᱞᱮᱱᱟ᱾ ᱱᱚᱸᱰᱮ ᱓᱕,᱐᱐᱐ ᱧᱮᱧᱮᱞᱤᱭᱟᱹ ᱠᱚ ᱢᱤᱫ ᱥᱟᱶᱛᱮ ᱫᱩᱲᱩᱵ ᱠᱟᱛᱮ ᱠᱷᱮᱞᱚᱸᱰ ᱠᱚ ᱧᱮᱞ ᱫᱟᱲᱮᱭᱟᱜᱼᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱥᱴᱮᱰᱤᱭᱟᱢ
ᱵᱟᱦᱤᱨᱤ ᱒, ᱦᱟᱡᱟᱨᱤᱵᱟᱜᱽ (ᱡᱷᱟᱨᱠᱷᱚᱸᱰ)
ᱵᱟᱦᱤᱨᱤ ᱒ (Bahiri No. li) ᱫᱚ ᱢᱤᱫ ᱢᱟᱨᱟᱝ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ (block), ᱦᱟᱡᱟᱨᱤᱵᱟᱜᱽ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱒᱓᱖ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱒᱗᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱖᱕᱒ ᱜᱚᱴᱟᱝ ᱠᱚᱲᱟ ᱟᱨ ᱖᱒᱖ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱑᱒᱗᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱘᱗ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱔.᱖᱖ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱖᱕᱒ ᱜᱚᱴᱟᱝ ᱠᱚᱲᱟ ᱟᱨ ᱖᱒᱔ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱙᱕᱗, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱙᱐᱘, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱘ ᱠᱷᱚᱱ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱗᱖.᱔᱐ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱖.᱖᱔ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱖᱕.᱗᱙ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱵᱟᱦᱮᱨᱤ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱟᱨ ᱥᱚᱨᱠᱟᱨᱤ ᱭᱩᱱᱤᱵᱷᱟᱨᱥᱤᱴᱤ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜᱼᱟ ᱾ ᱟᱨ ᱥᱟᱱᱟᱢ ᱠᱷᱚᱱ ᱪᱮᱛᱟᱱ ᱵᱤᱱᱳᱵᱟ ᱵᱷᱟᱣᱮ ᱭᱩᱱᱤᱵᱷᱟᱨᱥᱤᱴᱤ ᱠᱚᱞᱮᱡᱽ ᱢᱮᱱᱟᱜ-ᱟ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱑᱐ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱑᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱦᱟᱡᱟᱨᱤᱵᱟᱜᱽ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱵᱮᱣᱨᱟ ᱥᱟᱠᱟᱢ
ᱵᱮᱣᱨᱟ ᱥᱟᱠᱟᱢ
ᱵᱮᱣᱨᱟ ᱥᱟᱠᱟᱢ ᱟᱨᱵᱟᱝ ᱠᱷᱚᱵᱚᱨ ᱠᱟᱜᱚᱡᱽ ᱵᱮᱣᱨᱟ ᱪᱮᱛᱟᱱ ᱨᱮ ᱚᱞ-ᱛᱚᱞ ᱢᱤᱫ ᱯᱟᱨᱥᱟᱞ ᱠᱟᱱᱟ, ᱡᱟᱦᱟᱸᱨᱮ ᱢᱩᱲ ᱞᱮᱠᱟ ᱛᱮᱫᱚ ᱥᱟᱶᱛᱟ ᱨᱮᱭᱟᱜ ᱜᱷᱚᱴᱚᱱ, ᱨᱟᱡᱽᱟ.ᱨᱤ, ᱠᱷᱮᱞ-ᱠᱷᱮᱞᱚᱸᱰ, ᱰᱷᱟ.ᱨᱣᱟ.ᱜ ᱮᱢᱟᱱ ᱛᱮᱢᱟᱱ ᱵᱟᱰᱟᱭ ᱡᱚᱝ ᱞᱮᱠᱟᱱ ᱵᱮᱣᱨᱟ ᱥᱟᱥᱛᱟ ᱠᱟᱜᱚᱡᱽ ᱨᱮ ᱪᱷᱟᱯᱟ ᱠᱚᱜ-ᱟ ᱾ ᱵᱮᱣᱨᱟ ᱥᱟᱠᱟᱢ ᱵᱮᱣᱨᱟ ᱯᱟᱥᱱᱟᱣ ᱞᱟ.ᱜᱤᱫ ᱟ.ᱰᱤ ᱢᱟᱨᱟᱝ ᱴᱷᱟᱶ ᱮ ᱟᱢᱮᱴ ᱟᱠᱟᱜ-ᱟ ᱾ ᱵᱮᱣᱨᱟ ᱥᱟᱠᱟᱢ ᱚᱱᱠᱟ ᱫᱚ ᱫᱤᱱᱟ.ᱢ ᱦᱤᱞᱚᱜᱟᱜ ᱛᱟᱦᱮᱸᱱᱟ, ᱤᱠᱷᱟ.ᱱ ᱛᱤᱱᱟ.ᱝ ᱜᱟᱱ ᱵᱮᱣᱨᱟ. ᱥᱟᱠᱟᱢ ᱫᱚ ᱦᱟᱯᱛᱟᱠᱤᱭᱟ., ᱵᱟᱨ ᱦᱟᱯᱛᱟᱠᱤᱭᱟ., ᱪᱟᱸᱫᱚᱠᱤᱭᱟ., ᱛᱩᱨᱩᱭ ᱪᱟᱸᱫᱚ ᱟᱨᱵᱟᱝ ᱟᱫᱷᱟ ᱥᱮᱨᱢᱟᱠᱤᱭᱟ. ᱦᱚᱸ ᱛᱟᱦᱮᱸᱱᱟ ᱾ ᱵᱟ.ᱲᱛᱤ ᱵᱮᱣᱨᱟ ᱥᱟᱠᱟᱢ ᱫᱚ ᱴᱚᱴᱷᱟ ᱡᱟ.ᱱᱤ ᱯᱟ.ᱨᱥᱤ ᱟᱨ ᱚᱱᱟ ᱴᱚᱴᱷᱟ ᱨᱮᱭᱟᱜ ᱜᱷᱚᱴᱚᱱ ᱟᱨᱵᱟᱝ ᱥᱟᱛᱟᱢ ᱪᱮᱛᱟᱱ ᱨᱮᱜᱮ ᱪᱷᱟᱯᱟᱜ-ᱟ ᱾
ᱵᱮᱣᱨᱟ ᱥᱟᱠᱟᱢᱟᱜ ᱱᱟᱜᱟᱢ
ᱵᱟᱰᱟᱭ ᱛᱤᱭᱩᱜ ᱡᱚᱛᱚ ᱠᱷᱚᱱ ᱯᱩᱭᱞᱩ ᱵᱮᱣᱨᱟ ᱥᱟᱠᱟᱢ ᱫᱚ ᱕᱙ ᱵᱤ. ᱥᱤ. ᱨᱮᱭᱟᱜ "ᱫᱤ ᱨᱳᱢᱟᱱ ᱮᱠᱴᱟ ᱰᱤᱣᱩᱨᱱᱟ" ᱠᱟᱱᱟ ᱾ ᱡᱩᱞᱤᱭᱮᱥ ᱥᱤᱥᱚᱨ ᱫᱚ ᱡᱚᱱᱥᱟᱫᱷᱟᱨᱚᱱ ᱠᱚ ᱨᱟᱡᱽᱟ.ᱨᱤᱭᱟ. ᱟᱨ ᱥᱟᱶᱛᱟᱨᱤ ᱜᱷᱚᱴᱚᱱ ᱠᱚ ᱟᱠᱚ ᱴᱷᱮᱱ ᱥᱮᱴᱮᱨ ᱞᱟ.ᱜᱤᱫ ᱛᱮ ᱟ.ᱛᱩ ᱴᱚᱞᱟ ᱠᱚᱨᱮᱱᱟᱜ ᱢᱩᱲᱩᱛ ᱴᱚᱴᱷᱟ ᱠᱚᱛᱮᱭ ᱵᱷᱮᱡᱟᱭ ᱛᱟᱦᱮᱸᱫ ᱾ ᱘ ᱟᱱᱟᱜ ᱥᱚᱛᱟᱵᱽᱫᱷᱤ ᱨᱮ ᱪᱤᱱ ᱨᱮ ᱛᱤ ᱚᱞᱟᱜ ᱵᱮᱣᱨᱟ ᱥᱟᱠᱟᱢ ᱪᱟᱞᱟᱜ ᱞᱮᱱᱟ ᱾
ᱵᱮᱣᱨᱟ ᱥᱟᱠᱟᱢ ᱨᱮᱭᱟᱜ ᱱᱟᱜᱟᱢ ᱟᱨ ᱮᱱᱮᱢ
ᱚᱱᱠᱟ ᱢᱟ ᱵᱨᱤᱴᱤᱥ ᱥᱟᱥᱚᱱ ᱡᱚᱦᱚᱜᱤᱡ ᱢᱤᱫ ᱢᱟᱬᱟᱝ ᱚᱫᱷᱤᱠᱟᱨᱤ ᱦᱚᱛᱮᱛᱮ ᱵᱮᱣᱨᱟ ᱥᱟᱠᱟᱢ ᱨᱮᱭᱟᱜ ᱮᱛᱚᱦᱚᱵ ᱫᱚ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜ-ᱟ, ᱤᱠᱷᱟ.ᱱ ᱚᱱᱟ ᱨᱮᱭᱟᱜ ᱜᱚᱲᱦᱚᱱ ᱫᱚ ᱵᱮᱣᱨᱟ ᱥᱟᱠᱟᱢ ᱞᱮᱠᱟ ᱫᱚ ᱵᱟᱝ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱫᱚ ᱠᱷᱟ.ᱞᱤ ᱢᱤᱫ ᱥᱟᱦᱴᱟ ᱨᱮᱭᱟᱜ ᱧᱮᱛᱮᱞ ᱞᱮᱠᱟᱱ ᱞᱟᱪᱷᱟ ᱛᱟᱦᱮᱸ ᱠᱟᱱᱟ ᱾ ᱯᱩᱨᱟ. ᱞᱮᱠᱟᱛᱮ ᱵᱮᱣᱨᱟ ᱥᱟᱠᱟᱢ ᱫᱚ ᱵᱮᱸᱜᱚᱞ ᱠᱷᱚᱱ "ᱵᱚᱝᱜᱟᱞ ᱜᱚᱡᱮᱴ" ᱧᱩᱛᱩᱢᱟᱱ ᱵᱷᱟᱭᱚᱥᱨᱟᱭ ᱦᱤᱠᱠᱤ ᱦᱚᱛᱮᱛᱮ ᱩᱪᱷᱟ.ᱱ ᱞᱮᱱᱟ ᱾ ᱯᱩᱭᱞᱩ ᱫᱚ ᱤᱸᱜᱽᱨᱟ.ᱡᱽ ᱠᱚ ᱟᱠᱚᱣᱟᱜ ᱯᱷᱟᱭᱫᱟ ᱞᱟ.ᱜᱤᱫ ᱵᱮᱣᱨᱟ ᱥᱟᱠᱟᱢ ᱠᱚ ᱵᱮᱵᱷᱟᱨ ᱠᱮᱜ-ᱟ, ᱪᱮᱫᱟᱜ ᱥᱮ ᱡᱚᱛᱚ ᱵᱮᱣᱨᱟ ᱤᱸᱜᱽᱞᱤᱥ ᱛᱮᱜᱮ ᱩᱪᱷᱟ.ᱱᱚᱜ ᱠᱟᱱ ᱛᱟᱦᱮᱸᱱ ᱾ ᱚᱱᱟᱛᱮ ᱟ.ᱰᱤ ᱦᱚᱲ ᱴᱷᱮᱱ ᱫᱷᱟ.ᱵᱤᱡ ᱵᱮᱣᱨᱟ ᱟᱨ ᱧᱮᱛᱮᱞ ᱵᱟᱝ ᱥᱮᱴᱮᱨ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸᱫ ᱾
ᱱᱤᱭᱟ. ᱚᱠᱛᱚ ᱨᱮ ᱵᱷᱟᱨᱚᱛ ᱨᱮ "ᱫᱤ ᱦᱤᱸᱫᱩᱥᱛᱟᱱ ᱴᱟᱭᱤᱢᱥ ", "ᱱᱮᱥᱱᱟᱞ ᱦᱮᱨᱟᱞᱰ", "ᱯᱟᱭᱱᱤᱭᱚᱨ", "ᱢᱩᱢᱵᱟᱭ ᱢᱤᱨᱚᱨ" , ᱞᱮᱠᱟᱱ ᱵᱮᱣᱨᱟ ᱤᱸᱜᱽᱞᱤᱥ ᱛᱮ ᱩᱪᱷᱟ.ᱱᱚᱜ ᱠᱟᱱ ᱛᱟᱦᱮᱸᱱ , ᱡᱟᱦᱟᱸᱨᱮ ᱩᱱᱠᱩ ᱱᱟᱦᱟᱪᱟ.ᱨᱤᱭᱟᱜ ᱫᱚ ᱥᱟᱺᱜᱤᱧ-ᱥᱟᱺᱜᱤᱧ ᱫᱷᱟ.ᱵᱤᱡ ᱵᱟᱝ ᱚᱞ ᱥᱚᱫᱚᱨᱚᱜ ᱠᱟᱱ ᱛᱟᱦᱮᱸᱱ ᱾ ᱱᱚᱶᱟ ᱤᱸᱜᱽᱞᱤᱥ ᱵᱮᱣᱨᱟ ᱥᱟᱶ-ᱥᱟᱶᱛᱮ ᱵᱟᱸᱜᱽᱞᱟ, ᱩᱨᱫᱷᱩ ᱛᱮᱦᱚᱸ ᱵᱮᱣᱨᱟ ᱢᱟ ᱩᱪᱷᱟ.ᱱᱚᱜ ᱠᱟᱱ ᱜᱮ ᱛᱟᱦᱮᱸᱱ, ᱤᱠᱷᱟ.ᱱ ᱚᱱᱟ ᱨᱮᱭᱟᱜ ᱫᱟᱭᱨᱟ ᱫᱚ ᱠᱷᱟᱴᱚ ᱜᱮ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱫᱚ ᱡᱟᱦᱟᱸᱭ ᱵᱟᱸᱜᱽᱞᱟᱭ ᱵᱟᱰᱟᱭ ᱛᱟᱦᱮᱸᱱ ᱟᱨᱵᱟᱝ ᱩᱨᱫᱷᱩᱭ ᱵᱟᱰᱟᱭ ᱛᱟᱦᱮᱸᱱ ᱩᱱᱤ ᱜᱮᱭ ᱯᱟᱲᱦᱟᱣ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸᱱ ᱾ ᱱᱚᱝᱠᱟ ᱛᱮ ᱯᱩᱭᱞᱩ ᱫᱷᱟᱣ ᱓᱐ ᱢᱮ ᱑᱘᱒᱖ ᱨᱮ ᱦᱤᱱᱫᱤ ᱛᱮ ᱯᱩᱭᱞᱩ ᱥᱟᱠᱟᱢ "ᱩᱫᱚᱸᱰ ᱢᱟᱨᱛᱚᱸᱰ" ᱟᱜ ᱮᱛᱚᱦᱚᱵ ᱮᱞ ᱩᱪᱷᱟ.ᱱ ᱦᱩᱭ ᱮᱱᱟ ᱾
ᱢᱟᱸᱰᱞᱟ ᱦᱚᱱᱚᱛ
ᱢᱟᱸᱰᱞᱟ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱢᱟᱸᱰᱞᱟ ᱥᱚᱦᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱡᱟᱵᱟᱞᱯᱩᱨ ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱘᱗᱗᱑ ᱠᱤᱞᱚᱢᱤᱴᱚᱨ² ᱢᱮᱱᱟᱜᱼᱟ, ᱟᱨ ᱦᱚᱲ ᱮᱞ ᱫᱚ ᱗᱗᱙,᱔᱑᱔ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱸᱰᱮ ᱙ ᱵᱚᱱᱚᱛ, ᱔ ᱛᱟᱦᱥᱤᱞ ᱟᱨ ᱑᱒᱑᱔ ᱟᱹᱛᱩ ᱢᱮᱱᱟᱜᱼᱟ ᱾ ᱱᱚᱣᱟ ᱢᱚᱦᱟᱠᱚᱥᱟᱞ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, ᱟᱨ ᱰᱮᱦᱮᱨ ᱛᱮᱫ ᱦᱚᱱᱚᱛ ᱱᱟᱨᱢᱟᱫᱟ ᱜᱟᱰᱟ ᱨᱮᱱᱟᱜ ᱵᱮᱥᱤᱱ ᱨᱮ ᱢᱮᱱᱟᱜᱼᱟ ᱾
ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱨᱮ ᱯᱚᱧᱪᱟᱭᱟᱛᱤ ᱨᱟᱡᱽ ᱢᱚᱱᱛᱨᱤ ᱫᱚ ᱢᱟᱸᱰᱞᱟ ᱫᱚ ᱫᱤᱥᱚᱢ ᱨᱮᱱᱟᱜ ᱒᱕᱐ ᱟᱹᱰᱤ ᱯᱤᱪᱷᱲᱟ ᱦᱚᱱᱚᱛ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱨᱮ ᱢᱤᱫᱴᱟᱹᱝ ᱧᱩᱛᱩᱢ ᱮᱢ ᱟᱠᱟᱱᱟ ᱾ ᱱᱚᱣᱟ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱒᱔ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱟᱫᱚ ᱛᱟᱦᱮᱸᱱ ᱦᱟᱱᱛᱟᱨ ᱨᱮ ᱵᱟᱠᱣᱟᱨᱰ ᱴᱚᱴᱷᱟ ᱜᱨᱟᱱᱴ ᱯᱷᱟᱱᱰ ᱯᱨᱚᱜᱨᱟᱢ (BRGF) ᱠᱷᱚᱱ ᱫᱷᱚᱱ ᱟᱨᱡᱟᱣ ᱦᱩᱭᱩᱜ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱢᱟᱸᱰᱞᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱑,᱐᱕᱔,᱙᱐᱕ ᱜᱟᱱ ᱢᱮᱱᱟᱜ ᱠᱚᱣᱟ, ᱥᱟᱭᱯᱨᱟᱥ ᱫᱤᱥᱚᱢ ᱥᱚᱢᱟᱱ ᱟᱨ ᱨᱚᱰ ᱟᱭᱞᱮᱸᱰ ᱨᱮᱱᱟᱜ ᱟᱢᱮᱨᱤᱠᱟ ᱯᱚᱱᱚᱛ ᱾ ᱱᱚᱣᱟ ᱱᱤᱭᱟᱹ ᱥᱤᱧᱚᱛ ᱨᱮ ᱔᱓᱒ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱨᱮᱱᱟᱜ ᱨᱮᱸᱠ ᱨᱮ ᱯᱟᱲᱟᱣ ᱟ ᱾ ᱦᱚᱱᱚᱛ ᱨᱮ ᱦᱚᱲ ᱮᱞ ᱰᱮᱱᱥᱤᱴᱤ ᱑᱘᱒ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱔᱗᱐ ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚ ᱑᱗.᱘᱑% ᱛᱟᱦᱮᱸ ᱠᱟᱱᱟ ᱾ ᱢᱟᱸᱰᱞᱟ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱐᱕ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ,ᱟᱨ ᱥᱮᱪᱮᱫ ᱫᱚᱨ ᱖᱘.᱒᱘% ᱢᱮᱱᱟᱜᱼᱟ ᱾
ᱯᱟᱹᱨᱥᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱘᱙.᱐᱑% ᱦᱚᱲ ᱫᱚ ᱦᱤᱱᱫᱤ, ᱑᱐.᱒᱒% ᱜᱚᱸᱰᱤ ᱟᱨ ᱐.᱔᱑% ᱜᱩᱡᱟᱨᱟᱛᱤ ᱫᱚ ᱤᱧᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱟᱹᱭᱟ ᱾
ᱨᱚᱨᱚᱲ ᱞᱟᱹᱜᱤᱫ ᱯᱟᱹᱨᱥᱤ ᱫᱚ ᱜᱚᱸᱰᱤ, ᱟᱜᱮᱨᱤᱭᱟ, ᱗᱒,᱐᱐᱐ ᱨᱚᱨᱚᱲ ᱦᱚᱲ ᱥᱟᱶᱛᱮ ᱢᱤᱫ ᱟᱥᱴᱨᱚᱮᱥᱤᱭᱟᱴᱤᱠ ᱯᱟᱹᱨᱥᱤ ᱠᱟᱱᱟ; ᱵᱟᱜᱷᱮᱞᱤ, ᱡᱟᱦᱟᱸ ᱨᱮ ᱦᱤᱱᱫᱤ ᱥᱟᱶᱛᱮ ᱗᱒-᱙᱑% ᱨᱮᱱᱟᱜ ᱟᱹᱲᱟᱹ ᱥᱚᱢᱟᱱ ᱢᱮᱱᱟᱜᱼᱟ (ᱡᱟᱨᱢᱟᱱ ᱟᱨ ᱤᱝᱜᱽᱞᱤᱥ ᱞᱟᱹᱜᱤᱫ ᱖᱐% ᱥᱚᱢᱟᱱ ᱨᱮ) ᱟᱨ ᱵᱟᱜᱮᱞᱠᱷᱚᱸᱰ ᱨᱮ ᱗,᱘᱐᱐,᱐᱐᱐ ᱦᱚᱲ ᱤᱫᱤ ᱛᱮ ᱨᱚᱲ ᱟᱠᱚ; ᱟᱨ ᱵᱷᱟᱨᱤᱭᱟ, ᱢᱤᱫ ᱫᱨᱟᱵᱤᱲ ᱯᱟᱹᱨᱥᱤ ᱠᱟᱱᱟ ᱟᱫᱚ ᱵᱷᱟᱨᱤᱭᱟ ᱟᱹᱫᱤᱵᱟᱹᱥᱤ ᱒᱐᱐,᱐᱐᱐ ᱢᱮᱢᱵᱟᱨ ᱤᱫᱤ ᱠᱟᱛᱮ ᱨᱚᱲ ᱟᱠᱚ ᱟᱨ ᱫᱮᱣᱱᱟᱜᱽᱨᱤ ᱪᱤᱠᱤ ᱛᱮ ᱚᱞ ᱞᱟᱠᱚ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ  ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱠᱳᱨᱟᱯᱩᱴ
ᱠᱳᱨᱟᱯᱩᱴ ᱳᱰᱤᱥᱟ ᱯᱚᱱᱚᱛ ᱨᱮ ᱠᱳᱨᱟᱯᱩᱴ ᱦᱚᱱᱚᱛ ᱨᱮᱭᱟᱜ ᱢᱤᱫ ᱵᱟᱡᱟᱨ ᱠᱟᱱᱟ ᱾ ᱥᱤᱨᱡᱚᱱ ᱫᱚ ᱫᱩᱠᱷᱤᱱ ᱳᱰᱤᱥᱟ ᱨᱮᱭᱟᱜ ᱠᱳᱨᱟᱯᱩᱴ ᱯᱚᱱᱚᱛ ᱨᱮᱟᱡᱟᱜ ᱪᱚᱨᱚᱠ ᱪᱮᱦᱮᱨᱟ ᱨᱩᱯ ᱮ ᱟᱴᱮᱫ ᱟᱹᱪᱩᱨ ᱟᱠᱟᱫ-ᱟ ᱾ ᱱᱚᱰᱮᱱᱟᱜ ᱦᱟᱹᱨᱭᱟᱹᱲ ᱛᱟᱥᱟᱫ ᱯᱮᱨᱮᱡ ᱴᱟᱺᱰᱤ, ᱵᱤᱨ, ᱡᱷᱟᱨᱱᱟ, ᱜᱷᱟᱹᱴᱤ ᱮᱢᱟᱱᱟᱜ ᱪᱚᱨᱚᱠ ᱟᱹᱰᱤ ᱜᱮ ᱢᱩᱦᱤᱛᱟᱱᱟᱜ ᱠᱟᱱᱟ ᱾ ᱘᱕᱓᱔ ᱥᱠᱚᱭᱟᱨ ᱠᱤᱞᱳᱢᱤᱴᱚᱨ ᱨᱮᱭᱟᱜ ᱮᱨᱤᱭᱟ ᱨᱮ ᱯᱟᱥᱱᱟᱣ ᱟᱠᱟᱱ ᱱᱚᱣᱟ ᱦᱚᱱᱚᱛ ᱵᱚᱝᱜᱟᱞ ᱨᱮᱭᱟᱜ ᱠᱷᱟᱰᱤ ᱠᱷᱚᱱ ᱟᱹᱰᱤ ᱜᱮ ᱥᱩᱨᱟ ᱾ ᱫᱮᱣᱢᱟᱲᱤ ᱦᱚᱱᱚᱛ ᱨᱮᱭᱟᱜ ᱡᱚᱛ ᱠᱷᱚᱱ ᱩᱥᱩᱞ ᱪᱟᱴᱟᱱᱤ ᱢᱮᱱᱟᱜ-ᱟ ᱡᱟᱦᱟᱸ ᱨᱮᱭᱟᱜ ᱩᱥᱩᱞ ᱫᱚ ᱕᱔᱘᱔ ᱯᱷᱤᱴ ᱢᱮᱱᱟᱜ-ᱟ ᱾ ᱫᱩᱜᱩᱢᱟ, ᱵᱟᱜᱽᱨᱟ ᱟᱨ ᱠᱷᱟᱸᱰᱟᱦᱟᱴᱤ ᱡᱷᱟᱨᱱᱟ ᱠᱷᱚᱱ ᱱᱚᱣᱟ ᱦᱚᱱᱚᱛ ᱟᱨ ᱦᱚᱸ ᱵᱟᱹᱲᱛᱤ ᱡᱤᱭᱟᱹᱲ ᱨᱟᱠᱟᱵ-ᱟ ᱾ ᱠᱳᱨᱟᱯᱩᱴ ᱨᱮ ᱵᱮᱱᱟᱣ ᱟᱠᱟᱱ ᱢᱩᱫᱽᱨᱤ, ᱢᱚᱴᱷ, ᱛᱟᱞᱟ ᱡᱩᱜᱽ ᱨᱮᱭᱟᱜ ᱫᱤᱞᱟᱱ ᱮᱢᱟᱱ ᱯᱟᱨᱚᱢ ᱟᱠᱟᱱ ᱱᱟᱝ ᱨᱮᱭᱟᱜ ᱠᱟᱹᱦᱱᱤᱭ ᱞᱟᱹᱭ ᱥᱚᱫᱚᱨᱟ ᱾ ᱚᱱᱟ ᱠᱚ ᱧᱮᱞ ᱞᱟᱹᱜᱤᱫ ᱛᱮ ᱥᱟᱸᱜᱷᱟᱨᱤᱭᱟᱹ ᱠᱚᱣᱟᱜ ᱱᱚᱰᱮ ᱞᱮᱛᱟᱲ ᱦᱤᱡᱩᱜ ᱥᱮᱱᱚᱜ ᱛᱟᱦᱮᱸᱱ ᱜᱮᱭᱟ ᱾
ᱢᱩᱠᱷᱤᱭᱟᱹ ᱢᱩᱦᱤᱛ
ᱥᱚᱵᱚᱨ ᱢᱟᱹᱱᱴᱚᱴᱷᱟ
ᱵᱚᱸᱜᱟ ᱡᱚᱜᱚᱱᱱᱟᱛᱷ ᱟᱜ ᱱᱚᱣᱟ ᱢᱟᱨᱮ ᱢᱩᱫᱽᱨᱤ ᱫᱚ ᱫᱚᱨᱮᱭᱟ ᱞᱟᱛᱟᱨ ᱠᱷᱚᱱ ᱒᱙᱐᱐ ᱯᱷᱩᱴ ᱩᱥᱩᱞ ᱨᱮ ᱢᱤᱫ ᱵᱩᱨᱩ ᱪᱟᱴᱟᱱᱤ ᱨᱮ ᱵᱮᱱᱟᱣ ᱟᱠᱟᱱᱟ ᱾ ᱢᱩᱫᱽᱨᱤ ᱥᱩᱨ ᱨᱮᱜᱮ ᱢᱤᱫ ᱡᱚᱱᱡᱟᱹᱛᱤ ᱢᱤᱣᱡᱤᱭᱚᱢ ᱢᱮᱱᱟᱜ-ᱟ, ᱡᱟᱦᱟᱸᱨᱮ ᱥᱟᱸᱜᱷᱟᱨᱤᱭᱟᱹ ᱠᱚᱫᱚ ᱟᱹᱫᱤᱢ ᱞᱟᱠᱪᱟᱨ ᱟᱨ ᱵᱤᱨᱟᱥᱚᱛ ᱥᱟᱛᱟᱢ ᱪᱮᱛᱟᱱ ᱨᱮ ᱩᱯᱨᱩᱢ ᱮ ᱥᱚᱫᱚᱨ ᱟᱠᱚᱣᱟ ᱾
ᱫᱩᱫᱩᱢᱟ ᱡᱷᱟᱨᱱᱟ
ᱢᱚᱛᱥᱭᱚ ᱛᱤᱨᱛᱷᱚ ᱧᱩᱛᱩᱢ ᱛᱮ ᱪᱟᱢᱯᱟᱴᱟᱣ ᱟᱠᱟᱱ ᱱᱚᱣᱟ ᱟᱹᱰᱤ ᱪᱚᱨᱚᱠ ᱡᱷᱟᱨᱱᱟ ᱫᱚ ᱑᱗᱕ ᱢᱤᱴᱚᱨ ᱩᱥᱩᱞ ᱠᱷᱚᱱ ᱞᱤᱸᱜᱤᱱ ᱠᱟᱱᱟ ᱾ ᱱᱚᱰᱮᱱᱟᱜ ᱦᱟᱹᱨᱤᱭᱟᱹᱲ ᱯᱮᱨᱮᱡ ᱟᱨ ᱱᱮᱢᱚᱥ ᱴᱚᱴᱷᱟ ᱨᱮ ᱢᱤᱫ ᱦᱟᱭᱰᱨᱳ ᱤᱞᱮᱠᱴᱨᱤᱠ ᱯᱨᱳᱡᱮᱠᱴ ᱵᱮᱱᱟᱣ ᱟᱠᱟᱱᱟ ᱾ ᱱᱚᱰᱮ ᱫᱚ ᱵᱤᱨᱥᱚᱲᱮ ᱠᱚ ᱢᱟᱱᱟᱣ ᱦᱚᱲ ᱠᱚᱣᱟᱜ ᱞᱮᱛᱟᱲ ᱵᱷᱤᱲ ᱛᱟᱦᱮᱸᱱᱟ ᱾ ᱫᱩᱫᱩᱢᱟ ᱡᱷᱟᱨᱱᱟ ᱠᱷᱚᱱ ᱓ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ ᱢᱤᱫ ᱦᱩᱰᱤᱧ ᱥᱟᱺᱦᱤᱡ ᱴᱚᱞᱟ ᱨᱮ ᱥᱟᱹᱨᱫᱤ ᱢᱟᱦᱟᱸ ᱦᱤᱞᱚᱜ ᱫᱩᱲᱩᱵ ᱦᱟᱴ ᱞᱟᱹᱜᱤᱫ ᱟᱹᱰᱤ ᱜᱮ ᱧᱩᱛᱩᱢ ᱢᱮᱱᱟᱜ-ᱟ ᱾
ᱵᱚᱸᱜᱟ ᱥᱤᱵᱽ ᱟᱜ ᱱᱚᱣᱟ ᱧᱩᱛᱩᱢᱟᱱ ᱜᱚᱸᱜᱷᱚᱨ ᱢᱩᱫᱽᱨᱤ ᱫᱚ ᱪᱩᱱ ᱫᱷᱤᱨᱤ ᱨᱮᱭᱟᱜ ᱢᱤᱫ ᱵᱩᱨᱩ ᱨᱮ ᱢᱮᱱᱟᱜ-ᱟ ᱾ ᱠᱚᱞᱟᱵᱽ ᱱᱟᱹᱭ ᱫᱷᱟᱨᱮ ᱨᱮ ᱱᱚᱣᱟ ᱵᱩᱨᱩ ᱫᱚ ᱥᱤᱨᱡᱚᱱ ᱨᱮᱭᱟᱜ ᱧᱮᱢᱮᱞ ᱛᱮ ᱯᱮᱨᱮᱡ ᱯᱩᱨᱩᱱ ᱢᱮᱱᱟᱜ-ᱟ ᱾ ᱢᱩᱫᱽᱨᱤ ᱨᱮᱭᱟᱜ ᱥᱚᱱᱚᱛ ᱞᱤᱸᱜᱽ ᱫᱚ ᱜᱩᱯᱛᱮᱥᱣᱚᱨ ᱢᱮᱱᱛᱮ ᱠᱚ ᱢᱮᱛᱟᱜ-ᱟ ᱡᱟᱦᱟᱸ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱩᱠᱩ ᱟᱠᱟᱱ ᱵᱚᱸᱜᱟ ᱾ ᱪᱷᱚᱛᱤᱥᱜᱚᱰ ᱨᱮ ᱱᱚᱣᱟ ᱫᱚ ᱜᱩᱯᱛ ᱠᱮᱫᱟᱨ ᱧᱩᱛᱩᱢ ᱛᱮ ᱩᱯᱨᱩᱢ ᱢᱮᱱᱟᱜ-ᱟ ᱾ ᱥᱤᱵᱽᱨᱟᱛᱨᱤ ᱛᱟᱠ ᱚᱠᱛᱚ ᱨᱮ ᱱᱚᱰᱮ ᱫᱚ ᱟᱹᱰᱤ ᱵᱟᱹᱲᱛᱤ ᱥᱤᱵᱽᱵᱷᱚᱠᱛᱚ ᱠᱚ ᱦᱟᱹᱡᱩᱜ-ᱟ ᱾
ᱫᱩᱢᱩᱨᱤᱯᱩᱴ
ᱱᱚᱣᱟ ᱟᱹᱛᱩ ᱫᱚ ᱠᱳᱨᱟᱯᱩᱴ ᱟᱨ ᱥᱩᱱᱟᱫᱮᱵᱽ ᱨᱮᱭᱟᱜ ᱛᱟᱞᱟᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱦᱚᱨ ᱔᱓ ᱥᱩᱨ ᱨᱮ ᱢᱮᱱᱟᱜ-ᱟ ᱾ ᱱᱚᱰᱮᱱᱟᱜ ᱥᱨᱤᱨᱟᱢ ᱢᱩᱫᱽᱨᱤ ᱵᱚᱸᱜᱟ ᱦᱚᱱᱩᱢᱟᱱ ᱟᱜ ᱦᱟᱯᱲᱟᱜ ᱢᱩᱫᱽᱨᱤ ᱞᱟᱹᱜᱤᱫ ᱪᱟᱨᱪᱟ ᱨᱮ ᱛᱟᱦᱮᱸᱱᱟ ᱾ ᱱᱚᱣᱟ ᱢᱩᱨᱛᱤ ᱫᱚ ᱳᱰᱤᱥᱟ ᱨᱮᱭᱟᱜ ᱡᱚᱛᱚ ᱠᱷᱚᱱ ᱦᱟᱯᱲᱟᱜ ᱦᱚᱱᱩᱢᱟᱱ ᱢᱩᱨᱛᱤ ᱢᱮᱱᱛᱮ ᱠᱚ ᱢᱟᱱᱟᱣ ᱵᱟᱛᱟᱣᱟ ᱾ ᱨᱟᱢ ᱱᱚᱵᱚᱢᱤ ᱯᱟᱨᱟᱵᱽ ᱚᱠᱛᱚ ᱨᱮ ᱱᱚᱰᱮ ᱟᱹᱰᱤ ᱵᱟᱹᱲᱛᱤ ᱮᱞᱮᱞ ᱥᱟᱶᱛᱮ ᱨᱟᱢ ᱟᱨ ᱦᱚᱱᱩᱢᱟᱱ ᱵᱷᱚᱠᱛᱚ ᱥᱮᱴᱮᱨ ᱠᱚ ᱛᱟᱦᱮᱸᱱᱟ ᱾
ᱱᱚᱸᱫᱽᱯᱩᱨ
ᱡᱮᱯᱚᱨ ᱨᱮᱭᱟᱜ ᱱᱚᱣᱟ ᱢᱟᱨᱮ ᱨᱟᱡᱽᱜᱟᱲ ᱫᱚ ᱵᱚᱛᱚᱨᱤᱥᱟ ᱥᱤᱝᱦᱟᱥᱚᱱ ᱞᱟᱹᱜᱤᱫ ᱜᱮ ᱛᱤᱸᱜᱩ ᱟᱠᱟᱱᱟ ᱾ ᱑ᱹ᱘ ᱢᱤᱴᱚᱨ ᱩᱥᱩᱞ ᱨᱮ ᱢᱮᱱᱟᱜ ᱜᱚᱬᱯᱚᱛ᱾ ᱟᱜ ᱢᱩᱨᱛᱤ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱢᱟᱨᱮ ᱦᱟᱦᱟᱲᱟᱱ ᱠᱟᱛᱷᱟᱭ ᱩᱫᱩᱜ ᱥᱚᱫᱚᱨᱟ ᱾ ᱥᱚᱨᱵᱮᱥᱣᱚᱨ ᱢᱩᱫᱽᱨᱤ ᱟᱨ ᱚᱱᱟᱨᱮ ᱠᱷᱚᱰᱟ ᱟᱠᱟᱱ ᱜᱟᱨ ᱜᱚᱲᱦᱚᱱ ᱦᱚᱸ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱥᱚᱨᱮᱥ ᱩᱯᱨᱩᱢ ᱮ ᱞᱟᱹᱭ ᱥᱚᱫᱚᱨᱟ ᱾
ᱠᱚᱞᱟᱵᱽ ᱵᱟᱸᱫᱽ
ᱠᱚᱞᱟᱵᱽ ᱱᱟᱹᱭ ᱨᱮ ᱵᱮᱱᱟᱣ ᱟᱠᱟᱱ ᱱᱚᱣᱟ ᱵᱟᱸᱫᱽ ᱫᱚ ᱫᱚᱨᱮᱭᱟ ᱞᱟᱛᱟᱨ ᱠᱷᱚᱱ ᱓᱐᱐᱐ ᱯᱷᱤᱴ ᱪᱮᱛᱟᱱ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱵᱟᱸᱫᱽ ᱨᱮᱭᱟᱜ ᱫᱟᱜ ᱛᱮᱫᱚ ᱦᱟᱭᱰᱨᱳ ᱤᱞᱟᱠᱴᱨᱤᱠ ᱯᱟᱣᱟᱨ ᱥᱤᱨᱡᱟᱹᱣ ᱦᱩᱭᱩᱜ ᱠᱟᱱᱟ ᱾ ᱥᱤᱨᱡᱚᱱ ᱨᱮᱭᱟᱜ ᱪᱚᱨᱚᱠ ᱛᱮ ᱯᱮᱨᱮᱡ ᱯᱩᱨᱩᱱ ᱟᱠᱟᱱ ᱱᱚᱣᱟ ᱴᱚᱴᱷᱟ ᱨᱮᱫᱚ ᱞᱟᱹᱣᱠᱟᱹ ᱥᱟᱸᱜᱷᱟᱨ ᱟᱨ ᱵᱤᱨᱥᱚᱲᱮ ᱨᱮᱭᱟᱜ ᱨᱚᱢᱚᱡᱽ ᱦᱚᱸ ᱦᱟᱛᱟᱣ ᱦᱩᱭ ᱫᱟᱲᱮᱭᱟᱜ-ᱟ ᱾
ᱡᱮᱯᱚᱨ
ᱡᱮᱯᱚᱨ ᱱᱟᱜᱟᱨ ᱨᱮ ᱱᱚᱰᱮᱱ ᱠᱚ ᱮᱛᱚᱦᱚᱵ ᱥᱟᱥᱚᱱᱤᱭᱟᱹ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱ ᱠᱤᱞᱟ ᱠᱚᱦᱚᱸ ᱧᱮᱞ ᱦᱩᱭ ᱜᱟᱱ ᱫᱟᱲᱮᱭᱟᱜ-ᱟ ᱾ ᱱᱚᱣᱟ ᱠᱤᱞᱟ ᱫᱚ ᱜᱚᱴᱟᱯᱟᱲᱟ ᱠᱷᱚᱱ ᱩᱥᱩᱞ ᱠᱟᱸᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱵᱚᱞᱚᱱ ᱫᱩᱣᱟᱹᱨ ᱫᱚ ᱟᱹᱰᱤ ᱜᱮ ᱩᱥᱩᱞᱟ ᱾ ᱱᱚᱰᱮᱱᱟᱜ ᱫᱮᱰᱷ ᱢᱤᱞ ᱚᱥᱟᱨ ᱛᱮ ᱢᱮᱱᱟᱜ ᱫᱟᱜ ᱠᱩᱸᱰᱚ ᱫᱚ ᱡᱚᱜᱚᱱᱱᱟᱛᱷ ᱥᱟᱜᱚᱨ ᱧᱩᱛᱩᱢ ᱛᱮ ᱩᱯᱨᱩᱢ ᱢᱮᱱᱟᱜ-ᱟ ᱾ ᱱᱚᱣᱟ ᱫᱟᱜ ᱠᱩᱸᱰ ᱫᱚ ᱫᱟᱜ ᱠᱷᱮᱞᱚᱸᱰ ᱨᱮ ᱨᱟᱹᱥᱠᱟᱹ ᱠᱚ ᱫᱚᱦᱚᱭ ᱦᱚᱲ ᱠᱚ ᱞᱟᱹᱜᱤᱫ ᱟᱹᱰᱤ ᱱᱟᱯᱟᱭ ᱡᱟᱭᱜᱟ ᱠᱟᱱᱟ ᱾ ᱡᱮᱯᱚᱨ ᱠᱳᱨᱟᱯᱩᱴ ᱦᱚᱱᱚᱛ ᱨᱮᱭᱟᱜ ᱫᱚ ᱫᱚ ᱵᱮᱯᱟᱨ ᱛᱟᱞᱢᱟ ᱞᱮᱠᱟᱛᱮ ᱱᱚᱣᱟ ᱨᱮᱭᱟᱜ ᱩᱛᱱᱟᱹᱣ ᱢᱮᱱᱟᱜ-ᱟ ᱾ ᱟᱨ ᱱᱚᱰᱮᱱᱟᱜ ᱯᱮᱯᱚᱨ ᱢᱟᱥᱠ ᱠᱨᱟᱯᱷᱴ ᱟᱹᱰᱤ ᱜᱮ ᱦᱚᱲ ᱠᱚ ᱠᱩᱥᱤᱭᱟᱜ-ᱟ ᱾
ᱠᱟᱸᱠᱮ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ
ᱠᱳᱨᱟᱯᱩᱴ
ᱦᱮᱡᱥᱮᱱ
ᱦᱚᱭ ᱦᱚᱨ
ᱵᱤᱥᱟᱠᱷᱟᱯᱟᱴᱱᱟᱢ ᱩᱰᱟᱹᱱ ᱟᱰᱟ ᱫᱚ ᱠᱳᱨᱟᱯᱩᱴ ᱨᱮᱭᱟᱜ ᱥᱩᱨ ᱩᱰᱟᱹᱱᱟᱰᱟ ᱠᱟᱱᱟ ᱾ ᱱᱚᱣᱟ ᱩᱰᱟᱹᱱ-ᱟᱰᱟ ᱫᱚ ᱫᱤᱥᱚᱢ ᱨᱮᱭᱟᱜ ᱟᱨ ᱦᱚᱸ ᱟᱹᱰᱤᱜᱟᱱ ᱢᱟᱨᱟᱝ ᱵᱟᱡᱟᱨ ᱠᱷᱚᱱ ᱦᱚᱭᱦᱚᱨ ᱦᱚᱛᱮᱛᱮ ᱡᱩᱲᱟᱹᱭ ᱢᱮᱱᱟᱜ-ᱟ ᱾ ᱱᱚᱣᱟ ᱩᱰᱟᱹᱱ-ᱟᱰᱟ ᱫᱚ ᱠᱳᱨᱟᱯᱩᱴ ᱠᱷᱚᱱ ᱥᱩᱯᱩᱨ ᱒᱐᱒ ᱠᱤᱞᱳ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱥᱟᱠᱤᱵᱽ
ᱥᱟᱠᱤᱵᱽ ( ᱮᱨᱟᱵᱤᱠ : ساكب‎‎ ᱟᱲᱟᱝ [saːkb]), ᱡᱮᱨᱟᱥ ᱜᱚᱵᱷᱟᱨᱱᱚᱨᱮᱴᱮᱨ ᱠᱷᱚᱱ ᱠᱚᱭᱮ - ᱯᱟᱪᱷᱮ ᱨᱮᱭᱟᱜ ᱢᱤᱫ ᱴᱮᱱ ᱱᱟᱝᱜᱽᱨᱟᱦᱟ। ২০১৫ ᱥᱮᱨᱢᱟ ᱨᱮ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱟᱝᱜᱽᱨᱟᱦᱟ ᱨᱮᱱ ᱦᱚᱲ ᱠᱚᱣᱟᱜ ᱞᱮᱠᱷᱟ ᱫᱚ 11 ᱜᱮᱥᱟᱭ 586 ᱦᱚᱲ ᱠᱚ ᱛᱟᱦᱛᱟᱦᱮ ᱠᱟᱱᱟ ᱾ ᱡᱮᱨᱟᱥ ᱱᱟᱝᱜᱽᱨᱟᱦᱟ ᱠᱷᱚᱱ 6 ᱢᱟᱭᱮᱞ ( 9.7 ᱠᱤᱞᱚ ᱢᱤᱴᱟᱨ) ᱥᱟᱝᱜᱤᱧ ᱯᱟᱪᱷᱮ ᱨᱮ ᱟᱨ ᱟᱢᱢᱟᱱ ᱱᱟᱝᱜᱽᱨᱟᱦᱟ ᱠᱷᱚᱱ  ᱟᱢᱫᱟᱡᱽ 38 ᱢᱟᱭᱮᱞ ᱥᱟᱝᱜᱤᱧ ᱜᱮᱟ ᱾
ᱠᱳᱨᱟᱯᱩᱴ
ᱦᱮᱡᱥᱮᱱ
ᱨᱮᱞ ᱦᱚᱨ
ᱥᱟᱠᱤᱵᱽ
ᱧᱩᱛᱩᱢ
ᱠᱨᱩᱥᱮᱰ ᱨᱟᱦᱟ ᱫᱷᱯᱨᱚᱢ ᱞᱟ.ᱲᱦᱟ.ᱭ ᱚᱠᱛᱮ ᱨᱮ ᱱᱟᱝᱜᱽᱨᱟᱦᱟ ᱨᱮᱭᱟᱜ ᱧᱩᱛᱩᱢ ᱫᱚ ᱥᱤᱠᱤᱯ Seecip) ᱢᱮᱱ ᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱱᱟ ᱾ ᱮᱨᱟᱵᱤ ᱯᱟ.ᱨᱥᱤ ᱛᱮ ᱴᱷᱟ:ᱭ ᱨᱮᱭᱟᱜ ᱧᱩᱛᱩᱢ ᱰᱚᱜᱚᱨ ᱞᱮᱠᱟ ᱛᱮ ᱱᱚᱣᱟ ᱨᱮᱛᱟᱜ ᱢᱮᱱᱮᱠ ᱫᱚ ᱦᱩᱭᱩᱜ ᱠᱟᱱᱟ  ᱵᱷᱩᱢᱵᱩᱠᱚᱜ ᱫᱟᱜ ᱾
ᱠᱳᱨᱟᱯᱩᱴ
ᱦᱮᱡᱥᱮᱱ
ᱠᱳᱨᱟᱯᱩᱴ ᱨᱮᱭᱟᱜ ᱨᱮᱞ ᱦᱚᱨ ᱦᱚᱛᱮᱛᱮ ᱵᱤᱥᱟᱠᱷᱟᱯᱟᱴᱱᱟᱢ, ᱵᱷᱩᱵᱽᱱᱮᱥᱚᱨ, ᱫᱤᱞᱤ, ᱪᱮᱱᱱᱟᱭ ᱟᱨ ᱦᱚᱸ ᱠᱚᱞᱠᱟᱛᱟ ᱮᱢᱟᱱ ᱵᱟᱡᱟᱨ ᱥᱟᱶ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜ-ᱟ ᱾
ᱥᱟᱠᱤᱵᱽ
ᱱᱟᱜᱟᱢ
ᱱᱨᱤᱛᱟᱛᱛᱤᱠ ᱦᱤ'ᱥ ᱠᱷᱚᱱ ᱵᱟᱪᱟᱭ ᱧᱟᱢᱚᱜ ᱠᱟᱱᱟ, ᱨᱚᱢᱟᱱ ᱡᱩᱜᱽ ᱨᱮ ᱥᱟᱠᱤᱵᱽ ᱱᱟᱝᱜᱽᱨᱟᱦᱟ ᱫᱚ ᱫᱷᱟᱢᱫᱷᱟᱥᱮᱨ ᱞᱮᱱᱟ ᱾ ᱩᱱ ᱚᱠᱛᱮ ᱨᱮᱱᱟᱜ ᱡᱚᱞᱯᱟᱭ ᱫᱟᱨᱮ ᱟᱨ ᱥᱮᱫᱟᱭ ᱫᱷᱟᱢᱫᱷᱟᱥᱮᱨ ᱠᱮᱪᱟᱜ ᱥᱟᱨᱮᱡ ᱚᱱᱟ ᱨᱮᱭᱟᱜ ᱥᱟᱠᱷᱤ ᱮᱢᱚᱜ ᱠᱟᱱᱟ ᱾ 2008 ᱥᱮᱨᱢᱟ ᱨᱮ ᱱᱨᱤᱛᱤᱛᱚᱵᱤᱫᱽ ᱠᱚ ᱱᱟᱝᱜᱽᱨᱟᱦᱟ ᱨᱮ ᱵᱟᱭᱡᱮᱱᱴᱟᱭᱤᱱ ᱨᱟᱡᱚᱥᱴᱷᱤ ᱚᱠᱛᱮ ᱨᱮᱭᱟᱜ ᱨᱮᱭᱟᱜ ᱢᱤᱫ ᱴᱮᱱ ᱢᱟ.ᱬᱤᱯᱚᱰᱟ ᱠᱚ ᱥᱮᱱᱫᱽᱨᱟ ᱧᱟᱢ ᱠᱮᱫᱟ᱾ ᱱᱟᱜᱟᱢᱤᱭᱟ. ᱞᱮᱠᱟ ᱛᱮ ᱱᱚᱣᱟ ᱫᱚ ᱪᱮᱨᱟᱱ ᱫᱷᱟᱨᱡᱟ ᱨᱮᱱ ᱛᱮᱠᱚ ᱢᱚᱱᱮᱭᱮᱫ ᱠᱟᱱᱟ ᱾
ᱠᱳᱨᱟᱯᱩᱴ
ᱦᱮᱡᱥᱮᱱ
ᱥᱚᱲᱚᱠ ᱦᱚᱨ
ᱡᱟᱹᱛᱤᱭᱟᱹᱨᱤ ᱨᱟᱡᱽ ᱦᱚᱨ ᱔᱓ ᱠᱳᱨᱟᱯᱩᱴ ᱥᱮᱫ ᱛᱮ ᱪᱟᱞᱟᱜ-ᱟ ᱡᱟᱦᱟᱸ ᱫᱚ ᱱᱚᱣᱟ ᱟᱹᱰᱤᱜᱟᱱ ᱵᱟᱡᱟᱨ ᱥᱟᱶ ᱮ ᱡᱩᱲᱟᱹᱭ ᱫᱚᱦᱚᱭᱟ ᱾ ᱯᱚᱱᱚᱛ ᱥᱟᱜᱟᱲ ᱱᱤᱜᱚᱢ ᱨᱮᱭᱟᱜ ᱫᱤᱱᱟᱹᱢ ᱵᱚᱥ ᱠᱳᱨᱟᱯᱩᱴ ᱞᱟᱹᱜᱤᱫ ᱪᱟᱞᱟᱣ ᱟᱠᱟ ᱛᱟᱦᱮᱸᱱ ᱠᱟᱱᱟ ᱾
ᱥᱟᱠᱤᱵᱽ
ᱦᱚᱲ ᱞᱮᱠᱷᱟ
ᱜᱮᱞ ᱟᱨᱮᱭᱟᱱ ᱥᱟᱭᱟᱱᱟᱜ ᱨᱮ ᱱᱟᱝᱜᱽᱨᱟᱦᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱰᱷᱮᱨ ᱜᱮ ᱛᱟᱦᱮ ᱠᱟᱱ ᱨᱮᱦᱚ' 2015 ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱨᱮ ᱱᱟᱝᱜᱽᱨᱟᱦᱟ ᱨᱮᱱ ᱦᱚᱲ ᱠᱚᱣᱟᱜ ᱞᱮᱠᱷ ᱡᱚᱠᱷᱟ ᱫᱚ ᱥᱟ.ᱢᱩᱝ 11 ᱦᱟᱡᱟᱨ 586 ᱢᱮᱱᱟᱜ-ᱟ᱾
ᱥᱮᱪᱮᱫ
ᱱᱟᱝᱜᱽᱨᱽᱦᱟ ᱨᱮ 10 ᱜᱚᱴᱟᱝ ᱥᱚᱨᱠᱟᱨᱤ ᱟᱥᱲᱟ ᱢᱮᱱᱟᱜ ᱟᱠᱟᱫᱟ᱾ ᱵᱩᱛᱟ. ᱵᱮᱜᱚᱨ ᱟᱭᱢᱟ ᱵᱮᱥᱚᱨᱠᱟᱨᱤ ᱥᱮᱪᱮᱫ ᱟᱥᱲᱟ ᱠᱚ ᱢᱮᱱᱟᱜ-ᱟ᱾
ᱠᱷᱤᱞᱚᱱᱰ
ᱱᱟᱝᱜᱽᱨᱟᱦᱟ ᱨᱮ ᱟᱯᱟᱱᱟᱜ ᱦᱮᱱᱰᱵᱚᱞ ᱫᱚᱞ ᱢᱮᱱᱟᱜ-ᱟ, ᱡᱟᱦᱟ ᱫᱚ ᱡᱟ.ᱛᱨᱤᱭᱟ. ᱞᱮᱵᱮᱞ ᱨᱮᱦᱚ' ᱦᱤᱥ ᱠᱚ ᱦᱟᱛᱟᱣ᱾ ᱱᱤᱭᱟ. ᱵᱮᱜᱚᱨ ᱟᱭᱢᱟ ᱞᱮᱠᱟᱱ ᱠᱷᱤᱞᱚᱱᱰ ᱨᱮᱭᱟᱜ ᱵᱷᱟᱜᱮ ᱥᱟᱨᱵᱷᱟᱨ ᱢᱮᱱᱟᱜ ᱟᱠᱟᱫᱟ᱾
ᱡᱤᱣ ᱵᱷᱮᱱᱮᱜᱟᱨ
ᱱᱮᱝᱜᱽᱨᱟᱦᱟ ᱨᱮᱭᱟᱜ ᱵᱮᱲᱦᱲᱭ ᱛᱮ ᱛᱩᱨᱩᱭ ᱜᱮᱞ ᱢᱟᱭᱮᱞ ᱴᱚᱴᱷᱟ ᱵᱩᱨ ᱜᱟᱡᱟᱲ ᱛᱮ ᱫᱟᱞᱚᱵ ᱟᱠᱟᱱᱟ, ᱚᱱᱟ ᱵᱷᱤᱛᱨᱤ ᱨᱮ ᱢᱮᱱᱟᱜ ᱠᱚᱣᱟ ᱵᱤᱨ ᱥᱩᱠᱨᱤ, ᱛᱩᱭᱩ, ᱟᱨᱟᱜ ᱛᱩᱭᱩ, ᱤᱨᱟᱱᱤ ᱪᱮᱢᱮᱧ ᱮᱢᱟᱬᱴᱱ ᱛᱮᱱ ᱡᱤᱭᱟ.ᱞᱤ ᱢᱮᱱᱟᱜ ᱠᱚᱮᱟ ᱾ ᱵᱩᱞᱵᱩᱞᱤ, ᱜᱚᱞᱰ ᱯᱷᱤᱧᱪ ᱮᱢᱟᱱ ᱛᱮᱱ ᱠᱚᱦᱚ™ᱢᱮᱱᱟᱜ ᱧᱩᱢᱚᱜᱚᱜ ᱞᱮᱠ ᱠᱟᱱᱟ ᱠᱚ᱾ ᱳᱣᱠ, ᱟᱞᱮᱯᱯᱚ ᱯᱟᱭᱮᱱ, ᱲᱜᱨᱤᱠ ᱥᱴᱨᱚᱵᱮᱨᱤ ᱥᱩᱨ ᱥᱩᱯᱩᱨ ᱟᱭᱢᱟ ᱞᱮᱠᱟᱱ ᱚᱨᱠᱤᱰ ᱟᱨ ᱠᱩᱥᱢᱤ ᱵᱟᱦᱟ ᱦᱚ ᱱᱚᱣᱟ ᱵᱤᱨ ᱨᱮ  ᱧᱟᱢᱚᱜ-ᱟ ᱾ ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱵᱚᱦᱟᱜᱽ ᱵᱤᱦᱩ
ᱵᱚᱦᱟᱜᱽ ᱵᱤᱦᱩ ᱥᱮ ᱨᱚᱝᱟᱞᱤ ᱵᱤᱦᱩ (Assamese: ব’হাগ বিহু বা ৰঙালী বিহু) ᱥᱟᱛ ᱵᱤᱦᱩ ᱦᱚᱸ ᱠᱚ ᱢᱮᱛᱟᱜ ᱜᱮᱭᱟ ᱢᱟᱱᱮ ᱮᱭᱟᱭ ᱵᱤᱦᱩ (Assamese: সাত বিহু) (seven Bihus) ᱱᱚᱶᱟ ᱯᱚᱨᱚᱵᱽ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱯᱩᱨᱵᱚᱛᱛᱚᱨ ᱯᱚᱱᱚᱛ ᱟᱨ ᱟᱥᱟᱢ ᱨᱮᱠᱚ ᱢᱟᱱᱟᱶᱟ, ᱟᱨ ᱱᱚᱶᱟ ᱫᱚ ᱟᱥᱟᱢᱤᱭᱟ ᱠᱚᱣᱟᱜ ᱱᱟᱶᱟ ᱥᱮᱨᱢᱟ ᱨᱮ ᱦᱩᱭᱩᱜ-ᱟ. ᱱᱚᱶᱟ ᱫᱚ ᱡᱟ.ᱥᱛᱤᱠᱟᱭᱛᱮ ᱮᱯᱨᱤᱞ ᱵᱚᱝᱜᱟ ᱨᱮᱭᱟᱜ ᱫᱚᱥᱟᱨ ᱦᱟᱯᱛᱟ ᱨᱮᱜᱮ ᱯᱟᱲᱟᱜ-ᱟ, ᱱᱟᱜᱟᱢ ᱞᱮᱠᱟᱛᱮ ᱱᱚᱶᱟ ᱫᱚ ᱤᱨ ᱚᱠᱛᱮ ᱠᱟᱱᱟ ᱾ ᱱᱚᱶᱟ ᱯᱚᱨᱚᱵᱽ ᱫᱚ ᱟᱥᱟᱢ ᱨᱮᱱ ᱥᱟᱱᱟᱢ ᱡᱟ.ᱛ ᱠᱚ ᱢᱟᱱᱟᱣ ᱜᱮᱭᱟ ᱟᱨ ᱢᱤᱫ ᱴᱮᱱ ᱡᱩᱢᱤᱫ ᱦᱚᱸᱭ ᱟ.ᱜᱩᱭᱟ ᱾
ᱮᱭᱟᱭ ᱵᱤᱦᱩ
ᱥᱤᱧᱚᱛ ᱫᱤᱥᱟᱢ ᱨᱮ ᱱᱚᱶᱟ ᱯᱚᱨᱚᱵᱽ ᱫᱚ ᱮᱭᱟᱭ ᱢᱟᱦᱟᱸ ᱠᱚ ᱢᱟᱱᱟᱶᱟ, ᱵᱟ.ᱭᱥᱟ.ᱠ ᱵᱚᱝᱜᱟ ᱨᱮᱭᱟᱜ ᱵᱤᱥᱩᱣᱟ ᱥᱚᱝᱠᱨᱟᱱᱛᱤ ᱛᱟᱭᱚᱢ ᱦᱩᱭᱩᱜ-ᱟ ᱥᱮ 'ᱵᱚᱦᱟᱜᱽ' (ᱵᱷᱟᱥᱠᱚᱨ ᱠᱮᱞᱮᱱᱰᱟᱨ). ᱚᱱᱟ ᱯᱮᱭᱟ ᱵᱤᱦᱩ ᱫᱚ ᱦᱩᱭᱩᱜ ᱠᱟᱱᱟ ᱵᱚᱦᱟᱜᱽ ᱵᱤᱦᱩ ᱥᱮ ᱨᱚᱝᱟᱞᱤ ᱵᱤᱦᱩ, ᱠᱟᱛᱤ ᱵᱤᱦᱩ ᱥᱮ ᱠᱚᱝᱟᱞᱤ, ᱟᱨ ᱢᱟᱜᱽ ᱵᱤᱦᱩ ᱥᱮ ᱵᱷᱚᱜᱟᱞᱤ ᱵᱤᱦᱩ. ᱢᱤᱢᱤᱫ ᱯᱚᱨᱚᱵᱽ ᱜᱮ ᱱᱟᱜᱟᱢ ᱞᱮᱠᱟᱛᱮ ᱢᱤᱢᱤᱫ ᱪᱟᱥ ᱩᱯᱟ.ᱨ ᱨᱮ ᱦᱩᱭᱩᱜ ᱠᱟᱱᱟ ᱾[2] ᱨᱚᱝᱟᱞᱤ ᱵᱤᱦᱩ ᱚᱠᱛᱮ ᱨᱮ ᱟᱥᱚᱠᱟᱭᱛᱮ ᱗ ᱜᱚᱴᱟᱝ ᱯᱚᱨᱡᱟᱭ ᱢᱮᱱᱟᱜ-ᱟ : 'ᱪᱚᱴ', 'ᱨᱟᱛᱤ', 'ᱜᱚᱨᱩ', 'ᱢᱟᱱᱩᱦ', 'ᱠᱚᱴᱚᱩᱢ', 'ᱢᱮᱞᱟ' ᱟᱨ 'ᱪᱮᱨᱟ'......
ᱨᱟᱛᱤ ᱵᱤᱦᱩ(ৰাতি বিহু)
ᱞᱟᱦᱟ ᱫᱚ ᱪᱟ.ᱛ ᱵᱚᱝᱜᱟ ᱨᱮᱭᱟᱜ ᱮᱦᱚᱵ ᱨᱮᱜᱮ ᱡᱩᱶᱟ.ᱱ ᱠᱚᱲᱟ ᱠᱩᱲᱤ ᱢᱤᱞᱟ.ᱣ ᱠᱟᱛᱮ "ᱨᱟᱛᱤ ᱵᱤᱦᱩ" ᱢᱟᱱᱟᱣ ᱨᱮᱭᱧᱜ ᱱᱤᱭᱚᱢ ᱛᱟᱦᱮᱸ ᱠᱟᱱᱟ ᱾ ᱟᱫᱚ ᱱᱮᱛᱟᱨ ᱫᱚ ᱪᱟᱵᱟ ᱞᱮᱠᱟ ᱪᱟᱵᱟ ᱟᱠᱟᱱᱟ ᱾ ᱨᱟᱛᱤ ᱵᱤᱦᱩ ᱫᱚ ᱮᱠᱮᱱ ᱡᱩᱶᱟ.ᱱ ᱠᱚᱲᱟ ᱠᱩᱲᱤᱭᱟᱜ ᱵᱤᱦᱩ ᱠᱟᱱᱟ ᱾ ᱡᱩᱶᱟ.ᱱ ᱠᱚᱲᱟ ᱠᱩᱲᱤ ᱢᱤᱞᱟ.ᱣ ᱠᱟᱛᱮ ᱧᱤᱱᱫᱟ. ᱢᱤᱫ ᱟᱠᱷᱲᱟ ᱠᱚ ᱛᱮᱭᱟᱨᱟ ᱟᱨ ᱚᱱᱟ ᱟᱠᱷᱲᱟ ᱨᱮ ᱮᱱᱮᱡ ᱥᱮᱨᱮᱧᱟᱠᱚ ᱟᱨ ᱥᱮᱨᱮᱧ ᱛᱟᱞᱟᱛᱮ ᱫᱩᱞᱟ.ᱲᱤᱭᱟ. ᱴᱷᱮᱱ ᱫᱩᱞᱟ.ᱲ ᱠᱟᱛᱷᱟ ᱠᱚ ᱞᱟ.ᱭ ᱡᱟ.ᱦᱤᱨᱟ ᱾ ᱟᱨ ᱮᱱᱠᱟ ᱛᱮ ᱥᱚᱝᱥᱟᱨᱤᱠ ᱡᱤᱭᱚᱱ ᱦᱚᱸ ᱠᱚ ᱮᱦᱚᱵᱮᱫ ᱛᱟᱦᱮᱱᱟ ᱾ ᱟᱫᱚ ᱱᱮᱛᱟᱨ ᱚᱠᱛᱮ ᱱᱚᱶᱟᱠᱚ ᱱᱤᱭᱚᱢ ᱫᱚ ᱟᱫ ᱞᱮᱠᱟ ᱟᱫ ᱟᱠᱟᱱᱟ ᱾ ᱮᱠᱮᱱ ᱛᱷᱚᱲᱟᱜᱟᱱ ᱡᱟ.ᱛ ᱛᱟᱞᱟᱨᱮ ᱜᱮ ᱢᱮᱱᱟᱜ-ᱟ "ᱜᱚᱥ ᱛᱟᱞᱟᱨ ᱵᱤᱦᱩ" "ᱫᱟᱨᱮ ᱞᱟᱛᱟᱨ ᱨᱮᱭᱟᱜ ᱵᱤᱦᱩ" ᱧᱩᱛᱩᱢ ᱛᱮ ᱾
ᱪᱟ.ᱛ ᱵᱤᱦᱩ(চ'ত বিহু)
ᱱᱚᱶᱟ ᱫᱚ ᱵᱟᱞᱤ ᱦᱩᱥᱚᱨᱤ ᱦᱚᱸ ᱠ ᱢᱮᱛᱟᱜ-ᱟ, ᱱᱚᱶᱟ ᱯᱨᱡᱟᱭ ᱫᱚ ᱪᱟ.ᱛ ᱵᱚᱝᱜᱟ ᱨᱮᱭᱟᱜ ᱫᱚᱥᱟᱨ ᱢᱟᱦᱟᱸ ᱨᱮ ᱦᱩᱭᱩᱜ-ᱟ ᱾ ᱡᱩᱶᱟ.ᱱ ᱠᱚᱲᱟ ᱠᱩᱲᱤ ᱟᱠᱷᱲᱟ ᱠᱚ ᱛᱮᱭᱟᱨᱟ ᱱᱟᱢᱜᱷᱚᱨ ᱨᱟᱪᱟᱨᱮ ᱥᱮ ᱜᱩᱢᱟ.ᱴ ᱠᱚᱨᱮ ᱾
ᱜᱚᱨᱩ ᱵᱤᱦᱩ(গৰু বিহু)
ᱜᱚᱨᱩ ᱵᱤᱦᱩ ᱨᱮᱫᱚ ᱜᱟ.ᱭ ᱠᱟᱰᱟ ᱜᱟᱰᱟ ᱛᱮᱠᱚ ᱤᱫᱤ ᱠᱚᱣᱟ ᱟᱨ ᱫᱟ.ᱵᱨᱟ. ᱥᱟᱯᱷᱟ ᱠᱟᱛᱮ ᱫᱤᱨᱤᱧ ᱠᱚᱨᱮ ᱥᱚᱱᱚᱢ ᱠᱚ ᱚᱡᱚᱜ ᱟᱠᱚᱣᱟ ᱾ ᱟᱨ ᱱᱚᱝᱠᱟ ᱠᱚ ᱥᱮᱨᱮᱧᱟ ᱺ- ᱫᱤᱜᱷᱚᱞᱚᱛᱤᱨ ᱫᱤᱜᱷᱚᱞ ᱯᱟᱛ, ᱜᱚᱨᱩ ᱠᱚᱵᱟᱣ ᱡᱟᱛ ᱡᱟᱛ ᱾ ᱢᱟᱨ ᱦᱚᱨᱩ ᱵᱟᱯᱮᱨ ᱦᱚᱨᱩ, ᱛᱚᱭ ᱦᱚᱵᱤ ᱵᱚᱨ ᱜᱚᱨᱩ ᱾ ᱞᱟᱣ ᱠᱷᱟ ᱵᱮᱝᱮᱱᱟ ᱠᱷᱟ, ᱵᱚᱥᱚᱨᱮ ᱵᱚᱥᱚᱨᱮ ᱵᱟᱲᱷᱤ ᱡᱟ ᱾ ᱩᱱᱦᱤᱞᱚᱜ ᱜᱮ ᱦᱚᱲ ᱦᱚᱸ ᱥᱟᱥᱟᱝ ᱥᱩᱱᱩᱢ ᱚᱡᱟᱜ ᱠᱟᱛᱮ ᱠᱚ ᱰᱟ.ᱵᱨᱟ. ᱥᱟᱯᱷᱟᱜ-ᱟ ᱾ ᱯᱟ.ᱛᱤᱭᱟ.ᱣ ᱢᱮᱱᱟᱜ-ᱟ ᱡᱮ ᱱᱚᱝᱠᱟ ᱰᱟ.ᱵᱨᱟ. ᱛᱮ ᱨᱩᱣᱟ. ᱦᱟᱥᱚ ᱵᱟᱝ ᱧᱟᱧᱟᱢᱧ ᱢᱮᱱᱛᱮ ᱾ ᱟᱭᱩᱵ ᱵᱮᱞᱟ ᱫᱚ ᱱᱟᱢᱜᱷᱚᱨ ᱨᱮ ᱱᱟᱢ ᱠᱤᱨᱛᱚᱱ ᱠᱚ ᱠᱚᱨᱟᱣᱟ ᱾ ᱟᱨ ᱜᱟ.ᱭ ᱠᱟᱰᱟ ᱠᱚ ᱞᱟ.ᱰᱩ ᱯᱤᱴᱷᱟ ᱠᱚ ᱡᱚᱢ ᱚᱪᱚ ᱠᱚᱣᱟ ᱾
ᱢᱟᱱᱩᱦ ᱵᱤᱦᱩ(মানুহ বিহু)
ᱫᱚᱥᱟᱨ ᱦᱤᱞᱚᱜ ᱫᱚ ᱢᱟᱱᱩᱦ ᱵᱤᱦᱩ ᱢᱟᱱᱮ ᱦᱚᱲ ᱠᱚᱣᱟᱜ ᱵᱤᱦᱩ ᱾ ᱩᱱᱦᱤᱞᱚᱜ ᱫᱚ ᱱᱟᱢᱜᱷᱚᱨ ᱨᱮ ᱨᱟᱡᱚᱠᱤᱭᱟ. ᱱᱟᱢ ᱠᱤᱨᱛᱚᱱ ᱠᱚ ᱠᱚᱨᱟᱣᱟ ᱾
ᱱᱚᱨᱢᱟᱫᱟᱯᱩᱨᱚᱢ ᱠᱷᱚᱸᱰ
ᱱᱚᱨᱢᱟᱫᱟᱯᱩᱨᱚᱢ ᱠᱷᱚᱸᱰ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱪᱟᱪᱞᱟᱣ ᱠᱷᱚᱸᱰ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾
ᱦᱟᱹᱴᱤᱧ ᱨᱮᱱᱟᱜ formally ᱞᱮᱠᱟᱛᱮ ᱡᱷᱤᱡ ᱥᱟᱹᱜᱩᱱ ᱫᱚ ᱒᱗ ᱚᱜᱚᱥᱴ ᱒᱐᱐᱘ ᱥᱟᱞ ᱨᱮ ᱦᱩᱭ ᱞᱮᱱ ᱟᱦᱮᱸᱫ ᱾ ᱱᱚᱸᱰᱮ ᱱᱚᱨᱢᱟᱫᱟᱯᱩᱨᱚᱢ, ᱦᱟᱨᱫᱟ ᱟᱨ ᱵᱮᱛᱩᱞ ᱦᱚᱱᱚᱛ ᱥᱮᱞᱮᱫ ᱟᱠᱟᱱᱟ ᱾ ᱯᱮᱭᱟ ᱦᱚᱱᱚᱛ ᱫᱚ ᱢᱟᱬᱟᱝ ᱵᱷᱚᱯᱟᱞ ᱠᱷᱚᱸᱰ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾
ᱜᱽᱨᱤᱠ ᱦᱚᱨᱚᱯ
ᱜᱽᱨᱤᱠ ᱦᱚᱨᱚᱯ ᱫᱚ ᱡᱤᱥᱩᱢᱟᱹᱥᱤ ᱨᱮᱱᱟᱜ ᱙ ᱥᱟᱭᱟᱝ ᱥᱮᱨᱢᱟ ᱢᱟᱬᱟᱝ ᱥᱮᱫ ᱠᱷᱚᱱ ᱜᱽᱨᱤᱠ ᱯᱟᱹᱨᱥᱤ ᱞᱟᱹᱜᱤᱫ ᱵᱮᱵᱷᱟᱨ ᱟᱹᱜᱩᱜ ᱠᱟᱱᱟ ᱾ ᱱᱚᱶᱟ ᱦᱚᱨᱚᱯ ᱫᱚ ᱢᱟᱨᱮ ᱯᱷᱚᱭᱮᱱᱤᱠ ᱦᱚᱨᱚᱯ ᱠᱷᱚᱱ ᱩᱛᱱᱟᱹᱶ ᱟᱠᱟᱱ ᱾ ᱟᱨ ᱱᱚᱶᱟ ᱫᱚ ᱯᱩᱭᱞᱩ ᱟᱯᱞᱵᱮᱴᱤᱠ ᱪᱤᱠᱤ ᱡᱟᱦᱟᱸ ᱨᱮ ᱨᱟᱦᱟ ᱟᱲᱟᱝ ᱠᱚ ᱞᱟᱹᱜᱤᱫ ᱮᱴᱟᱜ ᱛᱮ ᱪᱤᱠᱤ ᱛᱟᱦᱮᱸᱭᱮᱱᱟ ᱥᱟᱶᱛᱮ ᱠᱮᱪᱮᱫ ᱟᱲᱟᱝ ᱠᱚ ᱦᱚᱸ ᱾ ᱱᱚᱶᱟ ᱫᱚ ᱞᱟᱴᱤᱱ ᱦᱚᱨᱚᱯ ᱟᱨ ᱥᱭᱨᱤᱞᱤᱠ ᱦᱚᱨᱚᱯ ᱨᱮᱱᱟᱜ ᱯᱷᱮᱰᱟᱛ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱢᱟᱨᱮ ᱟᱨ ᱱᱮᱵᱮᱛᱟᱨ ᱵᱟᱱᱟᱨ ᱨᱩᱯ ᱜᱮ ᱱᱤᱛ ᱦᱚᱸ ᱯᱷᱮᱰᱟᱛ ᱞᱮᱠᱟᱛᱮ ᱮᱞᱠᱷᱟ, ᱥᱟᱬᱮᱥ ᱮᱢᱟᱱ ᱛᱷᱚᱠ ᱨᱮ ᱵᱮᱵᱷᱟᱨ ᱟᱹᱜᱩᱜ ᱠᱟᱱᱟ ᱾
ᱱᱚᱶᱟ ᱦᱚᱨᱚᱯ ᱨᱮ ᱫᱚ ᱒᱔ ᱜᱚᱴᱟᱝ ᱪᱤᱠᱤ ᱢᱮᱱᱟᱜ ᱠᱚᱣᱟ, ᱟᱞᱯᱷᱟ ᱠᱷᱚᱱ ᱚᱢᱮᱜᱟ ᱦᱟᱹᱵᱤᱡ ᱫᱷᱟᱹᱲ ᱛᱮ ᱠᱚ ᱚᱞᱚᱜᱼᱟ ᱾ ᱜᱽᱨᱤᱠ ᱦᱚᱨᱚᱯ ᱨᱮ ᱢᱟᱬᱟᱝ ᱫᱚ ᱢᱤᱫ ᱞᱮᱠᱟᱱ ᱚᱞ ᱜᱮ ᱛᱟᱦᱮᱸ ᱠᱟᱱ, ᱢᱮᱱᱠᱷᱟᱱ ᱛᱟᱭᱚᱢ ᱛᱮ ᱩᱥᱟᱹᱨᱟ ᱚᱞ ᱦᱚᱸ ᱠᱚ ᱵᱮᱱᱟᱣ ᱠᱮᱫᱼᱟ ᱞᱟᱴᱤᱱ ᱟᱨ ᱥᱟᱭᱨᱤᱞᱤᱠ ᱦᱚᱨᱚᱯ ᱞᱮᱠᱟ ᱾
ᱱᱟᱜᱟᱢ
ᱢᱟᱭᱥᱤᱱᱤᱭᱟᱱ ᱚᱠᱛᱚ ᱨᱮ ᱡᱤᱥᱩᱢᱟᱹᱥᱤ ᱢᱟᱬᱟᱝ ᱑᱖ ᱥᱟᱭᱟᱝ ᱠᱷᱚᱱ ᱑᱒ ᱥᱟᱭᱟᱝ ᱦᱟᱹᱵᱤᱡ ᱫᱚ ᱞᱤᱱᱤᱭᱟᱨ ᱵᱤ ᱛᱮ ᱜᱨᱤᱠ ᱯᱟᱹᱨᱥᱤ ᱠᱚ ᱚᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱢᱟᱭᱥᱮᱱᱤᱭᱟ ᱜᱽᱨᱤᱠ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱱᱚᱶᱟ ᱚᱱᱚᱞ ᱦᱚᱨᱟ ᱫᱚ ᱜᱽᱨᱤᱠ ᱦᱚᱨᱚᱯ ᱥᱟᱶ ᱢᱤᱫ ᱫᱚ ᱵᱟᱹᱱᱩᱜᱼᱟ ᱾ ᱡᱤᱥᱩᱢᱟᱹᱥᱤ ᱢᱟᱬᱟᱝ ᱙ ᱥᱟᱭᱟᱝ ᱜᱽᱨᱤᱠ ᱦᱚᱨᱚᱯ ᱨᱮᱱᱟᱜ ᱩᱛᱱᱟᱹᱣ ᱦᱩᱭᱮᱱᱟ, ᱡᱟᱦᱟᱸ ᱫᱚ ᱢᱟᱨᱮ ᱯᱷᱚᱭᱮᱱᱤᱠ ᱦᱚᱨᱚᱯ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱡᱟᱦᱟᱸ ᱚᱠᱛᱚ ᱱᱩᱠᱤᱱ ᱵᱟᱱᱟᱨ ᱦᱚᱨᱚᱯ ᱛᱮ ᱚᱞᱚᱜ ᱠᱟᱱ ᱛᱟᱦᱮᱸᱫ, ᱡᱟᱦᱟᱸ ᱚᱞ ᱠᱚ ᱚᱠᱟ ᱦᱚ ᱢᱟᱹᱱ ᱵᱟᱝ ᱠᱚ ᱮᱢᱟᱫᱼᱟ ᱚᱱᱟᱛᱮ ᱚᱱᱟ ᱚᱠᱛᱚ ᱫᱚ ᱜᱽᱨᱤᱠ ᱧᱩᱛ ᱡᱩᱜᱽ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱯᱷᱚᱭᱮᱱᱤᱠ ᱦᱚᱨᱚᱯ ᱫᱚ ᱣᱮᱥᱴ ᱥᱮᱢᱤᱴᱤᱠ ᱯᱟᱹᱨᱥᱤ ᱥᱟᱶ ᱥᱩᱨᱥᱩᱯᱩᱨ ᱥᱟᱹᱜᱟᱹᱭ ᱟᱱᱟ ᱟᱨ ᱚᱱᱟ ᱯᱷᱚᱭᱮᱱᱤᱠ ᱦᱚᱨᱯ ᱨᱮ ᱫᱚ ᱥᱩᱢᱩᱝ ᱠᱮᱪᱮᱫ ᱟᱲᱟᱝ ᱜᱮ ᱠᱚ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱯᱷᱚᱭᱮᱱᱤᱠ ᱠᱷᱚᱱ ᱜᱽᱨᱤᱠ ᱦᱚᱨᱚᱯ ᱩᱛᱱᱟᱹᱣ ᱚᱰᱚᱠ ᱠᱟᱛᱮ ᱨᱟᱦᱟ ᱟᱲᱟᱝ ᱠᱚ ᱠᱚ ᱠᱷᱚᱸᱡᱟ ᱦᱟᱫ ᱠᱚ ᱛᱟᱦᱮᱸᱫ ᱾ ᱱᱚᱶᱟ ᱫᱚ ᱚᱱᱚᱞ ᱛᱚᱦᱚᱨ ᱟᱵᱽᱡᱟᱫᱽ ᱨᱮᱱᱟᱜ ᱠᱩᱪᱤᱛ ᱠᱷᱚᱱᱮ ᱵᱟᱦᱨᱮ ᱚᱰᱚᱠ ᱞᱮᱱ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:!Main category ᱛᱷᱚᱠ:ᱪᱤᱠᱤ ᱛᱷᱚᱠ:ᱯᱟᱹᱨᱥᱤ ᱛᱷᱚᱠ:ᱤᱭᱩᱨᱳᱯ
ᱥᱮᱢᱚᱞ ᱢᱤᱛᱨᱚ
ᱮᱛᱚᱦᱚᱵ ᱡᱤᱭᱚᱱ
ᱠᱚᱞᱠᱟᱛᱟ ᱥᱩᱨ ᱨᱮᱭᱟᱜ ᱱᱟᱹᱭᱦᱟᱴᱤ ᱨᱮ ᱥᱮᱢᱚᱞ ᱢᱤᱛᱨᱚᱣᱟᱜ ᱡᱟᱱᱟᱢ ᱫᱚ ᱦᱩᱭ ᱞᱮᱱᱟ| ᱥᱮᱭᱟᱞᱠᱷᱟᱞᱟ ᱥᱩᱨ ᱨᱮᱭᱟᱜ ᱯᱩᱛᱩᱞ ᱟᱹᱛᱩ ᱫᱚ ᱩᱱᱠᱩᱣᱟᱜ ᱵᱟᱯᱚᱛᱤ ᱟᱹᱛᱩ ᱛᱟᱦᱮᱸᱠᱟᱱᱟ| ᱚᱱᱰᱮ ᱟᱯᱟᱛ ᱥᱟᱫᱷᱚᱱ ᱠᱩᱢᱟᱨ ᱫᱚᱛᱛᱚ ᱫᱚ ᱢᱤᱫᱴᱮᱱ ᱜᱟᱹᱠᱷᱩᱲ ᱨᱟᱨᱟᱡᱤᱡ-ᱮ ᱛᱟᱦᱮᱸᱠᱟᱱᱟ| ᱩᱱᱤᱭᱟᱜ ᱠᱩᱠᱢᱩ ᱛᱟᱦᱮᱸᱠᱟᱱᱟ ᱦᱚᱯᱚᱱ ᱦᱚᱸ ᱡᱮᱢᱚᱱ ᱟᱡ ᱞᱮᱠᱟ ᱨᱟᱨᱟᱱᱤᱡ-ᱮ ᱦᱩᱭᱩᱜ|ᱢᱮᱱᱠᱷᱟᱱ ᱥᱮᱢᱚᱞᱟᱜ ᱫᱚ ᱥᱮᱨᱮᱧ ᱞᱟᱹᱜᱤᱫ ᱜᱮ ᱵᱟᱹᱲᱛᱤ ᱢᱚᱱ ᱫᱚ ᱛᱟᱦᱮᱸᱠᱟᱱ ᱛᱟᱭᱟ ᱟᱨ ᱮᱝᱜᱟᱛ ᱛᱮᱫ ᱥᱟᱶᱛᱮ ᱥᱩᱯᱩᱨ ᱥᱮᱨᱮᱧ ᱵᱟᱰᱚᱦᱤ ᱢᱨᱤᱱᱟᱞ ᱠᱟᱱᱛᱤ ᱜᱷᱚᱥ ᱛᱟᱹᱠᱤᱱ ᱴᱷᱮᱱ ᱠᱷᱚᱱᱮ ᱮᱞᱟᱝ ᱚᱨᱥᱚᱝ ᱞᱮᱱᱟ| ᱵᱷᱟᱨᱚᱛᱤᱭᱚ ᱜᱚᱱᱚᱱᱟᱴᱭᱚ ᱥᱚᱝᱜᱷᱚ ᱥᱟᱶ ᱡᱚᱲᱟᱣ ᱟᱭᱢᱟ ᱦᱚᱲ ᱜᱮ ᱥᱟᱫᱷᱚᱱ ᱵᱟᱵᱩᱣᱟᱜ ᱚᱲᱟᱜ ᱛᱮᱠᱚ ᱦᱤᱡᱩᱜ ᱠᱟᱱ ᱛᱦᱟᱮᱸᱠᱟᱱᱟ ᱟᱨ ᱚᱱᱠᱟ ᱛᱮᱜᱮ ᱢᱤᱫ ᱫᱤᱱ ᱥᱚᱞᱤᱞ ᱪᱚᱣᱫᱷᱚᱨᱤᱭ ᱥᱟᱶᱮ ᱧᱟᱯᱟᱢ ᱞᱮᱱᱟ| ᱜᱚᱱᱚ ᱱᱟᱴᱭᱚ ᱥᱚᱝᱜᱷᱚ ᱨᱮᱭᱟᱜ ᱨᱚᱰ ᱥᱚᱣ ᱨᱮ ᱩᱱᱤ ᱟᱨ ᱦᱩᱰᱤᱧ ᱢᱤᱥᱨᱟᱛ ᱛᱮᱫ ᱛᱟᱹᱠᱤᱱ "ᱚ ᱟᱞᱚᱨ ᱯᱚᱫᱽ ᱡᱟᱛᱨᱤ" ᱥᱮᱨᱮᱧ ᱠᱤᱱ ᱥᱮᱨᱮᱧ ᱞᱮᱫᱟ|
ᱠᱟᱹᱢᱤ ᱡᱤᱭᱚᱱ
ᱢᱚᱬᱮ ᱟᱨ ᱛᱩᱨᱩᱭ ᱜᱮᱞᱟᱜ ᱥᱮᱨᱢᱟ ᱠᱚ ᱨᱮ ᱢᱤᱛᱨᱚ ᱫᱚ "ᱡᱚᱭ ᱢᱟ ᱠᱟᱞᱤ ᱵᱚᱨᱰᱤᱝ", ᱡᱚᱢᱟᱞᱚᱭ ᱡᱤᱵᱚᱱᱛᱮ ᱢᱟᱱᱩᱥ", "ᱵᱷᱨᱟᱱᱛᱤ ᱵᱤᱞᱟᱥ" ᱮᱢᱟᱱ ᱱᱟᱢᱰᱟᱠ ᱥᱮᱨᱮᱧ ᱠᱚᱭ ᱟᱹᱭᱩᱨ ᱞᱮᱫᱟ| ᱱᱤᱭᱟᱹ ᱚᱠᱛᱮ ᱨᱮ ᱩᱱᱤ ᱫᱚ ᱟᱭᱢᱟ ᱵᱟᱝᱞᱟ ᱥᱮᱨᱮᱧ ᱠᱚ ᱨᱮᱭᱮ ᱥᱮᱨᱮᱧ ᱞᱮᱫᱟ| ᱑᱙᱖᱓ ᱥᱮᱨᱢᱟ ᱨᱮ ᱩᱱᱤ ᱫᱚ ᱫᱮᱣᱟ-ᱱᱮᱣᱟ ᱥᱤᱱᱮᱢᱟᱭ ᱵᱮᱱᱟᱣ ᱞᱮᱫᱟ| ᱤᱱᱟᱹ ᱛᱟᱭᱚᱢ ᱨᱟᱡᱽᱠᱚᱱᱱᱟ, "ᱠᱷᱮᱭᱟ", ᱟᱨ "ᱟᱢᱤ ᱥᱮ ᱥᱮᱠᱷᱟ" ᱮᱢᱟᱱ ᱮᱢᱟᱱ ᱠᱚ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱥᱮᱨᱮᱧ ᱵᱟᱰᱚᱦᱤ
ᱵᱷᱤᱰᱤ
ᱵᱷᱤᱰᱤ ᱫᱚ ᱠᱷᱩᱨᱟᱹ ᱢᱮᱱᱟᱜ ᱛᱟᱹᱠᱩ ᱯᱩᱱ ᱠᱟᱴᱟ ᱡᱤᱵᱽ ᱠᱟᱱᱟᱠᱩ᱾ ᱟᱹᱰᱤ ᱥᱮᱫᱟᱭ ᱠᱷᱚᱱ ᱫᱚ ᱵᱷᱤᱰᱤ ᱫᱚ ᱪᱟᱥ ᱵᱟᱥ ᱨᱮᱱᱟᱜ ᱠᱟᱹᱢᱤ ᱨᱮᱠᱚ ᱞᱟᱜᱟᱣ ᱠᱟᱫ ᱠᱳᱣᱟ᱾ ᱥᱮᱫᱟᱭ ᱨᱮᱱᱟᱜ ᱫᱷᱚᱨᱚᱢ ᱠᱚᱨᱮ ᱥᱮ ᱟᱹᱨᱤᱪᱟᱹᱞᱤ ᱨᱮ ᱵᱷᱤᱰᱤ ᱫᱚ ᱢᱟᱨᱟᱝ ᱢᱮᱱᱛᱮᱠᱚ ᱢᱟᱱᱟᱣ ᱟᱹᱜᱩ ᱠᱟᱫᱮᱭᱟ᱾
ᱱᱟᱜᱟᱢ
ᱢᱩᱬᱩᱛ ᱚᱱᱚᱞen:Domestication of the sheep
ᱡᱟᱹᱛᱤᱭᱟᱹᱨᱤ ᱞᱮᱠᱟᱛᱮ ᱡᱚᱛᱚ ᱠᱷᱚᱱ ᱡᱟᱹᱥᱛᱤ ᱯᱨᱚᱵᱷᱟᱣ ᱢᱮᱱᱟᱜ-ᱟ ᱡᱮ Ovis aries ᱫᱚ ᱮᱥᱤᱭᱟ ᱨᱮᱱᱟᱜ (O. gmelini) ᱢᱩᱯᱷᱞᱚᱱ ᱡᱟᱹᱛᱤ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱤᱣᱨᱳᱯᱤᱭᱟᱱ ᱢᱩᱯᱷᱞᱚᱱ (Ovis aries musimon) ᱫᱚ ᱱᱚᱶᱟ ᱦᱚᱲ ᱮᱞ ᱨᱮᱱᱟᱜ ᱢᱤᱫ ᱞᱟᱦᱟᱱᱛᱤ ᱡᱟᱹᱛᱤ ᱠᱟᱱᱟ ᱾ ᱢᱟᱹᱱᱢᱤ ᱦᱚᱛᱮᱛᱮ ᱯᱩᱭᱞᱩ ᱡᱟᱱᱣᱟ ᱠᱚ ᱢᱩᱫᱽ ᱨᱮ ᱜᱚᱰᱮᱛ ᱠᱚ ᱛᱟᱦᱮᱸ ᱠᱟᱱᱟ (ᱪᱮᱫᱟᱜ ᱡᱮ ᱦᱩᱰᱤᱧ ᱠᱚᱣᱟᱜ ᱜᱚᱰᱮᱛ ᱫᱚ ᱑᱐᱐᱐ ᱠᱷᱚᱱ ᱒᱐᱐᱐ ᱥᱮᱨᱢᱟ ᱢᱟᱬᱟᱝ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ) ᱾ ᱢᱮᱥᱳᱯᱳᱴᱟᱢᱤᱭᱟ ᱨᱮ ᱑᱑,᱐᱐᱐ ᱠᱷᱚᱱ ᱙,᱐᱐᱐ BC ᱦᱟᱹᱵᱤᱡ ᱟᱨ ᱥᱤᱱᱫᱷᱩ ᱵᱷᱚᱫᱽᱨᱤ ᱨᱮ ᱢᱮᱦᱮᱨᱜᱚᱲ ᱨᱮ ᱗,᱐᱐᱐ BC ᱦᱟᱹᱵᱤᱡ ᱜᱚᱰᱮᱛ ᱠᱚ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱫᱚᱥᱟᱨ ᱡᱤᱱᱤᱥ ᱠᱚ ᱞᱟᱹᱜᱤᱫ ᱛᱮ ᱤᱸᱜᱽᱨᱟᱡᱤ ᱨᱮᱱᱟᱜ ᱯᱟᱥᱱᱟᱣ, ᱟᱨ ᱚᱱᱟ ᱠᱷᱚᱱ ᱦᱮᱡ ᱮᱱ ᱡᱟᱹᱛᱤ ᱨᱮᱱᱟᱜ ᱦᱚᱱᱚᱛ, ᱠᱚᱧᱮᱼᱯᱟᱪᱮ ᱮᱥᱤᱭᱟ ᱟᱨᱵᱟᱝ ᱯᱟᱪᱮ ᱤᱣᱨᱳᱯ ᱨᱮ ᱮᱦᱚᱵ ᱞᱮᱱᱟ ᱾ ᱮᱛᱚᱦᱚᱵ ᱨᱮ, ᱜᱟᱹᱰᱤ ᱫᱚ ᱢᱟᱹᱱ, ᱫᱟᱠᱟ ᱟᱨ ᱦᱩᱲᱩ ᱞᱟᱹᱜᱤᱫ ᱜᱮ ᱠᱚ ᱫᱚᱦᱚ ᱞᱮᱫ ᱛᱟᱦᱮᱸᱫ ᱾ ᱤᱨᱟᱱ ᱨᱮ ᱧᱟᱢ ᱟᱠᱟᱱ ᱥᱤᱨᱡᱚᱱ ᱠᱷᱚᱱ ᱧᱟᱢ ᱟᱠᱟᱱ ᱟᱨᱠᱤᱭᱚᱞᱚᱡᱤᱠᱟᱞ ᱥᱚᱫᱚᱥᱥᱚ ᱫᱚ ᱱᱚᱶᱟ ᱥᱚᱫᱚᱨ ᱮᱫ-ᱟ ᱡᱮ ᱖᱐᱐᱐ BC ᱥᱮᱨᱢᱟ ᱨᱮ ᱦᱩᱲᱩ ᱟᱠᱟᱱ ᱮᱸᱜᱟᱛ ᱠᱚᱣᱟᱜ ᱵᱟᱪᱷᱟᱣ ᱫᱚ ᱮᱦᱚᱵ ᱞᱮᱱᱟ ᱛᱟᱦᱮᱸᱫ ᱟᱨ ᱒᱐᱐᱐ ᱠᱷᱚᱱ ᱓᱐᱐᱐ ᱥᱮᱨᱢᱟ ᱛᱟᱭᱚᱢ ᱠᱷᱚᱱ ᱦᱩᱲᱩ ᱟᱠᱟᱱ ᱡᱤᱱᱤᱥ ᱠᱚ ᱧᱟᱢ ᱟᱠᱟᱱᱟ ᱾
ᱤᱭᱩᱨᱚᱯ ᱨᱮ ᱤᱸᱜᱽᱨᱟᱡᱤ ᱛᱮ ᱤᱸᱜᱽᱨᱟᱡᱤ ᱖᱐᱐᱐ ᱥᱮᱨᱢᱟ ᱞᱟᱦᱟ ᱤᱥᱟᱹᱭ ᱢᱟᱬᱟᱝ ᱨᱮ, ᱱᱤᱭᱳᱞᱤᱛᱷᱤᱠ ᱚᱠᱛᱚ ᱨᱮ, ᱠᱚᱥᱴᱮᱞᱱᱳᱵᱷᱤᱭᱮᱱ ᱦᱚᱲ ᱠᱚ, ᱥᱟᱢᱟᱝ ᱯᱷᱨᱟᱱᱥ ᱨᱮᱱᱟᱜ ᱢᱟᱨᱥᱮᱞᱤ ᱥᱩᱨ ᱨᱮ ᱪᱟᱴᱳᱱᱮᱯᱷ-ᱞᱮᱥ-ᱢᱟᱨᱴᱤᱜᱩᱥ ᱨᱮ ᱠᱚ ᱛᱟᱦᱮᱸ ᱠᱟᱱᱟ, ᱤᱣᱨᱳᱯ ᱨᱮ ᱯᱩᱭᱞᱩ ᱠᱚ ᱢᱩᱫᱽ ᱨᱮ ᱠᱚ ᱛᱟᱦᱮᱸ ᱠᱟᱱᱟ ᱚᱲᱟᱜ ᱨᱮ ᱜᱟᱹᱰᱤ ᱠᱚ ᱫᱚᱦᱚ ᱞᱟᱹᱜᱤᱫ ᱾ ᱥᱟᱱᱛᱟᱲᱤ ᱱᱤᱩᱡᱽ ᱰᱮᱥᱠ ᱺ ᱑᱙᱗᱑ ᱥᱟᱞᱮᱨᱮ ᱭᱩᱱᱟᱭᱴᱮᱰ ᱱᱮᱥᱚᱱ ᱨᱮᱱ ᱯᱟᱨᱥᱮᱛ ᱢᱟ. ᱱᱟᱜᱟᱢᱤᱭᱟᱹ ᱨᱳᱢᱟᱱ ᱠᱚ ᱫᱚ ᱟᱹᱰᱤ ᱢᱟᱨᱟᱝ ᱦᱟᱠᱟᱱ ᱜᱩᱰᱩ ᱠᱚ ᱫᱚᱦᱚ ᱠᱮᱜᱼᱟ ᱟᱨ ᱜᱩᱰᱩ ᱦᱚᱯᱚᱱ ᱠᱚᱣᱟᱜ ᱛᱟᱯᱞᱮ ᱨᱮ ᱢᱩᱬᱩᱛ ᱮᱡᱮᱱᱴ ᱠᱚ ᱛᱟᱦᱮᱸ ᱠᱟᱱᱟ ᱾ Pliny the Elder ᱟᱡᱟᱜ Natural History (Naturalis Historia) ᱨᱮ, ᱠᱚᱲᱟ ᱟᱨ ᱠᱩᱲᱤ ᱠᱚᱣᱟᱜ ᱩᱞ ᱵᱟᱵᱚᱛ ᱛᱮ ᱟᱹᱰᱤᱜᱟᱱ ᱠᱟᱛᱷᱟᱭ ᱢᱮᱱ ᱟᱠᱟᱫᱟ ᱾ ᱑᱔᱙᱓ ᱥᱮᱨᱢᱟ ᱠᱷᱚᱱ ᱤᱭᱩᱨᱚᱯᱤᱭᱟᱱ ᱠᱚᱞᱳᱱᱤᱥᱴ ᱠᱚ ᱱᱟᱣᱟ ᱡᱮᱜᱮᱛ ᱨᱮ ᱱᱚᱣᱟ ᱦᱟᱹᱴᱤᱧ ᱠᱚ ᱩᱪᱷᱟᱹᱱ ᱞᱮᱫᱟ᱾
ᱡᱤᱭᱚᱱ ᱪᱤᱛᱟ.ᱨ
ᱵᱷᱤᱰᱤ ᱫᱚ ᱟ.ᱰᱤ ᱠᱚ ᱨᱮᱨᱟᱲᱟ ᱾ ᱡᱟᱦᱟᱸ ᱛᱤ ᱨᱮᱜᱮ ᱠᱚ ᱨᱚᱯᱚᱜ-ᱟ ᱾ ᱢᱤᱫᱴᱟ.ᱝ ᱱᱟᱦ ᱢᱤᱫᱥᱮᱫ ᱮ ᱛᱟᱲᱟᱢ ᱟᱠᱟᱫ ᱠᱷᱟᱱ ᱡᱚᱛᱚ ᱩᱱᱤ ᱠᱚ ᱯᱟᱸᱡᱟ ᱠᱟᱭᱟ ᱾ ᱧᱮᱞ ᱡᱚᱝ ᱟ.ᱰᱤ ᱱᱟᱯᱟᱭ ᱠᱚ ᱛᱟᱦᱮᱸ ᱱᱟ ᱾
ᱵᱮᱵᱷᱟᱨ
᱑-/- ᱵᱷᱤᱰᱤ ᱫᱚ ᱢᱟ.ᱱᱢᱤ ᱠᱚ ᱟᱠᱚᱣᱟᱜ ᱨᱮᱸᱜᱮᱡ ᱢᱟᱨᱛᱚᱠ ᱞᱟ.ᱜᱤᱫ ᱢᱤᱫ ᱵᱮᱲᱟ ᱫᱚ ᱡᱚᱢ ᱧᱩ ᱞᱟ.ᱜᱤᱫ ᱦᱚᱸ ᱠᱚ ᱵᱮᱵᱷᱟᱨ-ᱟ ᱾ ᱒/- ᱵᱷᱤᱰᱤ ᱢᱤᱫ ᱱᱚᱝᱠᱟᱱ ᱡᱤᱭᱟ.ᱞᱤ ᱠᱟᱱᱟ ᱠᱚ ᱚᱠᱚᱭ ᱟᱜ ᱫᱚ ᱡᱚᱢ ᱧᱩ ᱥᱟᱶ ᱥᱟᱶ ᱛᱮ ᱟᱠᱚᱣᱟᱜ ᱩᱵ ᱦᱚᱸ ᱵᱮᱵᱷᱟᱨᱚᱜ -ᱟ ᱾ ᱚᱱᱟ ᱠᱚ ᱫᱚ ---᱑/-ᱥᱩᱭᱴᱟ.ᱨ ᱠᱚ ᱵᱮᱱᱟᱣ-ᱟ, ᱟ.ᱰᱤ ᱟᱭᱢᱟ ᱦᱚᱨᱚᱜ ᱵᱟᱸᱫᱮ ᱱᱟ ᱠᱚ ᱵᱮᱱᱟᱣᱚᱜ-ᱟ ᱾ ᱓/- ᱵᱷᱤᱰᱤ ᱭᱟᱜ ᱤᱡ ᱦᱚᱸ ᱠᱷᱟᱫᱽ ᱞᱮᱠᱟᱛᱮ ᱵᱮᱵᱷᱟᱨᱚᱜ-ᱟ᱾
ᱯᱟᱨᱪᱟᱣ
ᱵᱷᱤᱰᱤ ᱫᱚ ᱥᱮᱫᱟᱭ ᱦᱟᱯᱲᱟᱢ ᱠᱚ ᱡᱚᱢ ᱧᱩ ᱟᱨ ᱵᱟᱝ ᱫᱷᱚᱱ ᱫᱩᱨᱤᱵ ᱛᱮ ᱟᱞᱚ ᱠᱚ ᱠᱚᱥᱴᱚᱜ ᱢᱟ ᱠᱷᱟ.ᱛᱤᱨ ᱚᱲᱟᱜ ᱠᱚ ᱨᱮ ᱠᱚ ᱯᱟᱨᱪᱟᱣ ᱠᱟᱠᱚ ᱛᱟᱦᱮᱸ ᱱᱟ ᱾ ᱱᱩᱠᱩ ᱵᱟ.ᱰ ᱟᱨ ᱵᱟᱝ ᱯᱟᱨᱪᱟᱣ ᱞᱟ.ᱜᱤᱫ ᱟ.ᱰᱤ ᱡᱚᱛᱚᱱ ᱦᱩᱭᱩᱜ ᱟ, ᱫᱤᱱᱟ.ᱢ ᱜᱩᱯᱤ ᱤᱫᱤ ᱦᱩᱭᱩᱜ ᱟ, ᱫᱤᱱᱟ.ᱢ ᱧᱮᱞ ᱦᱩᱭᱩᱜ ᱟ ᱱᱟᱯᱟᱭ ᱛᱮ ᱫᱚ ᱦᱚ ᱦᱩᱭᱩᱜ ᱟ ᱾
ᱡᱚᱢᱟᱜ ᱞᱮᱠᱟᱛᱮ
ᱵᱷᱤᱰᱤ ᱡᱤᱞ ᱫᱚ ᱡᱚᱢᱟᱜ ᱞᱮᱠᱟᱛᱮ ᱟᱹᱰᱤᱜᱮ ᱥᱤᱵᱤᱞᱟ᱾ ᱫᱷᱟᱹᱨᱛᱤ ᱨᱮᱱᱟᱜ ᱯᱨᱟᱭ ᱡᱚᱛᱚ ᱫᱤᱥᱟᱹᱢ ᱨᱮᱜᱮ ᱵᱷᱤᱰᱤ ᱡᱤᱞ ᱧᱟᱢᱚᱜᱼᱟ᱾ ᱵᱤᱥᱮᱥ ᱠᱟᱛᱮ ᱨᱟᱵᱟᱝ ᱫᱤᱥᱟᱹᱢ ᱠᱚᱨᱮ ᱵᱷᱤᱰᱤ ᱡᱤᱞ ᱟᱹᱰᱤ ᱜᱮ ᱪᱟᱞᱟᱜᱼᱟ᱾
ᱯᱷᱮᱰᱟᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱥᱚᱱᱤ ᱞᱤᱭᱚᱱ
ᱠᱚᱨᱚᱬᱡᱤᱛ ᱠᱚᱣᱨ ᱵᱷᱚᱦᱨᱟ (ᱡᱟᱱᱟᱢ ᱑᱓ ᱢᱮ ᱑᱙᱘᱑) ᱫᱚ ᱟᱡᱟᱜ ᱥᱴᱟᱡᱽ ᱧᱩᱛᱩᱢ ᱥᱚᱱᱤ ᱞᱤᱭᱚᱱ ᱛᱮᱜᱮ ᱵᱟᱹᱲᱛᱤ ᱦᱤᱲ ᱠᱚ ᱵᱟᱰᱟᱭ ᱮᱭᱟ ᱾ ᱩᱱᱤ ᱫᱚ ᱠᱟᱵᱱᱟᱰᱟ ᱨᱮᱱᱤᱡ ᱟᱠᱴᱨᱮᱥ, ᱢᱚᱰᱮᱞ ᱟᱨ ᱯᱚᱨᱱᱥᱴᱟᱨ ᱠᱟᱱᱟᱭ ᱾ ᱠᱟᱨᱮᱱ ᱢᱟᱞᱦᱚᱛᱨᱟ ᱫᱚ ᱟᱡᱟᱜ ᱟᱨ ᱢᱤᱫᱴᱟᱝ ᱥᱴᱮᱡᱽ ᱧᱩᱛᱩᱢ ᱠᱟᱱᱟ ᱾ ᱟᱡᱟᱜ ᱟᱪᱤᱵᱢᱮᱱᱴ ᱠᱚᱫᱚ ᱦᱩᱭᱩᱜ ᱠᱟᱱᱟ ᱒᱐᱐᱓ ᱥᱟᱮᱞ ᱨᱮᱭᱟᱜ ᱯᱮᱱᱴ ᱦᱟᱣᱩᱥ ᱚᱯᱷ ᱫᱤ ᱤᱭᱚᱨ, ᱒᱐᱑᱐ ᱥᱟᱞ ᱨᱮ ᱢᱟᱠᱥᱤᱢ ᱫᱟᱨᱟᱭ ᱛᱮ ᱑᱒ ᱜᱚᱴᱟᱝ ᱥᱚᱨᱮᱥ ᱯᱚᱨᱱ ᱥᱴᱟᱨ ᱨᱮ ᱥᱮᱞᱮᱫᱚᱜ ᱮᱢᱟᱱ ᱾
ᱩᱱᱤᱫᱚ ᱟᱹᱰᱤ ᱜᱟᱱ, ᱯᱷᱤᱞᱤᱢ, ᱴᱮᱞᱤᱵᱷᱤᱡᱚᱱ ᱮᱢᱟᱱ ᱠᱚᱨᱮ ᱯᱟᱴ ᱮ ᱦᱟᱴᱣ ᱟᱠᱟᱜ-ᱟ ᱾ ᱒᱐᱐᱕ ᱥᱟᱞ ᱨᱮ ᱩᱱᱤ MTV ᱵᱷᱤᱰᱤᱭᱚ ᱢᱤᱭᱩᱡᱤᱠ ᱟᱣᱟᱨᱰ ᱨᱮ ᱨᱮᱰ ᱠᱟᱨᱯᱮᱴ ᱨᱤᱯᱚᱨᱴᱟᱨ ᱞᱮᱠᱟᱛᱮ ᱰᱟᱭᱛᱚᱭ ᱥᱟᱢᱵᱟᱲᱟᱣ ᱞᱮᱜ-ᱟ ᱾ ᱒᱐᱑᱑ ᱥᱟᱞ ᱨᱮ ᱩᱱᱤ ᱵᱷᱟᱨᱚᱛᱤᱭᱟᱹ ᱨᱤᱭᱚᱞᱤᱴᱤ ᱥᱚ ᱵᱤᱜᱽ ᱵᱚᱥ ᱨᱮ ᱵᱷᱟᱜᱽ ᱮ ᱦᱟᱛᱟᱣ ᱞᱮᱜ-ᱟ ᱾ ᱸᱤᱛ ᱩᱱᱤ ᱟᱨ ᱢᱤᱫᱴᱟᱝ ᱨᱤᱭᱚᱞᱤᱴᱤ ᱥᱚ ᱥᱯᱤᱴᱵᱷᱤᱞᱟ ᱨᱮ ᱦᱚᱥᱴ ᱢᱮᱱᱟᱭᱟ ᱾
ᱯᱷᱤᱞᱤᱢ ᱨᱮ ᱠᱟᱹᱢᱤ ᱵᱮᱜᱚᱨ ᱩᱱᱤ ᱟᱹᱰᱤ ᱜᱟᱱ ᱱᱟᱯᱟᱭ ᱟᱨ ᱦᱚᱲ ᱩᱯᱠᱟᱹᱨ ᱠᱟᱹᱢᱤ ᱨᱮᱦᱚᱸ ᱡᱚᱲᱟᱣ ᱢᱮᱱᱟᱭᱟ ᱾ ᱟᱢᱮᱨᱤᱠᱟ ᱨᱮᱭᱟᱜ ᱠᱮᱱᱥᱟᱨ ᱥᱚᱥᱟᱭᱴᱤ, ᱯᱮᱴᱟ ᱮᱢᱟᱱ ᱨᱮ ᱟᱡ ᱮ ᱠᱟᱹᱢᱤ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮ ᱥᱮᱨᱮᱧ ᱨᱩᱥᱤᱠᱟ ᱰᱟᱱᱤᱭᱮᱞ ᱣᱮᱵᱚᱨ ᱥᱟᱶ ᱟᱡᱟᱜ ᱵᱟᱯᱞᱟ ᱦᱩᱭ ᱞᱮᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙
ᱵᱚᱨᱤᱥᱟᱞ ᱠᱷᱚᱸᱰ
ᱵᱚᱨᱤᱥᱟᱞ ᱠᱷᱚᱸᱰ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱤᱨᱟᱹᱞ(᱘) ᱜᱚᱴᱟᱝ ᱠᱷᱚᱸᱰ ᱨᱮᱭᱟᱜ ᱢᱤᱫᱴᱟᱝ ᱠᱟᱱᱟ᱾ ᱱᱤᱭᱟᱹ ᱫᱚ ᱫᱤᱥᱟᱹᱢ ᱨᱮᱭᱟᱜ ᱫᱟᱹᱠᱷᱤᱱ-ᱯᱟᱹᱪᱷᱤᱢ ᱨᱮ ᱢᱮᱱᱟᱜ-ᱟ᱾ ᱑᱙᱙᱓ ᱥᱮᱨᱢᱟ ᱨᱮ ᱚᱱᱟᱸᱜ ᱚᱠᱛᱚᱨᱮ ᱠᱷᱩᱞᱱᱟ ᱯᱚᱱᱚᱛ ᱛᱩᱨᱩᱭ(᱖)ᱡᱮᱞᱟ ᱱᱤᱭᱟᱹᱛᱮ ᱱᱚ-ᱳᱭᱟ ᱯᱚᱱᱚᱛ ᱮᱦᱚᱱ ᱞᱮᱱᱟ᱾ ᱫᱷᱚᱱ-ᱫᱚᱹᱣᱞᱚᱫ ᱡᱟᱹᱥᱛᱤ ᱠᱷᱟᱹᱛᱤᱨ ᱱᱚ-ᱳᱭᱟ ᱯᱚᱱᱚᱛ "ᱵᱟᱝᱞᱟ ᱵᱷᱮᱱᱤᱥ" ᱠᱚ ᱢᱮᱛᱟᱜ ᱜᱮᱭᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱯᱟᱛᱷᱟᱨᱜᱟᱢᱟ ᱵᱚᱱᱚᱛ
ᱯᱟᱛᱷᱟᱨᱜᱟᱢᱟ (ᱤᱝᱨᱟᱹᱡᱤᱺ Pathargama) ᱫᱚ ᱥᱤᱧᱚᱛ ᱫᱤᱥᱚᱢ ᱡᱷᱟᱨᱠᱷᱟᱱᱰ ᱯᱚᱱᱚᱛ ᱨᱮᱭᱟᱜ ᱜᱚᱰᱰᱟ ᱦᱚᱱᱚᱛ ᱨᱮᱭᱟᱜ ᱢᱤᱫᱴᱮᱱ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱠᱟᱱᱟ᱾ ᱱᱤᱭᱟᱹ ᱡᱟᱭᱜᱟ ᱫᱚ ᱜᱚᱰᱰᱟ ᱦᱚᱱᱚᱛ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱠᱷᱚᱱ ᱑᱙ ᱠᱤᱞᱚᱢᱤᱴᱟᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ᱾
ᱚᱛᱱᱚᱜ
ᱯᱟᱛᱷᱟᱨᱜᱟᱢᱟ, ᱫᱚ ᱢᱤᱫᱴᱮᱱ ᱥᱟᱶᱛᱟ ᱩᱛᱱᱟᱹᱣ ᱠᱷᱚᱱᱰ ᱠᱟᱱᱟ, ᱱᱤᱭᱟᱹ ᱨᱮᱭᱟᱜ ᱞᱚᱠᱮᱥᱚᱱ ᱫᱚ ᱦᱚᱭᱚᱜ ᱠᱟᱱᱟ 24°56′42″N 87°16′38″E.
ᱯᱟᱛᱷᱟᱨᱜᱟᱢᱟ ᱥᱟᱶᱛᱟ ᱩᱛᱱᱟᱹᱣ ᱠᱷᱚᱱᱰ ᱨᱮᱫᱚ ᱑᱙ ᱜᱚᱴᱟᱝ ᱯᱟᱧᱪᱟᱭᱟᱛ ᱟᱨ ᱑᱔᱖ ᱜᱚᱴᱟᱝ ᱟᱹᱛᱩ ᱠᱚ ᱢᱮᱱᱟᱜ ᱟᱠᱟᱫᱟ|
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱯᱟᱛᱷᱟᱨᱜᱟᱢᱟ ᱥᱟᱶᱛᱟ ᱩᱛᱷᱸᱟᱹᱣ ᱠᱷᱚᱱᱰ ᱨᱮᱭᱟᱜ ᱞᱮᱠᱷᱟᱜᱩᱴ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱑᱑᱕,᱖᱖᱒ ᱡᱚᱱᱟ, ᱱᱩᱠᱩ ᱢᱩᱫᱽ ᱨᱮ ᱡᱚᱛᱚ ᱦᱚᱲ ᱜᱮ ᱟᱹᱛᱩ ᱰᱤᱦᱟᱹᱴ ᱨᱮ ᱛᱟᱦᱮᱱ ᱦᱚᱲ ᱟᱠᱱᱟ ᱠᱚ| ᱩᱱᱠᱩ ᱢᱩᱫᱽ ᱨᱮ ᱕᱙,᱗᱘᱐ ᱡᱚᱱᱟ (᱕᱒%) ᱫᱚ ᱦᱮᱨᱮᱞ ᱦᱚᱯᱚᱱ ᱠᱟᱱᱟ ᱠᱚ ᱟᱨ ᱕᱕,᱘᱘᱒ ᱡᱚᱱᱟ (᱔᱘%) ᱫᱚ ᱢᱟᱭᱡᱤᱣ ᱦᱚᱯᱚᱱ ᱠᱟᱱᱟᱠᱚ| ᱩᱱᱠᱩ ᱢᱩᱫᱽ ᱨᱮ ᱒᱐,᱔᱙᱑ ᱡᱚᱱᱟ ᱫᱚ ᱖ ᱥᱮᱨᱢᱟ ᱠᱷᱚᱱ ᱞᱟᱛᱟᱨ ᱨᱮᱱ ᱜᱤᱫᱽᱨᱟᱹ ᱠᱟᱱᱟ ᱠᱚ |
ᱥᱤᱠᱷᱤᱛ ᱫᱚᱨ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱯᱟᱛᱷᱟᱨᱜᱟᱢᱟ ᱨᱮ ᱞᱮᱠᱷᱟᱜᱩᱴ ᱕᱘,᱓᱕᱒ ᱡᱚᱱᱟ ᱫᱚ ᱥᱤᱠᱷ᱾ᱛ ᱜᱮᱭᱟ |
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ ᱛᱷᱚᱠ: ᱜᱚᱰᱰᱟ ᱦᱚᱱᱚᱛ ᱛᱷᱚᱠ: ᱜᱚᱰᱰᱟ ᱦᱚᱱᱚᱛ ᱨᱮᱱᱟᱜ ᱵᱚᱱᱚᱛ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱚᱱᱚᱛ ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ
ᱨᱟᱪᱟ
ᱨᱟᱪᱟ ᱫᱚ ᱦᱩᱭᱩᱜ ᱠᱟᱱᱟ, ᱢᱟᱱᱣᱟ ᱦᱚᱯᱚᱱ ᱥᱮ ᱦᱚᱲ ᱦᱚᱯᱚᱱ ᱟᱜ ᱚᱲᱟᱜ ᱫᱩᱣᱟᱹᱨ ᱨᱮᱭᱟᱜ ᱥᱟᱢᱟᱝ ᱱᱟᱠᱷᱟ ᱨᱮᱭᱟᱜ ᱯᱷᱟᱭᱞᱟᱣ ᱡᱟᱭᱜᱟ| ᱫᱤᱠᱩ ᱥᱮ ᱵᱤᱫᱮᱥ ᱨᱮᱱ ᱦᱚᱲᱟᱟᱜ ᱚᱲᱟᱜ ᱫᱩᱣᱟᱹᱨ ᱨᱮᱭᱟᱜ ᱥᱟᱢᱟᱝ ᱦᱚᱸ ᱱᱚᱝᱠᱟᱱ ᱨᱟᱪᱟ ᱢᱮᱱᱟᱜ ᱟᱠᱟᱫᱟ| ᱨᱟᱪᱟ ᱨᱮ ᱫᱚ ᱟᱥᱚᱠᱟᱭ ᱛᱮ ᱜᱷᱟᱸᱥ ᱠᱚ ᱵᱟᱝ ᱛᱟᱸᱦᱮᱱᱟ| ᱦᱚᱲ ᱦᱚᱯᱚᱱ ᱟᱜ ᱨᱟᱪᱟ ᱟᱲᱮ ᱠᱚ ᱨᱮ ᱫᱚ ᱦᱩᱰᱤᱧ ᱦᱩᱰᱤᱧ ᱵᱟᱦᱟ ᱵᱟᱜᱽᱣᱟᱱ ᱮᱴᱮᱫ ᱮᱥᱮᱫ ᱠᱟᱜ-ᱟ ᱠᱚ|
ᱦᱚᱲ ᱦᱚᱯᱚᱱ ᱟᱜ ᱞᱟᱭ ᱞᱟᱠᱪᱟᱨ ᱨᱮ ᱨᱟᱪᱟ
ᱡᱟᱹᱛ ᱯᱟᱹᱨᱤᱥ, ᱨᱮᱝᱜᱮᱡ-ᱠᱤᱥᱟᱹᱬ ᱵᱤᱱ ᱵᱟᱪᱷᱟᱣ ᱠᱟᱛᱮ ᱡᱚᱛᱚ ᱦᱚᱲ ᱦᱚᱯᱚᱱ ᱠᱚᱣᱟᱜ ᱚᱲᱟᱜ ᱫᱩᱣᱟᱹᱨ ᱨᱮᱭᱟᱜ ᱥᱟᱢᱟᱝ ᱱᱟᱠᱷᱟ ᱨᱮ ᱜᱮ ᱨᱟᱪᱟ ᱫᱚ ᱛᱟᱸᱦᱮᱱᱟ ᱟᱨ ᱚᱱᱟ ᱫᱚ ᱚᱲᱟᱜ ᱰᱩᱣᱟᱹᱨ ᱨᱮᱭᱟᱜ ᱢᱤᱫ ᱦᱤᱸᱥ ᱠᱟᱱᱟ| ᱦᱚᱲ ᱦᱚᱯᱚᱱ ᱟᱜ ᱟᱭᱢᱟ ᱞᱮᱠᱟᱱ ᱥᱟᱶᱛᱟ ᱟᱹᱨᱤ ᱠᱟᱹᱢᱤ ᱦᱚᱨᱟ, ᱯᱚᱨᱚᱵᱽ ᱯᱚᱨᱵᱟᱥ, ᱫᱷᱚᱨᱚᱢ ᱨᱮᱭᱟᱜ ᱠᱟᱹᱢᱤ ᱠᱟᱹᱥᱱᱤ ᱠᱚ ᱯᱩᱨᱟᱹᱣ ᱞᱟᱹᱜᱤᱫ ᱨᱟᱪᱟ ᱨᱮᱭᱟᱜ ᱟᱹᱰᱤ ᱞᱟᱹᱠᱛᱤ ᱢᱮᱱᱟᱜ ᱟᱠᱟᱫᱟ| ᱨᱟᱪᱟ ᱨᱮ ᱜᱮ ᱧᱤᱱᱫᱟᱹ ᱛᱮᱨᱫᱮᱡ ᱢᱟᱨᱥᱟᱞ ᱨᱮ ᱯᱟᱨᱠᱚᱢ ᱵᱤᱞ ᱠᱟᱛᱮ ᱜᱚᱲᱚᱢ ᱦᱚᱲᱟᱢ- ᱜᱚᱲᱚᱢ ᱵᱩᱰᱷᱤ ᱟᱠᱚ ᱨᱮᱱ ᱜᱚᱲᱚᱢ ᱜᱤᱫᱽᱨᱟᱹ ᱜᱟᱢ-ᱠᱩᱫᱩᱢ ᱠᱚ ᱠᱚ ᱞᱟᱹᱭ ᱟᱠᱚᱣᱟ| ᱪᱟᱥ-ᱵᱟᱥ ᱨᱮ ᱞᱟᱹᱠᱛᱤᱜ ᱡᱚᱛᱚ ᱞᱮᱠᱟᱱᱟᱜ ᱥᱟᱯᱟᱜ ᱜᱮ ᱱᱤᱭᱟᱹ ᱨᱟᱟᱪᱟ ᱨᱮ ᱜᱮ ᱵᱮᱱᱟᱣᱟ ᱟᱨ ᱠᱚ ᱡᱩᱛᱟ| ᱟᱫᱚᱢ ᱦᱚᱲ ᱫᱚ ᱠᱷᱟᱹᱨᱟᱭ ᱵᱟᱝ ᱠᱟᱛᱮ ᱱᱤᱭᱟᱹ ᱨᱟᱪᱟ ᱨᱮ ᱜᱮ ᱦᱩᱲᱩ,ᱜᱩᱦᱩᱢ,ᱛᱩᱲᱤ, ᱛᱤᱞᱢᱤᱧ, ᱢᱟᱜᱟ, ᱦᱚᱲᱮᱡ, ᱨᱟᱢᱵᱽᱲᱟ ᱮᱢᱟᱟᱱ ᱠᱚ ᱢᱟᱱᱰᱟᱭᱟ| ᱱᱚᱱᱰᱮ ᱜᱮ ᱠᱟᱹᱴᱤᱡ ᱜᱤᱫᱽᱨᱟᱹ ᱠᱚ ᱜᱟᱴᱮ ᱩᱛᱩᱜ-ᱟ| ᱛᱟᱞᱟ ᱨᱟᱪᱟ ᱨᱮ ᱜᱮ ᱵᱟᱯᱞᱟ ᱨᱮ ᱠᱚ ᱢᱟᱱᱰᱣᱟᱭᱟ, ᱯᱚᱨᱚᱵᱽ ᱯᱚᱨᱵᱥ ᱨᱮ ᱚᱱᱟ ᱵᱮᱲᱦᱟᱣᱭ ᱛᱮ ᱠᱚ ᱮᱱᱮᱡ ᱟᱹᱪᱩᱨᱚᱜ-ᱟ| ᱦᱚᱲ ᱦᱚᱯᱚᱱ ᱟᱜ ᱥᱟᱶᱛᱟ ᱡᱤᱭᱚᱱ ᱨᱮ ᱨᱟᱪᱟ ᱫᱚ ᱟᱹᱰᱤ ᱢᱟᱨᱟᱝ ᱥᱮᱬᱟ ᱴᱷᱟᱶᱶᱮ ᱦᱟᱢᱮᱴ ᱮᱫᱰᱟ|
ᱥᱟᱫᱷᱤᱱᱚᱛᱟ ᱜᱷᱚᱥᱚᱱᱟ
᱒᱙᱗᱑ ᱫᱟᱞ ᱨᱮᱭᱟᱜ ᱒᱕ ᱥᱮ ᱢᱟᱨᱪ ᱛᱟᱞᱟ ᱧᱤᱫᱟᱺ ᱥᱮᱠᱷ ᱢᱩᱡᱤᱵᱩᱨ ᱨᱚᱦᱚᱢᱟᱱ ᱯᱟᱠᱤᱥᱛᱟᱱ ᱦᱟᱱᱟᱫᱟᱨ ᱵᱟᱦᱤᱱᱤ ᱠᱚ-ᱳᱭᱟᱜ ᱛᱤᱨᱮᱭ ᱥᱟᱵᱽ ᱩᱪᱩ ᱞᱮᱱᱟ,,
ᱥᱤᱧᱚᱛ ᱨᱮᱱᱟᱜ ᱰᱟᱠᱛᱚᱨᱤ ᱵᱤᱨᱫᱟᱹ ᱜᱟᱲ ᱨᱮᱱᱟᱜ ᱞᱤᱥᱴ ᱠᱚ
ᱥᱮᱨᱢᱟ ᱒᱐᱑᱔ ᱨᱮ ᱥᱤᱧᱚᱛ ᱰᱟᱠᱛᱚᱨᱤ ᱳᱚᱨᱤᱥᱚᱫᱽ ᱦᱚᱛᱮᱛᱮ ᱥᱤᱧᱚᱛ ᱨᱮᱱᱟᱜ ᱓᱘᱑ ᱰᱟᱠᱛᱚᱨᱤ ᱵᱤᱨᱫᱟᱹ ᱜᱟᱲ ᱫᱚ ᱢᱟᱱᱟᱣ ᱮ ᱧᱟᱢ ᱞᱮᱫ-ᱟ᱾ ᱱᱟᱶᱟ ᱨᱮ ᱢᱮᱛᱟᱣᱟᱜ ᱢᱮ ᱟᱸᱫᱟᱡᱽ ᱞᱮᱠᱟᱛᱮ ᱕᱐,᱐᱗᱘ ᱰᱟᱠᱛᱚᱨᱤ ᱥᱮᱬᱟ ᱠᱚ ᱥᱮᱬᱟ ᱜᱮᱭᱟᱵᱚᱱ ᱠᱟᱱ ᱛᱟᱦᱮᱱ᱾
ᱥᱟᱫᱷᱤᱱᱚᱛᱟ ᱜᱷᱚᱥᱚᱱᱟ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱥᱤᱧᱚᱛ ᱨᱮᱱᱟᱜ ᱰᱟᱠᱛᱚᱨᱤ ᱵᱤᱨᱫᱟᱹ ᱜᱟᱲ ᱨᱮᱱᱟᱜ ᱞᱤᱥᱴ ᱠᱚ
ᱵᱟᱹᱲᱛᱤ ᱵᱟᱰᱟᱭ
ᱥᱤᱧᱚᱛ ᱢᱮᱰᱤᱠᱟᱞ ᱤᱥᱠᱩᱞ ᱨᱮ ᱧᱟᱢ ᱟᱠᱟᱱ ᱵᱩᱱᱤᱭᱟᱫᱽ ᱭᱚᱜᱽᱭᱚᱛᱟ ᱮᱢᱵᱤᱵᱤᱮᱥ ᱠᱟᱱᱟ᱾ ᱮᱢᱵᱤᱵᱤᱮᱥ ᱠᱚᱨᱥ ᱥᱟᱲᱷᱮ ᱯᱩᱱ ᱥᱮᱨᱢᱟ ᱨᱮᱱᱟᱜ ᱛᱟᱦᱮᱱ ᱠᱟᱱᱟ, ᱟᱱᱟ ᱛᱟᱭᱚᱢ ᱚᱱᱤᱣᱚᱨᱭᱚ ᱨᱚᱴᱮᱴᱤᱝ ᱨᱮᱡᱤᱰᱮᱸᱥᱤᱭᱟᱞ ᱤᱱᱴᱟᱨᱱᱥᱤᱯ (ᱥᱤ ᱟᱨ ᱟᱨ ᱟᱭᱤ) ᱨᱮᱱᱟᱜ ᱢᱤᱫ ᱥᱮᱨᱢᱟ ᱨᱮᱱᱟᱜ ᱛᱟᱦᱮᱱ ᱠᱟᱱᱟ᱾ ᱮᱢᱵᱤᱵᱤᱮᱥ ᱠᱚᱨᱥ ᱛᱟᱭᱚᱢ ᱮᱢ ᱥᱮ, ᱥᱟᱨᱡᱤᱠᱟᱞ ᱥᱯᱮᱥᱤᱭᱟᱞᱤᱴᱤ ᱨᱮ ᱯᱚᱥᱴ ᱜᱨᱮᱡᱩᱣᱮᱥᱟᱱ ᱠᱚᱨᱥ, ᱮᱢ ᱮᱥ ᱥᱮ ᱮᱢᱰᱤ ᱟᱨ ᱰᱤᱮᱱᱵᱤ( ᱟᱹᱰᱤ ᱵᱟᱲᱛᱤ ᱥᱮᱬᱟ ᱯᱤᱡᱤ ᱟᱨ ᱥᱩᱯᱟᱨ ᱥᱯᱮᱥᱞᱟᱭᱤᱡᱮᱥᱟᱱ) ᱢᱮᱱᱟᱜ-ᱟ, ᱡᱟᱦᱟᱸ ᱟᱢᱛᱚᱨ ᱟᱭᱥᱮ ᱛᱮ ᱯᱮ ᱥᱮᱨᱢᱟ ᱵᱷᱤᱛᱨᱤ ᱛᱮ, ᱥᱮ ᱰᱤᱯᱞᱚᱢᱟ ᱥᱱᱟᱛᱚᱠ ᱯᱚᱴᱷᱭᱚᱠᱨᱚᱢ ᱛᱟᱦᱮᱱ ᱠᱟᱱᱟ᱾ ᱵᱟᱨ ᱥᱮᱨᱢᱟ ᱚᱣᱫᱷᱤ᱾ ᱥᱩᱯᱟᱨ ᱥᱮ ᱩᱯ ᱣᱤᱥᱤᱥᱴᱛᱟ ᱨᱮᱱᱟᱜ ᱯᱤᱪᱷᱟ ᱦᱩᱭ ᱫᱟᱲᱮᱭᱟ-ᱟ ᱟᱨ ᱥᱩᱢᱩᱝ ᱢᱤᱫ ᱮᱢ ᱥᱮ ᱥᱮ ᱮᱢᱰᱤ ᱫᱷᱟᱨᱚᱠ ᱯᱟᱛᱨᱚ ᱠᱟᱱᱟ᱾ ᱥᱩᱯᱟᱨ ᱥᱮ ᱩᱯ-ᱣᱤᱥᱮᱥᱛᱟ ᱨᱮ ᱢᱤᱫ ᱭᱚᱜᱽᱭᱚᱛᱟ ᱫᱚ ᱰᱤᱮᱢ ᱥᱮ M.Ch ᱠᱚ ᱢᱮᱛᱟᱣᱟᱜ ᱠᱟᱱᱟ᱾
ᱥᱟᱱᱟᱢ ᱯᱚᱱᱚᱛ ᱨᱮᱱᱟᱜ ᱞᱮᱠᱟᱛᱮ ᱢᱮᱰᱤᱠᱟᱞ ᱠᱳᱞᱮᱡᱽ ᱨᱮᱱᱟᱜ ᱮᱞ ᱠᱚ
ᱞᱟᱛᱟᱨ ᱛᱟᱞᱠᱟ ᱨᱮ ᱮᱢ ᱟᱠᱟᱱ ᱢᱮᱰᱤᱠᱟᱞ ᱠᱳᱞᱮᱡᱽ ᱨᱮᱱᱟᱜ ᱧᱩᱛᱩᱢ ᱠᱚ
ᱥᱨᱤᱠᱟᱠᱩᱞᱟᱢ ᱦᱚᱱᱚᱛ
ᱥᱨᱤᱠᱟᱠᱩᱞᱟᱢ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ, ᱡᱟᱦᱟᱸ ᱫᱚ ᱟᱲᱮ ᱟᱱᱫᱷᱨᱚ ᱮᱞᱟᱠᱟ ᱨᱮ ᱢᱮᱱᱟᱜᱼᱟ ᱾ ᱱᱚᱥᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱥᱨᱤᱠᱟᱠᱩᱞᱟᱢ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱞᱟᱦᱟ ᱛᱮ ᱥᱤᱠᱟᱠᱚᱞᱟ ᱧᱩᱛᱩᱢ ᱛᱮ ᱠᱚ ᱵᱟᱰᱟᱭᱮᱫ ᱛᱟᱦᱮᱸᱫ ᱾
ᱚᱛᱱᱚ
ᱥᱨᱤᱠᱟᱠᱩᱞᱟᱢ ᱦᱚᱱᱚᱛ ᱨᱮᱱᱟᱜ ᱮᱨᱤᱭᱟ ᱦᱩᱭᱩᱜ ᱠᱟᱱᱟ ᱕᱘᱓᱗ ᱜᱟᱺᱴ ᱠᱤᱢᱤ,, ᱡᱟᱦᱟᱸ ᱫᱚ ᱚᱥᱴᱨᱮᱞᱤᱟᱭᱟ ᱨᱮᱱᱟᱜ ᱢᱮᱞᱵᱤᱞᱟ ᱰᱷᱤᱯᱩ' ᱨᱤᱱᱦᱚᱲ ᱥᱟᱶ ᱞᱮᱠᱷᱟᱨᱮ ᱠᱚ ᱥᱩᱨᱥᱩᱯᱩᱨᱚᱜᱼᱟ ᱾ ᱱᱚᱣᱟ ᱨᱮᱱᱟᱜ ᱚᱛᱱᱚᱜ ᱠᱚᱨᱰᱤᱱᱟᱴᱮᱥ ᱫᱚ 18°-20’ ᱟᱨ 19°-10’ N ᱟᱨ 83°-50’ ᱟᱨ 84°-50’ E ᱢᱮᱱᱟᱜᱼᱟ ᱾
ᱦᱮᱥᱮᱱ (Transport)
ᱱᱚᱸᱰᱮ ᱡᱚᱛᱚ ᱨᱮ ᱙᱕᱙ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱯᱚᱱᱚᱛ ᱨᱟᱡᱽ ᱰᱟᱦᱟᱨ ᱢᱮᱱᱟᱜᱼᱟ ᱾ ᱟᱱᱰᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱰᱟᱦᱟᱨ ᱦᱮᱥᱮᱱ ᱠᱚᱨᱯᱚᱨᱮᱥᱚᱱ (Andhra Pradesh State Road Transport Corporation) ᱦᱚᱛᱮ ᱛᱮ ᱯᱚᱱᱚᱛ ᱨᱮᱱᱟᱜ ᱢᱟᱨᱟᱝ ᱱᱟᱜᱟᱨ ᱠᱚ ᱵᱚᱥ ᱜᱟᱹᱥ ᱜᱟᱹᱰᱤ ᱫᱟᱹᱲ ᱮᱫᱟ ᱾
ᱠᱷᱮᱞ
ᱱᱚᱶᱟ ᱦᱚᱱᱚᱛ ᱠᱷᱚᱱ ᱟᱭᱢᱟ ᱠᱷᱮᱞᱣᱟᱹᱨᱤ ᱡᱟᱹᱛᱤᱭᱟᱹᱨᱤ ᱡᱮᱡᱟᱹᱛᱤᱭᱟᱹᱨᱤ ᱛᱷᱚᱠ ᱨᱮ ᱧᱩᱛᱩᱢ ᱠᱚ ᱠᱷᱚᱫᱟ ᱦᱟᱠᱟᱫᱼᱟ ᱾ ᱠᱚᱰᱤ ᱨᱟᱢᱢᱩᱨᱛᱩ ᱱᱟᱭᱰᱩ (ᱵᱚᱰᱤ ᱵᱤᱞᱰᱚᱨ), ᱠᱟᱨᱱᱟᱢ ᱢᱟᱞᱮᱥᱚᱨᱤ (ᱚᱞᱤᱢᱯᱤᱠ ᱢᱮᱰᱟᱞᱤᱥᱴ) ᱯᱩᱡᱟᱨᱤ ᱥᱮᱤᱞᱟᱡᱽ (ᱦᱟᱢᱟᱞ ᱛᱩᱞ) ᱮᱢᱟᱱ ᱠᱚ ᱫᱚ ᱱᱚᱶᱟ ᱦᱚᱱᱚᱛ ᱨᱤᱱᱠᱟᱱᱟ ᱠᱚ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
ᱡᱷᱩᱣᱟᱝ ᱯᱟᱹᱨᱥᱤᱠᱚ
ᱡᱷᱩᱣᱟᱝ ᱯᱟᱹᱨᱥᱤᱠᱚ (ᱥᱳᱣᱟᱱᱫᱤᱯ: 話僮, ᱥᱚᱡᱷᱮ ᱟᱠᱟᱫ ᱪᱟᱭᱱᱤᱡᱽ ᱟᱠᱷᱚᱨ: 壮语, ᱥᱮᱨᱣᱟ ᱪᱟᱭᱱᱤᱡᱽ ᱟᱠᱷᱚᱨ: 壯語, ᱯᱤᱱᱭᱤᱱ: Zhuàngyǔ) ᱫᱚ ᱜᱮᱼᱵᱟᱨ ᱜᱚᱴᱟᱱ ᱠᱷᱚᱱ ᱦᱚᱸ ᱡᱟᱹᱥᱛᱤ ᱜᱟᱱ ᱛᱟᱭ ᱯᱟᱹᱨᱥᱤᱠᱚ ᱠᱟᱱᱟ ᱡᱟᱦᱟᱸ ᱫᱚ ᱮᱛᱚᱢ ᱪᱤᱱ ᱨᱮᱭᱟᱜ ᱜᱩᱣᱟᱝᱥᱤ ᱟᱨ ᱭᱩᱱᱟᱱ ᱟᱨ ᱜᱩᱣᱟᱝᱫᱳᱝ ᱴᱚᱴᱷᱟ ᱨᱮᱱ ᱡᱷᱩᱣᱟᱝ ᱦᱚᱲ ᱠᱚᱠᱚ ᱨᱚᱲᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱪᱤᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱮᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱠᱨᱟᱼᱫᱟᱭ ᱯᱟᱹᱨᱥᱤ ᱛᱷᱚᱠ: ᱛᱟᱭ ᱯᱟᱹᱨᱥᱤ ᱛᱷᱚᱠ: ᱵᱷᱤᱭᱮᱛᱱᱟᱢ ᱨᱮᱱᱟᱜ ᱯᱟᱹᱨᱥᱤ
ᱦᱚᱱᱚᱛ
ᱦᱚᱱᱚᱛ ᱢᱮᱱᱛᱮᱫᱚ ᱥᱟᱫᱷᱟᱨᱚᱱ ᱞᱮᱠᱟᱛᱮ ᱢᱤᱫᱴᱟᱝ ᱫᱤᱥᱟᱹᱢ ᱨᱮᱱᱟᱜ ᱠᱟᱹᱴᱤᱡᱽ ᱟᱭᱤᱱ ᱵᱮᱵᱚᱥᱛᱟ, ᱡᱟᱦᱟᱸ ᱫᱚ ᱯᱚᱨᱥᱟᱥᱚᱱᱤᱠ ᱞᱮᱠᱟᱛᱮ ᱥᱟᱯᱲᱟᱣ ᱛᱟᱦᱮᱱᱟ᱾ ᱤᱠᱜᱷᱟᱹᱱ ᱱᱤᱭᱟᱹ ᱫᱚ ᱮᱴᱟᱜ ᱫᱤᱥᱟᱹᱢ ᱨᱮ ᱮᱴᱟᱜ ᱞᱮᱠᱟ ᱦᱚᱸᱠᱚ ᱢᱮᱱᱟᱣᱟᱜ ᱜᱮᱭᱟ᱾ ᱛᱚᱵᱮ ᱱᱤᱭᱟᱹ ᱫᱚ ᱡᱚᱭᱮᱜ ᱜᱚᱴᱟᱝ ᱵᱚᱞᱚᱠ ᱵᱟ ᱩᱯᱚᱡᱮᱞᱟ ᱦᱚᱛᱮᱛᱮ ᱥᱤᱨᱡᱚᱱ ᱛᱟᱦᱮᱱᱟ᱾
ᱵᱚᱦᱳᱨᱚᱱᱯᱩᱨ, ᱦᱟᱡᱟᱨᱤᱵᱟᱜᱽ (ᱡᱷᱟᱨᱠᱷᱚᱸᱰ)
ᱵᱚᱦᱳᱨᱚᱱᱯᱩᱨ (Bahoranpur) ᱫᱚ ᱢᱤᱫ ᱛᱟᱞᱟᱱᱟ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ (block), ᱦᱟᱡᱟᱨᱤᱵᱟᱜᱽ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱐᱒ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱕᱓᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱒᱖᱓ ᱜᱚᱴᱟᱝ ᱠᱚᱲᱟ ᱟᱨ ᱒᱗᱐ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱕᱓᱓ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱘᱗ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱓.᱑᱓ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱒᱖᱓ ᱜᱚᱴᱟᱝ ᱠᱚᱲᱟ ᱟᱨ ᱒᱗᱐ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱒᱗, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱒᱕᱘, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱘ ᱠᱷᱚᱱ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱘᱒.᱐᱗ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱙᱓.᱙᱗ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱗᱐.᱓᱐ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱜᱩᱨᱦᱮᱴ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱟᱨ ᱥᱚᱨᱠᱟᱨᱤ ᱭᱩᱱᱤᱵᱷᱟᱨᱥᱤᱴᱤ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜᱼᱟ ᱾ ᱟᱨ ᱥᱟᱱᱟᱢ ᱠᱷᱚᱱ ᱪᱮᱛᱟᱱ ᱵᱤᱱᱳᱵᱟ ᱵᱷᱟᱣᱮ ᱭᱩᱱᱤᱵᱷᱟᱨᱥᱤᱴᱤ ᱠᱚᱞᱮᱡᱽ ᱢᱮᱱᱟᱜ-ᱟ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱑᱐ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱑᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱦᱟᱡᱟᱨᱤᱵᱟᱜᱽ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱦᱚᱱᱚᱛ
ᱵᱟᱝᱞᱟᱫᱮᱥ ᱨᱮᱱᱟᱜ ᱦᱚᱱᱚᱛᱠᱚ
ᱵᱟᱰᱟᱭ ᱞᱟᱹᱜᱤᱫ ᱵᱟᱝᱞᱟᱫᱮᱥ ᱨᱮᱱᱟᱜ ᱦᱚᱱᱚᱛᱠᱚ ᱱᱚᱸᱰᱮ ᱞᱤᱱ ᱢᱮ᱾
ᱥᱤᱧᱚᱛ ᱨᱮᱱᱟᱜ ᱦᱚᱱᱚᱛᱠᱚ
ᱢᱩᱞ ᱥᱟᱦᱚᱴᱟ ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱵᱮᱫᱚ
ᱵᱮᱫᱚ ᱫᱚ ᱦᱩᱭᱩᱜ ᱠᱟᱱᱟ ᱦᱤᱱᱫᱩ ᱫᱷᱚᱨᱚᱢ ᱨᱮᱱᱟᱜ ᱢᱤᱫ ᱫᱷᱚᱨᱚᱢ ᱯᱩᱛᱷᱤ ᱾ ᱨᱩᱥᱤ ᱠᱚᱫᱚ ᱱᱚᱶᱟ ᱠᱚ ᱟᱸᱡᱚᱢ ᱠᱟᱛᱮ ᱠᱚ ᱢᱚᱱᱮ ᱫᱚᱦᱚᱭ ᱛᱟᱦᱮᱸᱫ ᱚᱱᱟᱛᱮ ᱱᱚᱶᱟ ᱫᱚ ᱥᱨᱩᱛᱤ ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱜ ᱜᱮᱭᱟ ᱟᱨ ᱵᱮᱫᱚ ᱨᱮᱱᱟᱜ ᱰᱟᱦᱟᱨ ᱯᱟᱱᱡᱟᱭᱮᱫ ᱥᱚᱱᱟᱛᱚᱱ ᱦᱤᱱᱫᱩ ᱫᱷᱚᱨᱚᱢ ᱦᱚᱲ ᱫᱚ ᱥᱨᱚᱣᱛᱤ ᱠᱚ ᱢᱮᱛᱟᱜ ᱠᱟᱱᱟ ᱾ ᱡᱚᱛᱚ ᱵᱮᱫᱚ ᱨᱮᱱᱟᱜ ᱟᱯᱱᱟᱨ ᱥᱚᱝᱦᱤᱛᱟ, ᱵᱟᱵᱬᱮ, ᱟᱨᱚᱱᱭᱚᱠᱚ,ᱵᱮᱫᱟᱝᱜᱚ ᱟᱨ ᱦᱩᱰᱤᱧ ᱵᱮᱫᱚ ᱠᱚ ᱛᱟᱦᱮᱸᱱᱟ ᱾
ᱟᱹᱲᱟᱹ ᱢᱮᱱᱮᱛ
'ᱵᱤᱫᱽ' (ᱵᱤᱫᱽ ᱨᱮᱱᱟᱜ ᱢᱮᱱᱮᱛ ᱫᱚ ᱵᱨᱫᱟᱹ ᱟᱨᱡᱟᱣ) ᱡᱟᱹᱭ ᱠᱷᱚᱱ ᱵᱮᱫᱚ ᱟᱹᱲᱟᱹ ᱨᱮᱱᱟᱜ ᱫᱚ ᱥᱤᱨᱤᱡᱽ ᱦᱩᱭ ᱟᱠᱟᱱᱟ ᱾ ᱵᱮᱫᱚ ᱫᱚ ᱰᱥᱩᱢᱩᱝ ᱥᱤᱧᱚᱛ ᱞᱟᱹᱜᱤᱫ ᱫᱚ ᱵᱟᱝ, ᱫᱷᱟᱹᱨᱛᱤ ᱡᱟᱠᱟᱛ ᱢᱟᱹᱱᱢᱤ ᱠᱚ ᱞᱟᱹᱜᱤᱫ ᱢᱤᱫ ᱫᱟᱢᱟᱱ ᱵᱤᱨᱫᱟᱹ ᱵᱟᱺᱫᱤ ᱾ ᱦᱤᱱᱫᱩ ᱫᱦᱚᱨᱚᱢ ᱞᱮᱠᱟᱛᱮ ᱵᱮᱫᱚ ᱫᱚ ᱦᱩᱭᱩᱜ ᱠᱟᱱ ᱥᱤᱧᱚᱛᱤᱭᱟᱹ ᱥᱟᱶᱛᱟ ᱟᱹᱨᱤ ᱨᱮᱱᱟᱜ ᱢᱩᱬ ᱟᱫᱷᱟᱨ ᱠᱟᱱᱟ ᱾ ᱵᱮᱫᱚ ᱫᱚ ᱯᱩᱱ ᱦᱟᱹᱴᱤᱝ ᱨᱮ ᱠᱚ ᱦᱟᱹᱴᱤᱧ ᱟᱠᱟᱫᱼᱟ, ᱡᱮᱞᱮᱠᱟ ᱺ- ᱨᱳᱠ, ᱭᱚᱡᱩᱦ,ᱥᱟᱢ ᱟᱨ ᱚᱛᱷᱚᱨᱵᱚᱬᱚ ᱾ ᱵᱮᱫᱚ ᱫᱚ ᱟᱹᱛᱷᱟᱹᱣᱲᱤ ᱥᱮ ᱱᱮᱦᱚᱲ ᱛᱮ ᱫᱚ ᱵᱟᱝ ᱚᱞ ᱟᱠᱟᱱᱟ ᱾ ᱱᱚᱶᱟ ᱫᱚ ᱯᱚᱨᱚᱢᱮᱥᱣᱚᱨ ᱠᱷᱚᱱ ᱜᱮ ᱢᱟᱱᱛᱟᱨ ᱜᱮᱭᱟᱱᱟᱱ ᱦᱚᱲ ᱠᱚ ᱧᱟᱢ ᱟᱠᱟᱫᱼᱟ ᱾
ᱯᱟᱫᱚᱵᱚᱫᱽᱫᱦᱚ (ᱚᱱᱚᱬᱦᱮ) ᱟᱨ ᱚᱨᱛᱷᱚᱡᱩᱠᱛᱚ ᱪᱷᱚᱸᱫᱚᱵᱚᱫᱽᱫᱷᱚ ᱵᱚᱣᱫᱤᱠᱚ ᱢᱟᱱᱛᱟᱨ ᱠᱚᱫᱚ ᱨᱳᱠ ᱵᱮᱫᱚ ᱠᱟᱱᱟ ᱾ ᱥᱮᱨᱮᱧ ᱞᱮᱠᱟᱛᱮ ᱜᱟᱵᱟᱱ ᱟᱠᱟᱱ ᱵᱚᱣᱫᱤᱠᱚ ᱢᱟᱱᱛᱟᱨ ᱠᱚᱫᱚ ᱥᱟᱢ ᱵᱮᱫᱚ ᱠᱟᱱᱟ ᱟᱨ ᱯᱚᱱᱚᱰ ᱞᱮᱠᱟᱱ ᱪᱷᱚᱸᱫᱚᱵᱚᱫᱽᱫᱦᱚ ᱢᱟᱱᱛᱟᱨ ᱠᱚᱫᱚ ᱭᱚᱡᱩᱦ ᱢᱮᱱᱮᱛᱮ ᱵᱟᱰᱟᱭᱚᱜᱼᱟ ᱾ ᱨᱳᱠ ᱟᱨ ᱭᱚᱡᱩᱦ ᱨᱮᱱᱟᱜ ᱢᱟᱱᱛᱟᱨ ᱠᱚ ᱨᱚᱦᱚᱲ ᱫᱷᱟᱹᱨᱛ᱾ ᱨᱮ ᱵᱮᱵᱷᱟᱨ ᱞᱟᱹᱜᱤᱫ ᱚᱛᱷᱚᱨᱵᱚᱬᱚ ᱢᱮᱱᱟᱜᱼᱟ ᱾